މުނިފޫހިފިލުވުން / ވާހަކަ ސިލްސިލާ ދިހައެއް\n26 މެއި 2020 - 09:57\n(މޭ 23، 2020، ހޮނިހިރުދުވަހުގެ ބަޔާ ގުޅޭ)\nމުޖޭ ހައިރާންވި އެވެ. މި މީހާ އޭނާގެ އެ މައުލޫމާތުތައް ވެސް ހޯދީ ހެއްޔެވެ؟ ގައިމު އެއިން ކަމެއްގައި އޭނާ ބަންދެއް ނުކުރެ އެވެ. އޭނާގެ ލޯބިވެރިން އެކަން ރިޕޯޓެއް ވެސް ނުކުރެ އެވެ. ހަމައެކަނި އޭނާއަށް ލިބުނު އަދަބަކީ، އޭގެ ކޮންމެ ތަޅާފޮޅުމަކާ އެކު އެމީހުން އޭނާ ދޫކޮށް ދިއުމެވެ. މައާފަށް އެދެން ގުޅާލުމުން އެއިން ކޮންމެ އަންހެނަކު ވެސް ބުނީ "ތިއީ އެކުގައި އުޅެވޭ ވަރަށް ވުރެ މާ އަނިޔާވެރި މީހެއް" ކަމަށެވެ.\n"އަނިޔާވެރިން އަބަދުވެސް ވާނީ އަނިޔާވެރިންނަށް،" ކޮޅަށް ތެދުވަމުން، އެމީހާ ބުންޏެވެ. "ކަލޭގެ ބައްޕަގެ މަރާ މެދު ވެސް ސުވާލުތައް އެބަ ހުރި. ކަލޭގެ މަންމައަށް ވެސް އެނގޭ ގޯހެއް ހިނގިކަން. އެކަމަކު އެވާހަކަ ދައްކަން ނުކެރެނީ، ބުނަން ބޭނުންނުވީ."\nމުޖޭގެ ހަނދާނުން ދުވަހަކު ވެސް އެކަމެއް ނުފޮހެވޭނެ އެވެ. އަދި ބައްޕަގެ ޖަނާޒާއަށް ފަހު ގެއަށް އައިސް މަންމަ އިން ގޮތް މިހާރު ވެސް އޭނާއަށް ފެންނަ ފަދަ އެވެ. ލޯމައްޗާއި ނޭފަތް މަތީގައި އަޅަމުން ދާ ވޭނުގެ ތެރެއިން ވެސް، މަންމަގެ އެ އަޑު އޭނާގެ ކަންފަތަށް އިވެ އެވެ. "ދަރިފުޅަށް ކަމެއް ކުރެވުނީތަ؟...މަންމަގެ ހިތަށް ހާދަ އުނދަގުލެކޭ މިވަނީ...ހަމަ އެހެން ހަދާފާނަންތަ؟...." އެއީ މަންމައަށް ބުނެވުނު ބައެއް ވާހަކަތަކެވެ.\nއޭނާ އެއްވެސް އެއްޗެކޭ ނުބުނެ އެވެ. ކަން އެ އޮތީ ވެ ނިމިފަ އެވެ. ވަޅުލައިފި އެވެ. ގޭތެރެއިން އެ ހަޅޭއްކާއި މަންމަގެ ރުއިމުގެ އަޑެއް ދެނެއް ނީވޭނެ އެވެ.\nއެއީ އޭނާއަށް އެވަގުތު ވިސްނުނު މިންވަރެވެ. އެކަމަކު އޭނާގެ ހިތް ދިޔައީ ހަރުވަމުންނެވެ. އަނިޔާވެރި އަމަލްތަކަށް ހިތް ދިޔައީ އެދެމުންނެވެ. މަންމަގެ ގައިގައި ތަޅަން ބައްޕަ ނެތުމުގެ ވަކި ފައިދާއެއް އޭނާއަކަށް ނުފެނުނެވެ. މަޑުމަޑުން މަންމަގެ ސިކުނޑީގެ ބާރު ކެނޑެމުން، މޮޔަވަމުން ދިޔައީ އޭނާގެ ކުރިމަތީގަ އެވެ. ގޭތެރޭގެ އެއްވެސް ކަމެއް ނުކުރެވޭ ހާލަތަށް މަންމަ ވެއްޓުނެވެ. ދަރިފުޅު ވަކިނުވާ ވަރަށް ސިކުނޑި ގޯސްވި އެވެ.\nއެންމެ ފަހުން މަންމަ ލީ ގުރައިދޫގައި ހުންނަ މަރުކަޒަށެވެ. މަންމަ އަދިވެސް ދުނިޔޭގައި އެބަ ހުއްޓެވެ.\nއެކަމަކު މިހާރު އޭނާ އެ އިނީ މަރާ މާ ކައިރީގަ އެވެ. ސިކުނޑި ގޯހެއް ނުވެ އެވެ. ހަށިގަނޑުގައި ބާރު އެބަ ހުއްޓެވެ. ރައްކާކޮށްފައި ހުރި ފައިސާ ގިނަ އެވެ. އެކަމަކު އޭނާ ހިޔާރުކުރީ ބައްޕައަށް ވުރެ ވެސް މާ އަނިޔާވެރި ދިރިއުޅުމެކެވެ.\nއޭނާގެ ކުރިމަތީގައި ހުރި މީހާ ރުއް ވަށައި މަޑުމަޑުން ހިނގަމުން ދިޔަ އެވެ. އޭނާގެ ކުރިމަތިން ހުރަސްކޮށްލާ އިރު ކަޅި ހުއްޓާލަނީ އޭނާއާ ދިމާއަށެވެ.\n"ކަލޭ ކަހަލަ މީހުން ހިތަށްއަރަނީ މުޅި އުމުރުގައި ވެސް ހަމަ ގަދަކޮށޭ އުޅޭނީ. ގޯހެއް ނުހެދޭނޭ. ނުވެސް ހަދާނަމޭ. އެކަމަކު ބަލާބަލަ މިހާރު،" އެ ހިސާބަށް ބުނެވުނު އިރު ހުރީ މުޖޭގެ ކުރިމަތީގަ އެވެ. މުޖޭގެ ދެ ލޮލަށް ބަލައިލި އެވެ.\n"އަހަރެން މި ތަނަށް އައުމުގެ ކުރިން އެއްވެސް އަޑެއް އިވުނުތަ؟" އޭނާ ސުވާލުކުރި އެވެ.\nމުޖޭއަށް ރޭކައެއް ނުލަ އެވެ. އޭނާއަށް ހޭވެރިކަން ވުމާ އެކު ފުރަތަމަ ވެސް އިވުނީ، އެމީހާ ވާހަކަ ދައްކާ އަޑެވެ.\n"ރުސް...އެއީ ކާކު؟" އެމީހާ އެހި އެވެ.\n"ރުސްތުމް،" މުޖޭ ޖަވާބު ދިނެވެ.\n"ދެން ބޮޑު ޝީނަކުން ފެށެނީ....؟" އެމީހާ އެހެން ބުނެފައި، ހުއްޓާލި އެވެ. ފުރިހަމަކޮށްލަން ދޫކޮށްލީ މުޖޭއަށެވެ. ދެން ކަކޫ ޖައްސާފައި އެމީހާ ތިރިވި އެވެ.\n"ޝައުގީ...." އޭނާ ބުންޏެވެ.\n"އާނ، ރުސްތުމް އާއި ޝައުގީ. އެމީހުން ހަޅޭއްލެވި އަޑެއް ނީވުނުދޯ. އޯކޭ...ކަލެއަށް ހޭވެރިކަން ތިވީ މާ ފަހުން. ރަށުގެ އެކޮޅުގައި އެ މީހުން މީގެ ކުޑައިރުކޮޅެއް ކުރިން ތަޅާފޮޅި،" އެހިސާބަށް ބުނެފައި ތެދުވި އެވެ. ދެން ރުކުގެ ފަހަތަށް ގޮސް، ގުދުވެފައި، ބިންމަތީގައި އޮތް ވަޅިއެއް ނެގި އެވެ. އެ ހިފައިގެން އައިސް އަނެއްކާވެސް މުޖޭގެ ކުރިމަތީގައި، އެއް ކަކޫ، ބިންމަތީގައި ޖައްސާފައި، އަނެއް ކަކުލުގެ މައްޗަށް، ވަޅި އޮތް އަތް ވައްޓާލި އެވެ. މުޖޭގެ ކަންބޮޑުވުމުގެ ނަޒަރު ހުއްޓުނީ އެއަށެވެ. އޭގައި ހުރީ ލެ އެވެ.\n"އަހަރެން ކުރި ހުރިހާ ސުވާލަކަށް ދެ މީހުން ވެސް ޖަވާބުދިން. ދެ މީހުން ވެސް ބިރުން ތުރުތުރުއަޅާ. ކަލެއަށް އަދި ވެފައި ތިއިނީ ކުޑަ ގޮތެއް އެމީހުންގެ ހާލަށް ބަލަންޏާ. ދެ މީހުން ބޭތިއްބީ ޖެހިޖެހިގެން ހުރި ދެ ރުކުގައި އައްސާފައި. އަހަންނަށް އެނގޭ، އެންމެ އަވަހަށް ވާހަކަ ދައްކާނީ އެ ދެ މީހުންކަން،" އެމީހާގެ ވާހަކަތައް މަޑުކޮށްލި އެވެ. އަތުގައި އޮތް ވަޅި، މަޑުމަޑުން ދެކޮޅަށް ތަޅުވަމުން ގެންދިޔަ އެވެ. ހީވަނީ އެއީ މުޖޭއަށް ދޭ އިންޒާރެއް ހެންނެވެ.\nއެ ބުނި ވާހަކަ މުޖޭއަށް ގަބޫލުކުރެވުނެވެ. ރުސްތުމް އާއި ޝައުގީއަށް ވަރަށް އަވަހަށް ކޮޅު ބެދޭނެ އެވެ. ކައިރީގައި އޭނާ އާއި ހާދީ ކަހަލަ މީހަކު ނެތް ނަމަ، ހެދޭނީ މުޅިން ވެސް ގޯހެވެ. އެކަމަކު އެއްވެސް ކަމެއް ކުރާކަށް ޖެހިލުމެއް ނުވެ އެވެ. ދިހަ ބުރީގެ އިމާރާތަކުން، ފޮތިގަނޑެއް ބޭނުންކޮށްގެން ފައިބަން ޖެހުނަސް، ބެލުމެއް ނެތި ފައިބާނެ އެވެ.\n"ރުސްތުމް، އެސޮރު އަބަދު އުޅުނީ އަންހެނުންނާ މައްސަލަ ޖެހިގެން. އޭގެ ސަބަބު ކަލެއަށް ވެސް އެނގޭނެ. އޭނާ ބޭނުމެއްނުވޭ ދަރިއެއް. އަންހެނުން ބޭނުންވޭ ކުއްޖެއް. ތިން ފަހަރަށް ބަލިވެއިން. ކޮންމެ ފަހަރަކު ވެސް ބިރުދައްކައިގެން ބޭރަށް ގެންގޮސް، ކުއްޖާ ވައްޓާލަނީ. އޭނާ ބޭނުންވަނީ ގެއަށް އަންނަ ކޮންމެ ފަހަރަކު އޭނާއަށް ހުސްވެގެން އަންހެނުން ހުންނަން. ދޮގެއްތަ؟" މުޖޭއަށް ދޫކޮށްލި ސުވާލާ އެކު އަނެއްކާވެސް ވާހަކަ ހުއްޓާލި އެވެ.\n"ނޫން، ތެދެއް...." މުޖޭއަށް ބުނެވުނެވެ. ރުސްތުމްގެ އަންހެނުންނަކީ އޭނާއަށް ވެސް ޖެހިފައި އޮތް އުނދަގުލެކެވެ. ކުއްޖަކު ހޯދަން ރުސްތުމްއަށް ވިސްނައިދޭން އެދި ގުޅާ ފޯނު ކޯލު ނުބާއްވައިގެން، އެތައް ދުވަހަކު އޭނާ ވެސް ރުޅިއަ އެވެ. ރުސްތުމްއާ ދިމާއަށް ބަވަން ވެސް ޖެހުނެވެ. އެއިން ކޮންމެ ބެވުމަކީ، ގެއަށް ގޮސް އަންހެނުންނާ ކުރަން ޖެހޭ ޒުވާބެކެވެ.\n"އެއީ ދިރިއުޅުމެއް ނޫން. އެއީ ވެސް މީހަކަށް ދިން އަނިޔާއެއް. އެއީ ލޯތްބެއް ވެސް ނޫން. އެއީ އަމިއްލަ އެދުން. ރުސްތުމް ވެސް އެއްބަސްވި މަ މިބުނި ގޮތަށް. އޭނާ ބުނީ 'އާއެނކޭ...އެއީ އަނިޔާއެކޭ...އަމިއްލަ އެދުމޭ.' އެއްވެސް މަޖުބޫރެއް، ބިރެއް ދައްކައިގެންނެއް ވެސް ނޫން އެހެން ބުނީ. ކަލެއަކީ އަންހެނުން ބަލިވެއިންނަ އިރަށް ބޭރަށް ގެންގޮސް ދަރިވައްޓާ މީހެއް ނޫންހޭ، ހަމަ އަހާއިރަށް އޭނާ ބުނެފި، އާނއެކޭ،" އަނެއްކާވެސް އެމީހާ ވާހަކަ ދެއްކުން މަޑުޖައްސާލި އެވެ. ކުޑަ ހިމޭންކަމެކެވެ.\n"އޯކޭ، އެއީ އެ ސޮރުގެ ހާލަތު. އޭރު ކައިރީގައި އިނދެ އަނެއް ސޮރު ދިޔައީ ރޮމުން. އަހަރެން ހަމަ އެއްވެސް ކަމެއް ނުކުރަން. ރުސްތުމް ލައްވާ ވާހަކަ ދައްކުވަން އުޅުނުކަން...."\n"މޫނުމައްޗަކު ނުޖަހަން؟" އެމީހާގެ ވާހަކަ މެދުކަނޑާލާފައި، މުޖޭ މަޑުމަޑުން އެހި އެވެ. އެމީހާގެ މޫނަށް ހިނިތުންވުމެއް ވެރިވި އެވެ.\n"ނޫން، ރުސްތުމްގެ ނޭފަތް މަތީގައި ޖެހިން. އެއީ ކަލޭމެން ފަސް މީހުން ލައްވާ ވާހަކަ ދައްކުވަން އަހަރެން ފުރަތަމަ ހަދަން ނިންމި ގޮތް...." އެމީހާ ބުންޏެވެ.\n"އެވަރުން ވެސް ވާހަކަ ނުދައްކައިފިއްޔާ...." މުޖޭ ބޭނުންވީ އެމީހާ ރާވާފައި ހުރި ކަންކަމުން ކުޑަ މިންވަރެއް ނަމަވެސް އެނގޭތޯ އެވެ. އޭނާއަށް އިހުސާސްކުރެވެނީ އަނިޔާކުރުން ކުރިއަށް އަދި އޮތީ ކަމެވެ.\n"ދެތިން ފަހަރު ދެ ފަރާތުގެ ލޯ މަތީގައި ޖަހާ، ދެތިން ފަހަރު ނޭފަތް މަތީގައި ޖަހައިފިއްޔާ، ގިނަ މީހުން ވާހަކަ ދައްކާނެ. ނުދައްކައިފިއްޔާ...." އެހެން ބުނެފައި، އޭނާގެ އަތުގައި އޮތް ވަޅީގެ ކޮޅު، މުޖޭގެ ދެ ތުން ފަތުގައި މަޑުމަޑުން ޖައްސާލި އެވެ.\n"ކަންފަތް ކަނޑާލީމާ ވާނީ ކިހިނެއް؟ އެވަރުން ވެސް ހިތްވަރުގަދަ ނަމަ އަނެއް ކަންފަތް. ދެން އަތުގެ އިނގިލިތަކުން ފަށާނީ، އެއީ ފަހަރަކު އިނގިއްޔެއް، އެހެން ގޮސް ދިހަ އިނގިލި،" އޭނާ ބުންޏެވެ. އޭރު މޫނުމަތީގައި ހުރީ މަލާމާތުގެ ހިނިތުންވުމެކެވެ. މުޖޭގެ ތުންފަތުން ވަޅި ދުރުކޮށްލި އެވެ.\nއެވަރުން ޔަގީނުން ވެސް ކެތެއްނުވާނެ އެވެ. މުޖޭގެ ހިތަށްއެރި އެވެ. އެހެންކަމުން މީގައި ދެން އޮންނާނީ އެމީހާގެ ސުވާލުތަކަށް ޖަވާބު ދިނުމެވެ. އެކަމަކު ދެން ވެސް ސަލާމާތްވާނެ ކަމުގެ އެއްވެސް ޔަގީންކަމެއް ނެތެވެ. ރުސްތުމް އާއި ޝައުގީއަށް ދިމާވުން ކައިރީ އެފަދަ ގޮތެކެވެ.\n"އެ ދެ މީހުން ކޮބާ؟" މުޖޭ ސުވާލުކުރި އެވެ.\n"މަރުވެއްޖެ! އެކަކު އަނެކަކަށް ހަމަލާދިނީ. މި އޮތީ ބޭނުންކުރި ވަޅި،" އަތުގައި އޮތް ވަޅިއަށް ނަޒަރެއް ދޫކޮށްލަމުން އެމީހާ ބުންޏެވެ.\n"ދެ މީހުން ވެސް ބޭނުންކުރީ ތި ވަޅިތަ؟" މުޖޭ އެ ކަންބޮޑުވުމުގައި އިނދެ އަހާލެވުނެވެ.\n"އާނ. ރުސްތުމް ވާހަކަ ދައްކާ ނިމުނީމާ އަހަރެން، ޝައުގީ ކައިރިއަށް ޖެހުމުން އޭނާ އަޑުން އަޑު ނަގާފައި ރޮއިގަތީ. ދެން ބުނީ 'ޕްލީޒް، ހެޔޮނުވާނެ...ދެ ފައިގައި ހިފާފައި މި ބުނީ ދޫކޮށްލާށޭ...ބުނި ކޮންމެ ކަމެއް ކޮށްދޭނަމޭ....' އަހަރެން ބުނީ އެއްވެސް ކަމެއް ކަލޭމެން ލައްވާ ނުކުރުވާނަމޭ. ހަމައެކަނި މިވެނި ސުވާލަކަށް ޖަވާބު ދޭށޭ. ހަމައެކަނި އެ ސުވާލަށް ޖަވާބު ދިނީމާ ނިމުނިއްޔޭ،" އެމީހާ ބުންޏެވެ.\n"ކޮން ސުވާލެއް؟" މުޖޭއަށް ކުއްލިއަކަށް އަހާލެވުނެވެ.\n"އަދި މަޑުކޮށްލާ. ކަލެއާ ވެސް އެ ސުވާލުކުރާނަން،" އެމީހާ ބުންޏެވެ. ދެން ބިންމަތީގައި ދެ ފައި ވައްކޮށްލައިގެން އިށީނެވެ. އަސްލު ސުވާލުތައް އަންނަނީކަން މުޖޭއަށް އިހުސާސްކުރެވުނެވެ.\n"ކަލޭގެ ވިސްނުން އަސްލު ގޯހެއް ނޫން. ގޭންގްގެ އެންމެން ތިބެނީ ރީތިކޮށް، ބޭރު ފުށުން އެކަހަލަ ކަމަކަށް ޝައްކެއް ވެސް ނުވާހާ ރީތިކޮށް،" އެމީހާ ވާހަކަ ދައްކަން ފެށި އެވެ.\n"ގޭންގް ހެދީ ވެސް، މީހުން ހޯދީ ވެސް ކަލޭ. ޝައުގީއަކީ ކަލޭގެ ނަމުގައި ހިންގާ ފިހާރައަށް ވަޒީފާއަކަށް ވަން މީހެއް. އެކަމަކު ފިހާރަ ތެރެއަށް ފޭރެން ވަން ދެ ކުއްޖަކަށް ހެދި ގޮތް އެނގުމުން ކަލޭ އޭނާއާ ގާތްވީ،" އެމީހާ ބުންޏެވެ.\nއެއީ ވެސް ތެދެކެވެ. ރޭގަނޑު ފިހާރަ ބަންދުކޮށް ހިސާބު ނިންމަން އުޅުނު ވަގުތު، ޑްރަގަށް ގޮސް ހުސްވެފައި ހުރި ދެ ޒުވާނަކު ވަޅި ހިފައިގެން ވަނެވެ. ސޭޓު ކައިރިއަށް ގޮސް ވަޅި ދައްކާފައި، އަމުރުކުރީ ހުރި ފައިސާއެއް ނަމަ އެއްކޮށް ދިނުމަށެވެ. އޭރު ޝައުގީ ހުރީ ފިހާރައިގެ އެއްކޮޅުގައި، ގަމީސްތަކެއް ކޮނޑުގައި އަޅުވާށެވެ. ވަޅި ހިފައިގެން ތިބި ދެ ޒުވާނުން ފެނުމުން، އޭނާ އެ އެއްޗެހި ބަހައްޓާފައި، ކަނުގައި ހުރި ފަސް ފޫޓުގެ ހަރުގަނޑުގައި ހިފި އެވެ. ދެ ޒުވާނުންނަށް ނުފެންނާނެހެން، ހެދުންތަކުގެ ފަހަތުން ގޮސް، ނުކުތީ ކައުންޓަރުގެ ކުރިމައްޗަށެވެ. އޭނާ ހަޅޭއްލަވައިގަތުމުން ސިއްސައިގެން ގޮސް ދެ ޒުވާނުން އެނބުރުނެވެ. އެކެއްގެ މޫނުމަތީގައި ޖެހިފައި ގޮސް، ހަރުގަނޑު މަތަވީ ވަޅި ހިފައިގެން ހުރި ޒުވާނާގެ ބޮލަށް ވެސް އަރައިފަ އެވެ. އޭނާ ކައުންޓަރު މައްޗަށް ވެއްޓުނެވެ.\nދެ ވަނަ ފަހަރަށް ޝައުގީ ހަރުގަނޑު މައްޗަށް އުފުލާފައި ޖަހަން އުޅުމުން، އަތުން ވަޅި ވެއްޓި، ދިފާއުގައި އަތް ދިއްކޮށްލެވުނެވެ. އެކަމަކު ބާރު ހަމަލާ މަތަނުވެ ގޮސް އެރީ އެ އަތުގެ ކުޑަ ހުޅާ ދިމާލަށެވެ. ކަށިގަނޑު ބިނދުނު އަޑު އިވުނެވެ.\nދެ މީހުން ވެސް ފެށީ ރޯށެވެ. އެކަކަށް ވެސް ގުޑައެއް ނުލެވުނެވެ.\nފުރަތަމަ ހަމަލާ އެރި ޒުވާނާ އޮތީ މޫނުގައި އަތް އަޅައިގެން، ޓައިލްސްތަކުގެ މަތީގަ އެވެ. އޭރު ލޭތައް ފައިބަމުން ދިޔަ އެވެ. ޝައުގީ ގުދުވެފައި ބަލައިލި އިރު، މޫނުގެ ވާތު ކޮލުގެ މަސްގަނޑު އޮތީ ބޭރަށް އެލިފަ އެވެ. ހަރުގަނޑުގެ ކުރީ ކޮޅުގައި ނުކުމެފައި އިންނަ ބައިން ޖެހި، އެހާ ފުނަށް ކަނޑައިގެން ދިޔައީ އެވެ.\nފިހާރަ ހަވާލުކޮށްފައި ހުރި މީހާ މުޖޭ ގާތު އެވާހަކަ ބުނުމުން، ޝައުގީއާ ބައްދަލުކުރި އެވެ. އަދި އޭނާގެ ގޭންގްގެ މެމްބަރަކަށް ހެދި އެވެ.\n"ކަލެއަށް އެނގޭނެ އޭނާގެ އަމިއްލަ ދިރިއުޅުމުގެ ސިއްރުތައް ވެސް،" އެމީހާ ބުނި އަޑު އިވުނެވެ. އެކަމަކު މުޖޭ ދީފާނެ ވަކި ޖަވާބަކަށް ނުބަލައި، ވާހަކަ ކުރިއަށް ގެންދިޔަ އެވެ.\n"ޝައުގީ ބެހެނީ ކުޑަ ފިރިހެން ކުދިންނާ. އޭނާގެ އެޕާޓްމަންޓަށް މުޅިން ވެސް ގެންދަނީ ސަތާރަ އަހަރު ފުރި އަށާރަ އަހަރު ނުފުރޭ ކުދިން. ކަލޭ ކިތައްމެ ފަހަރަކު އެކަން ހުއްޓާލަން ވެސް އެންގި. އެކަމަކު ކަލެއަކީ ވެސް އަނިޔާވެރިއަކަށް ވާތީ، އެކަމުގައި މާ ބޮޑު މަޖުބޫރެއް ނުކުރެވޭނެތާ. އެހެން ނޫނަސް މީހެއްގެ ކިބާގައި ހުންނަ އެކަހަލަ ނުބައި ސިފަޔަކީ އަދި އެހެން ނެތިދާ އެއްޗެއް ވެސް ނޫން."\nއެމީހާ އަނެއްކާވެސް މަޑުކޮށްލި އެވެ. ވަޅީގެ ކޮޅުން ބިންމަތީގައި، ވަކި މަގުސަދެއް ނެތި، ކުރަހަން ފެށި އެވެ. ހިމޭންކަމުގެ ވަގުތުކޮޅެކެވެ. މުޖޭ އިނީ ކަޅި ވެސް ޖަހާނުލައި ބަލާށެވެ. މިހާރު އޭނާގެ ނޭފަތުން ލޭ ފޭބުން ހުއްޓިއްޖެ އެވެ. އެކަމަކު ދަތްދޮޅި ކައިރީގައި ލޭތައް ތަތްލަމުން ދާތީ، ވަރަށް ބޮޑަށް ހިރުވައި، އުނދަގޫ އިހުސާސްވަމުން ދިޔަ އެވެ.\n"އޭނާ އެ ވާހަކަ ވެސް ދެއްކީތަ؟" މުޖޭ ސުވާލުކުރި އެވެ. އެމީހާ ކުރެހުން ހުއްޓާލައިފައި ބަލައިލި އެވެ.\n"ނޫން، އަހަރެން ހޯދި މައުލޫމާތު. ކަލޭ ކިޔައިދިނީމާތަ މަންމަގެ ކަންބޮޑުވުން އަހަންނަށް އެނގުނީ؟ އެ ރުސްތުމް އޭނާގެ އަންހެނުންނަށް ހަދާހާ ގޮތެއް އެނގުނީ؟" އެހެން ބުނެފައި، އޭނާ ވަޅި ނަގައި، މުޖޭގެ މޫނާ ދިމާއަށް ދިއްކޮށްލި އެވެ.\n"ކަލޭގެ ގޭންގްގައި މުޅިން ވެސް ތިބީ ދުނިޔޭގެ ވެސް އެންމެ ބޮޑެތި ކުށްވެރިން. ޝައުގީ ކައިރީގައި ކުޑަފިރިހެން ކުދިން ގެންގުޅެނީ ކީއްވެގެންހޭ އެހީމާ، އިވުނީ އަދި މާ ބޮޑަށް ރޮއިގަތް އަޑު. އޭނާއަކަށް ވާހަކަ ވެސް ނުދެއްކުނު. އެކަމަކު އެއަށް ވުރެ މާ ބޮޑެތި ފާފަތައް ވެސް ކޮށްފިއޭ، ކުޑަކުދިން ވެސް މަރާފިއޭ. ހުރިހާ ކަމެއް ފަޅާއެރިޔަސް، އެކަން ފަޅާއަރާކަށް ބޭނުމެއް ނުވޭ. އެއީ އިންސާނުންގެ ހުންނަ އުނި ސިފަ. މީހުން މެރުމަށް ވުރެ، އޭނާގެ ކޮޓަރި ތެރޭގައި ކުރާ އަމިއްލަ ފާފައިގެ ލަދު އޭނާއަށް މާ ބޮޑު،" އެހާ ހިސާބަށް ވާހަކަ ދައްކާފައި، ތެދުވި އެވެ. ރުކުގެ ފަހަތަށް ދިޔަ އެވެ. ދެން މުޖޭ އައްސާފައި އޮތް ވާގަނޑު މޮހާލި އެވެ.\n"ހިނގާ މަށާ އެކު،" އެމީހާ މުޖޭއާ ދިމާއަށް ބުންޏެވެ. އޭނާ ތެދުވި އެވެ. ފަހަތުން ދެ އަތް ބާރަށް ބަނެވެ.\n"ބޮކި ދިއްލާފައި ހުރި ދިމާލުން ހުރި ގޮތަށް ކުރިއަށް ދޭ!" އެމީހާ އަމުރުކުރި އެވެ.\nރަށުގެ އެއްކޮޅަށް ދަންދެން، ރުކުގައި އެގޮތަށް ބޮކި ހަރުކޮށްފައި ހުއްޓެވެ. އެއީ ރޭގަނޑު، ރަށު ތެރޭގެ މަންޒަރު ރީތިކޮށްލަން، މުޖޭގެ ހިޔާލާ އެއްގޮތަށް ކޮށްފައި ހުރި ކަމެކެވެ. އެކަމަކު މިރޭ އެފަދަ ހިތްގައިމުކަމަކަށް ވުރެ އެ މަގަށް އެޅެމުން ދާނީ އިންސާނުންގެ ލޭކަން އޭނާއަށް އެނގެ އެވެ.\nމަގު އޮތީ ވަކި ހިސާބަކުން އެއްގަމަށް ވުރެ ގޮނޑުދޮށަށް ތަންކޮޅެއް ބޮޑަށް ލަނބާލައިފަ އެވެ. އެ ލެނބުން ނިމި އަނެއްކާވެސް، މަގު ސީދާވެ އެވެ.\n"ތި ހުރި ދިމާލުން ބީޗާ ދިމާއަށް އަނބުރާލައި،" މަގު ސީދާވާ ހިސާބަށް ދިއުމުގެ ކުރިން، އެމީހާ ވާހަކަ ދެއްކި އެވެ. އޭނާ ބުނި ގޮތަށް މިސްރާބު ބަދަލުކޮށްލި އެވެ. ތަންކޮޅަކަށް ދެވުނު ތަނުން، ގޮނޑުދޮށުގެ ދޮން ވެލިގަނޑަށް ފޭބުނެވެ. އެ ހިސާބަށް އަލިވެފައި އޮތީ، ބީޗާއި ރަށުގެ ކަޅު ފަސް ގުޅޭ ދިމާލުގައި ދަގަނޑު ހޮޅިއަކަށް ނަގާފައި ހުރި ބޮތްކަކުންނެވެ.\n"ފެނިއްޖެތަ؟" ބީޗަށް ނުކުމެފައި، އެމީހާ އެހި އެވެ. މުޖޭ ދެ ފަރާތަށް ބަލައިލި އެވެ. އާއެނކެވެ. އޭނާއަށް ފެނިއްޖެ އެވެ. ރުސްތުމް އާއި ޝައުގީގެ ހަށިގަނޑު ކައިރި ކައިރީގައި އޮތެވެ. ވެއްޔާއި ލެއިން ތަތްތެޅިފަ އެވެ.\n"ރަނގަޅަށް ބަލާލަ ބަލަ!" ދެ ގަބުރު ކައިރިއަށް ޖެހިލާފައި، މުޖޭއަށް އެމީހާ ބުންޏެވެ.\nރަނގަޅަށް ބެއްޔަސް ނުބެއްޔަސް ތަފާތަކީ ވަކި ކޮބައި ހެއްޔެވެ؟ އޭނާގެ ދެ އެކުވެރިން އެ އޮތީ މަރުވެފަ އެވެ. ދެން އިތުރަށް ބެލުމުގެ ބޭނުމެއް ނުވިސްނުނެވެ. އެކަމަކު މިއީ އޭނާ ވަކި ގޮތެއް ނިންމަން ޖެހޭ ވަގުތެއް ނޫނެވެ. އޭނާއަކީ ވެސް މިހިރަ ނުބައި ނުލަފާ މީހާގެ އަތްދަށުގައި ހުރި ރަހީނެކެވެ. އެހެންކަމުން ދެ އެކުވެރިންގެ ހަށިގަނޑަށް ބަލަން ފެށުނެވެ. ޝައުގީގެ މޫނު އޮތީ ފަސްގަނޑު ތެރޭގަ އެވެ. ރުސްތުމް އޮތީ މައްޗަށް މޫނު ލައިގެންނެވެ. އެކަމަކު ވެއްޔާއި ލެއިން މޫނުގެ ސިފަ އޮތީ ވަންހަނާވެފަ އެވެ.\n"މަގުގެ އެކޮޅު ކޮޅުން ދޫކޮށްލީމާ ދެ މީހުން އެކި ހިސާބުތަކަށް ވެއްޓި، އެކެއްގެ އަތުން އަނެކަކު ވަޅި އަތުލައި، މިހެން އުޅުނީ. ދެ މީހުން ހިތަށްއެރީ އަނެކަކު މަރާލެވިއްޖެއްޔާ ސަލާމަތްވާނޭ،" އެމީހާ ބުންޏެވެ.\nމިކަހަލަ މަޖުބޫރު ކަމެއް ނެތް ނަމަ، އެމީހާގެ ދެ ލޯ އޮންނާނީ މިހާރު މުޖޭގެ އަތުގަ އެވެ. އޭނާގެ ހަށިގަނޑު ތެރޭގައި ރުޅިވެރިކަން އަނދަމުން ދިޔަ އެވެ. އެ ވަޅި އަތުލައި، ކަރަށް ހަރާލަން ބޭނުންވި އެވެ. އެކަމަކު މިރޭ އޭނާގެ ރުޅިއަކީ ބާރެއް ނޫނެވެ. އޭނާގެ މިނިވަންކަމެއް ވެސް ނެތެވެ. އޭނާއަށް އޮތީ ބުނާ ކަމެއް ކުރުމެވެ.\n"ރުސްތުމް ގޮވި، މިހިރަ ކުޑަކުދިންނާ ބެހޭ ނުލަފާ މީހާއޭ، ޝައުގީ ގޮވި ކަލެއަކީ ކުޑަކުދިން ބަނޑަށް މަރާ މީހެކޭ،" ދެ ގަބުރާ ދިމާއަށް ބަލަން ހުރެ އެމީހާ ވާހަކަ ދެއްކި އެވެ. އެ ބުނީ ތެދެއް ކަމެއް ނުވަތަ ދޮގެއް ކަމެއް ވެސް، މުޖޭއަކަށް ނޭނގެ އެވެ.\n"ހިނގާ ދާން،" ހިމޭންކަމުގެ ކުޑަކުޑަ ވަގުތުކޮޅަކަށް ފަހު، އެމީހާ ބުންޏެވެ.\nމަގަށް ނުކުމެފައި، އެމީހާ އިޝާރަތްކުރީ މަގުގެ ނިމޭ ކޮޅަށެވެ. އެކަމަކު ރަށުގެ އެންމެ ކޮޅަށް ދެވުމުގެ ކުރިން ހާދީ އައްސާފައި ހުރި ރުއް ފެނުނެވެ. އޭނާގެ ކައިރިއަށް ގޮސް މުޖޭ އާއި އެމީހާ މަޑުކޮށްލިކަން، ފުރަތަމަ ނޭނގުނެވެ. އޭނާއަށް އެއްޗެއް ރޭކާލީ އެމީހާ ކަރުކެހިލުމުންނެވެ.\nނޭފަތް ހުރީ ފަޅާލައިފަ އެވެ. މޫނުމަތީގައި ލެ އެވެ. މުޖޭއެކޭ އެއްގޮތަށް، ވާތު ލޮލުގެ ތިރީ ކަށިގަނޑު ދުޅަވެފަ އެވެ. އޭނާ ދިޔައީ ވެސް ކުޑަކޮށް ކުކުރަމުންނެވެ.\nމުޖޭ ފެނުމުން ހާދީއަށް އަސަރުކުރި އެވެ. ލޮލުން ކަރުނަ ފައިބަން ވެސް ފެށި އެވެ. ކިރިޔާ ވެސް އެހީއެއް ވެވޭނީ މުޖޭއަށެވެ. އެކަމަކު މުޖޭ ވެސް ހުރީ އެމީހާގެ އަތްދަށުގަ އެވެ. އެކަން ނުވިސްނެނީކީ ނޫނެވެ. އެކަމަކު އެންމެ ގާތް ރަހުމަތްތެރިޔާ، އެވަގުތު ފެނުމުން ހިތަށް އަސަރުކުރީ އެވެ.\n"މި ތަނުގައި އިށީނދޭ!" ހާދީގެ ކުރިމަތިން ތިން ފޫޓެއްހާ ދުރުގައި، ފައިން ފަސްގަނޑުގައި ރޮނގެއް އަޅާލަމުން، އެމީހާ މުޖޭއަށް ބުންޏެވެ. އޭނާ އެތަނުގައި އިށީނެވެ. ދެން ދެ މީހުންގެ މެދަށް ވާ ގޮތަށް އެއްފަރާތަށް ޖެހި ކަކޫ މައްޗަށް ތިރިވި އެވެ.\n"ދެން މާ ގިނަ ވާހަކައެއް ނެތް. ކަލޭ ޖަވާބު ދޭންވީ އަހަރެން މިކުރާ ސުވާލަށް،" މުޖޭއަށް އިޝާރަތްކޮށްފައި އެމީހާ ބުންޏެވެ. އެވަގުތު ހާދީއަށް ރޮއިގަނެވުނެވެ.\n"ސޮރީ މުޖޭ...އަހަންނަށް އަނިޔާކޮށްފައި އެ ހުރިހާ ވާހަކައެއް...."\n(ހަ ވަނަ ބައި، މޭ 28، 2020، ބުރާސްފަތި ދުވަހު)\nވާހަކަ ރީތި! އެކަމަކު މާ ހާސަރު ދިގުވަނީ!\nދެރަވޭ މިހާ އަނިޔާވެރިކަމުން\nއެދުރުގެ މިވާހަކަ ހަމަ ހަބޭސް.


Kujjaa Niyaavi Haadhisaa: ADK In Ma'aafah Edhunu - Vaguthu\nކުއްޖާ ނިޔާވި ހާދިސާ: އޭޑީކޭއިން މަޢާފަށް އެދުނު\nއެ ތުއްތު ކުއްޖާ ހޮސްޕިޓަލަށް ގެންދިޔައީ، ގާތުން ނުދެވި ގިނައިރުތަކެއް ވެފައިވުމާއެކު ރޯތީ، އާއިލާއަށް ގޮތްހުސްވުމުންނެވެ. މި ދުނިޔެއަށް ފަހުނޭވާ ދޫކޮށްލުމާއި ހަމައަށްވެސް އެ ހާލަތަށް ބަދަލެއް ނާދެއެވެ. ގިސްލުމުގެ އަޑު ކެނޑެންދެން އެ ތުއްތު ހަށިގަނޑާއި ފުރާނަ ހަނގުރާމަކުރިއެވެ. އެހެނަސް އެއީ އެވަރު ކަމެއްކަން އެނގުނުއިރު މާލަސްވެއްޖެ އެވެ.\n"ކުއްޖާގެ ހާލަތު ބަދަލުވުމާއި ގުޅިގެން ފުރާނަ ސަލާމަތްކުރުމަށްޓަކައި، އިމަޖެންސީ ފިޒީޝަން އަކާއި، ކުޑަކުދިންގެ ޚާއްސަ ޑޮކްޓަރުންނާއި، އޮޕަރޭޝަން ޑޮކްޓަރުންނާއި ހޭނައްތާ ޑޮކްޓަރުންގެ ޓީމަކުން ފަރުވާ ދެއްވެވި .. ނަމަވެސް އެ ތުއްތު ކުއްޖާގެ ފުރާނަ ސަލާމަތްކުރެވޭ ގޮތް ވަނީ ނުވެފައި" ކުއްޖާ ނިޔާވި ހާދިސާ އާއި ގުޅިގެން އޭޑީކޭއިން ބުނާ ވާހަކަ އަކީ މިއީއެވެ.\nބުރާސްފަތި ދުވަހުގެ ހެނދުނުގެ ވަގުތެއްގައި، އުމުރުން އެންމެ ހަތަރު މަސްވީތަނާހެން އެ ތުއްތު ކުއްޖާ ނިޔާވީ ފަރުވާދެމުން ދަނިކޮށް ކަމަށް އޭޑީކޭއިން ބުނެފައި ވީނަމަވެސް، ހާދިސާ އާއި ގުޅިގެން ހޮސްޕިޓަލުން އާއިލާގެ ކިބައިން މަޢާފަށް އެދުނުކަން ވަނީ ހާމަވެފައެވެ.\nމިކަމާއި ގުޅިގެން "ވަގުތު" އަށް މަޢުލޫމާތު ދިން އެ އާއިލާގެ މެމްބަރަކު ބުނެފައި ވަނީ، ކުއްޖާ ނިޔާވުމުން އޭޑީކޭ ހޮސްޕިޓަލުގައި މަސައްކަތްކުރައްވާ ކުޑަކުދިންގެ ޚާއްސަ ޑޮކްޓަރު، ޑރ. އަބްދުﷲ ނިޔާފް މަޢާފަށް އެދިވަޑައިގެން، އެގޮތަށް ދިމާވުމުން ހިތާމަކުރައްވާކަން ހާމަކުރެއްވި އެވެ.\n"ޑރ. ނިޔާފް ވިދާޅުވީ، މަސައްކަތްކުރައްވާ ތަނެއްގައި އެގޮތަށް ކުއްޖަކު ނިޔާވުމުން ހިތާމަކުރާ ކަމަށާއި، އެކަމާއި ގުޅިގެން މަޢާފަށް އެދޭ ކަމަށް،" އާއިލާގެ ފަރާތުން މަޢުލޫމާތު ދިން މީހާ ކިޔައިދިނެވެ.\nއޭނާ އިތުރަށް ބުނިގޮތުގައި، އެ ތުއްތު ކުއްޖާ ނިޔާވިފަހުން އޭޑީކޭއިން އިތުރު ޓެސްޓުތަކެއް ހަދަން އެދުނެވެ. ނަމަވެސް ކުއްޖާގެ ބައްޕަ އެކަމާއި ދެކޮޅު ހެދި ކަމަށާއި، "ނިޔާވުމުން ކުއްޖާއަށް އަނިޔާވެދާނެ އެއްވެސް ޓެސްޓެން ހަދަން ބޭނުން ނުވާ ކަމަށް" ކުއްޖާގެ ބައްޕަ ބުނެފައިވާ ކަމަށް އޭނާ ބުންޏެވެ.\nއެނގިފައިވާ ގޮތުން އޭޑީކޭއިން ފަހުން ހެދި ސްކޭނަކުން، މި ހާލަތު މެދުވެރިވިއިރު އެކުއްޖާގެ ގޮހޮރު ބެދިފައި ހުރިކަން ހާމަވެފައި ވެއެވެ. ގާތުން ކިރުނުދެވި ގިނައިރުތަކެއް ވެގެންދިޔަ ސަބަބަކީ މިއީ ކަމަށް ބެލެވުނު ނަމަވެސް، ކުއްޖާ ނިޔާވީ ސީދާ މިކަމާއި ގުޅިގެން ކަމެއް އަދި ނޭނގެއެވެ. ސްކޭނަށްފަހު ޑޮކްޓަރުން އާއިލާ އާއި މިކަން ޙިއްސާކޮށްފައިވާ ކަމަށް މަޢުލޫމާތުދިން ފަރާތުން ބުނެފައި ވެއެވެ.\n"ގޮހޮރު އޮތީ ބެދިފައޭ ޑޮކްޓަރުން ވިދާޅުވި. އެކަމަކު ނިޔާވި ސަބަބަކީ އެއީ އޭ ދެންނެވެން އަދި ނެތޭ ވިދާޅުވީ. ޑރ. ނިޔާފް ވިދާޅުވީ އޮޕަރޭޝަން ކުރެވުނު ނަމަ ކުއްޖާ ސަލާމަތް ކުރެވުނީސް ކަމަށް،"\nއާއިލާއިން މަޢުލޫމާތު ދިން މީހާ ބުނިގޮތުގައި މިގޮތަށް ދިމާވުމުން، އޭޑީކޭގައި އެންމެ އެކަށީގެންވާ ގޮތެއްގައި ކުއްޖާއަށް ފަރުވާ ދެވިފައިނުވާ ކަން ޤަބޫލުކުރައްވާކަން ޑރ. ނިޔާފްވެސް ވަނީ ހާމަކުރައްވާފައެވެ. އަދި އެ ހާލަތު މެދުވެރިވީ، އިމަޖެންސީގައި ކުއްޖާ ބެއްލެވި ޑޮކްޓަރަށް، އެކުއްޖާގެ ހާލު ސީރިއަސް ކަމަށް ނުފެނުމުން ކަމަށް ނިޔާފް ވިދާޅުވެފައިވާ ކަމަށްވެސް އޭނާ ބުންޏެވެ.\nމި ހިތާމަވެރި ހާދިސާ އާއި ގުޅިގެން އޭޑީކޭއިން ވަނީ ތަހުޤީޤެއް ކުރިޔަށްދާކަން ހާމަކޮށްފައެވެ. އެ ހޮސްޕިޓަލުން ނެރުނު ބަޔާނެއްގައި ބުނެފައި ވަނީ، ކުއްޖާ ނިޔާވުމުގެ ކުރިން އިމަޖެންސީގައި އެކުއްޖާއަށް ފަރުވާދެމުން ދިޔަ ކަމަށާއި، އެގޮތުން ފަރުވާދެމުން ދިޔައީ ސްޕެޝަލިސްޓުންގެ ލަފަޔާއި އެއްގޮތަށް ކަމަށެވެ.\nއެކަށީގެންވާ ފަރުވާ ލަސްވެ ކުއްޖާ ނިޔާވިކަން ޑޮކްޓަރުންވެސް ވިދާޅުވިކަމަށް އެކުއްޖާގެ އާއިލާއިން ބުނެފައި ވާއިރު، އެންމެ ފުރަތަމަ ކުއްޖާއަށް މައްސަލަ ދިމާވެގެން ދައްކާފައި ވަނީ ވެސް އޭޑީކޭއަށެވެ. އެއީ ކުއްޖާ ނިޔާވުމުގެ ގާތްގަނޑަކަށް 12 ގަޑިއިރު ކުރިންނެވެ. ނަމަވެސް ފުރަތަމަ އެ ހޮސްޕިޓަލުން ކުއްޖާ ބެއްލެވި ޑޮކްޓަރު ނިންމެވީ "އެއީ ގޭސް" ނުވަތަ ގޭހުގެ ސަބަބުން ދިމާވާ ކަމެއް ކަމަށެވެ.\nބޭސް ދިނުމަށްފަހު ގެއަށް ފޮނުވާލި ފަހުން، ކުއްޖާގެ ހާލަތު ބަދަލުނުވާތީ އާއިލާއިން ދެވަނަ ފަހަރަށް އޭޑީކޭއަށް ދިޔައީ އޭގެ ހަގަޑިއެއްހާއިރު ފަހުން އަނެއްކާވެސް އެރޭ 12:30 ހާއިރު އެވެ. އާއިލާ އިން ބުނެފައިވާ ގޮތުން ކުއްޖާ އަށް ދިމާވި ހާލަތަކީ ސީރިއަސް ކަމެއްގެ ގޮތުގައި، އޭރު ބެއްލެވި ޑޮކްޓަރުންނާއި ނަރުހުންވެސް ނުދެކޭކަން ފާހަގަކުރެވުނު ކަމަށާއި، "އަހަރެމެންނަށް ހަދަންވީ ގޮތް އެނގޭ" ކަމަށް އެފަރާތްތަކުން ބުނެފައިވާ ކަމަށެވެ.\nއެރޭ ކުއްޖާގެ ސްކޭން ހަދަން ޖެހުނުއިރު، ސްކޭން ޑޮކްޓަރު ނެތުމުން ސްކޭން ހެދުމަށް ވެސް ދެހަޑިއެއްހާއިރު ހޭދަވި ކަމަށާއި، ފަހުން އާއިލާއިން އެދިގެން ކުއްޖާއަށް އައިވީ ދިނުމަށް ޑޮކްޓަރުން ނިންމުމުން ވެސް، ނަރުހުންނަށް އައިވީ ގުޅަން ކުއްޖާގެ އަތުން ނާރެއް ނުފެނުނު ކަމަށް އާއިލާއިން މި ހާދިސާ ޙިއްސާކުރި ފަރާތަކުން ބުނެފައި ވެއެވެ.\nމި ތުއްތު ކުއްޖާ ދެވަނަ ފަހަރަށް އޭޑީކޭއަށް ގެންދިޔަ ފަހުން ނިޔާވީ އޭގެ ގާތްގަނޑަކަށް ހަތް ގަޑިއިރު ފަހުން، ބުރާސްފަތި ދުވަހުގެ 7:55 ހާއިރު އެވެ. ކުއްޖާ ނިޔާވިކަން އެނގުނީ، ކުއްޖާގެ ރުއިމުގެ އަޑު ކެނޑި، ހަރަކާތް ހުއްޓުމުން، ކަމެއް ގޯސްވެއްޖެކަން އާއިލާއަށް އެނގިގެން އެކަން ޑޮކްޓަރުންގެ ސަމާލުކަމަށް ގެނައުމުން އިމަޖެންސީ ރޫމަށް ގެންދިޔަތާ 10-15 މިނެޓު ފަހުންނެވެ.\nކުއްޖާ ދުނިޔެ ދޫކޮށް ދިޔަ ފަހުން، ކުއްޖާއަށް ދިމާވި ހާލަތަކީ ވަގުތުން ސާޖަރީ ކުރަންޖެހޭ ހާލަތެއް ކަމަށް ޑޮކްޓަރުންގެ ފަރާތުން އާއިލާއަށް މަޢުލޫމާތު ލިބުނު އިރު، އެކުއްޖާއަށް ބޭނުންވި ފަރުވާ ވަގުތުން ނުދެވި ގިނައިރުވެގެން ނުދިޔަނަމަ އެ ހިތާމަވެރި ހާދިސާ ހިނގުން ދުރު ކަމަށް އާއިލާ އިން ދެކެއެވެ.\nADK Gai Niyaavi Kujjaa Ge Fahu Vaguthukolhuhttps://t.co/mqUJXWvHHP\nއަޅަމެން މިލްކުވެވޮޑިގެންވަނީ ﷲ އަށެވެ. އަދި އަޅަމެން އެނބުރި ދާހުށީވެސް އެކަލާނގެ ހަޟްރަތަށެވެ. އެ ލޮބުވެތި ތުއްތު ކުއްޖާގެ ފުރާނަ ސުވަރުގޭގެ ދާއިމީ ނިޢުމަތުގައި ލަހައްޓަވާށި އެވެ. އަދި ކުއްޖާގެ އާއިލާއަށް ކެތްތެރިކަން މިންވަރު ކުރައްވާށި އެވެ. އާމީން!\nކުއްޖާއަށް ފަރުވާދިން، ތަހުޤީޤު ދަނީ ކުރިޔަށް - އޭޑީކޭ\nމެއި 23, 2020 20:09\ndont blame the doctor in emergency ...what abt abt the specalists. ...why it took hours to do scan....very sad incident... NEGLIGENCE\nމެއި 23, 2020 20:14\nއޭޑީކޭ ހޮސްޕިޓަލުގަ އެމަރޖެންސީ ބައިގާ ތިބެނީ ތަނެއް ދޮރެއް ވަކިނުވާ ދިވެހި ޑޮކްޓަރުން، މިކަމަކީ ސީރިއަސް ކަމެއް ގޮތުގަ ބަލަން މަރު ކޮމިޝަނަށް ގޮވާލަން. އެ ލޮބުވެތި ތުއްތު ކުއްޖާގެ ފުރާނަ ސުވަރުގޭގެ ދާއިމީ ނިޢުމަތުގައި ލަހައްޓަވާށި އެވެ.\nމެއި 23, 2020 21:08\nވަރަށް ހިތާމަވެރި ކަމެއް. އާއިލާއަށް ކެތްތެރިކަން ދެއްވުން އެދި ދުޢާކުރަން. ރާއްޖޭގައި ބައެއް ޑޮކްޓަރުން ޑޮކްޓަރުކަން ކިޔަވަނީ ކޮންމެ ވެސް ގާތް މީހެއް ބުނެގެން ނުވަތަ ހަމައެކަނި ނަމަކަށް އަދި ހިތާމައަކީ ކިޔަވަންދާ ބައެއް ކޮލެޖްތަކަކީ ވަރަށް ފެންވަރުދަށް ތަންތަން. ގިނަ ޑޮކްޓަރުން ތިބެނީ ބިރުން ކަމެއް ކުރިމަތިވެދާނެތީ. މިކަންތައްތަކަށް ސަރުކާރުން ސަމާލުކަން ދޭންވެއްޖެ. ދެވަނަ ހިތާމައަކީ މިގައުމުގައި މިއަދު ކަމަަކަށް ސަމާލުކަމެއް ދީގެން ގައުމެއްގެ ގޮތުގައި ހިންގުމުގެ ޤާބިލިއްޔަތުކަން ގައުމުގެ އިސްސަފުގައި ހަރަކާތްތެރިވާ ފަރާތްތަކަކުގެ ކިބައިގައި ނެތުން. ގައުމެއް ހަލާކުވާނެ އެންމެ ބޮޑަށް ގައުމު މިވަނީ ހަލާކުވެފައި.\nމެއި 23, 2020 21:16\nމިޤައުމުގައި ހުރި ރައްޔިތުންގެ ބޮޑް ބިމެއްގައި ވ ކުޑަކުއްޔަކަށް ބަޔަކު މުއްސަދިކުރަން ރ ..މައުމޫނު ދެއްވި ހަދިޔާ މިއޮތ ބޮޑް ވިހަޔަކަށްވެފަ... އަސްލު އައްފާލަކީ ހިންގުމުގެ ތަޖުރިބާ ހުރި ވ މުރާލި ބޭފުޅެއް؛ ކީއްވެ އިމަރޖެންސީ ހާލަތު ފެއިލަވަނީ... އަހަރެންގެ ތަޖްރިބާގަ ދެންނެވޭނީ އަދިވެސް އެންމެ ބެސްޓީ ޤައުމީ ހޮސްޕިޓަލް...\nމެއި 23, 2020 21:22\nތި ނިމުނީނު! ތިބާމެންގެ އިހުމާލުން ކުއްޖަކު މަރުވީމަވެސް ސޮރީއޭ ބުނެލީމަ ނިމުނީނު! ހޮސްޕިޓަލަށް ދާމީހުން ފެލާލާލައިގެން މުއްސަނދި ވީ! ދެންވެސް ކަމެއް ރަނގަޅެއް ނުކުރޭ!\nމެއި 23, 2020 21:53\nމެއި 23, 2020 22:03\nދިވެހިރާއްޖޭގެ ސިއްހީ ނިޒާމުގެ ހާލަތު އަދިވެސްއޮތީ ވަރަށް ދަށުގަ...ހާއްސަކޮށް ދަންވަރު ގަޑީގައި އެމެޖެންސީއަށް ދެއްކުމުން ރަގަޅު ހިދުމަތެއް ނުލިބޭ..ރަގަޅު ޑޮކްޓަރުންނެއްވެސް ނުތިބޭ..އެކަމަށް އެކަށޭނެ ބޭހެއްވެސް ނުދެވޭ ، އަދި ސީދާވެގެން އުޅޭގޮތެއް ނޭގި ކަމާއި ނުގުޅޭބޭސްތައް ދެވި ދެތިން ދުވަސް ފަހުން ކަމާއިބޭ ހާއްސަ ސްޕެޝަލިސްޓަކަށް ދެއްކޭ އިރު މިއެގެނީ އަސްލު ވެގެން މިއުޅެނީ ކީއްކަން..ދިވެހީ ރާއްޖޭގައި ރީތި ކުލިނިކުތަކާއި ރީތި ބޮޑެތި ހޮސްޕިޓަލްތައް ހުއްޓެއްކަމަކު ، އަދިވެސް އަޅުގަޑުމެންނަށް ދިމާވެފައި ހުރި ކަންތައްތަކަށް ބަލާއިރު ދެންނެވޭނީ ފެންވަރު ރަގަޅު ޑޮކްޓަރުންގެ ހިދުމަތް އެކަށީގެންވާ މިންވަރާއި ގާތަށްވެސް ނުލިބޭކަމަށް..އަގުބޮޑެތި އިކިއުޕްމެންޓްތަކާއި ރީތި ޗާލު ހޮސްޕިޓަލްތައް ހުރުމަކީ އެއްގޮތަކަށްވެސް ސިއްހީ ހިދުމަތް ރަގަޅުވުމެއްނޫން..\nމެއި 23, 2020 22:08\nޑރ. ނިޔާފް ޓީވާއަށް އަރާ އަތްދޮންނަން ދަސްކޮދިނުމަށް ވުރެ މާތާހިރުވާނެ ދޯ ބަލި މީހުންނަށް ފަރުވާ ދިނީޔާ. މިކަހަލަ އެތައް ފަރުވާ ކުޑަ ކަމެއް އޭޑީކޭގެ އެމަރޖެންސީގަ އާންމުކޮށް ހިނގާ.\nމެއި 23, 2020 23:28\nފަރުވާ އެއް ނުދޭ. ސޮރީ ކިޔޭ\nމެއި 24, 2020 00:20\nކޮން މާފެއް ތޯ އޮންނަން ވީ ، މާފަށް ވުރެ އިންސާނެއްގެ ނަފްސު މާ އަގު ބޮޑު ، ވަގުތުން އޭޑީކޭ އެއިން ބިން އަތުލާ ، ހުއްދަ ބާތިލް ކުރޭ ސޯލިހޫ މިއީ ހައްލަކީ ﷲ ހެއްދެވި ނަފުސެއް ފަރުވާކުޑަ ކަމުން ނިޔާވުމަކީ މަފެއް ކުރެވޭނޭ ކަމެއް ނޫން ،\nމެއި 24, 2020 01:15\nމީހަމަ ޤަތުލެއް. ކުއްޖަކު މަރާލީ.\nމެއި 24, 2020 01:35\nމިގައުމުގަ ނެތް އިތުބާރުހިފޭ ސިއްހީނިޒާމެއް، ތަޖުރިބާހުރި މޮޅެތި ޑޮކްޓަރުންނެއް. މީހާގެ ފުރާނައަށް ނުރައްކާވެގެން މީހާދުނިޔެދޫކޮއްކޮށްދާންޖޭނީ ހޮސްޕިޓަލުގަ އޮތަސް. ތަނަވަސްކަމެއް ހުރިމީހަކުވިއްޔާ އަވަހަށްފުރައިގެން އިންޑިޔާއަށް ގޮސްގެން ވާނުވާވެސް އިގެނީ. ދެރަނިކަމެތި މީހާ ހުންނަންޖެހޭނީ ބަލިމީހާގެ ފުރާނަ ދިޔަސް ބަލަހައްޓައިގެން. މީޑިއާއަށް ނޭގި ގޯހެއްހެދިއްޖެއްޔާ އެކަން އޮއްބާލާނެ. އަދި މީޑިޔާއަށް އެގިއްޖެއްޔާ ކޮންމެވެސް މޯޅުވާހަކައެއްދައްކާލަފަ މަތިޖަހާލާނެ. މައްސަލަބަލަމުންދާވަހަކަ، ެކަމާ ފިޔަވަޅުއަޅައިފީމޭ. ކުރީކީއްކަމެއް ކޮންފިޔަވަޅެއްކަމެއް ނޭގޭނެ. އެވެސް އެކަމެއްހިގި ހޮސްޕިޓަލަކުން އެކަން ކުރާނީ. މިނިސްޓްރީ އޮންނާނީ ނިދާފަ. އަހަރެމެން ނިކަމެތި ރައްޔިތުންނަށް އިތުރުގޮތެއްނެތީމަ ހަމްދުކޮލައިގެން ތިބެންމިޖެނީ.\nމެއި 24, 2020 02:53\nސަރުކާރުން އަޅާނުލާނެ އެއީ އައްފާލް ގެނެއްސި ކޮވިޑް ޓެސްޓްކުރާ މެޝިނެއް އެމެޝިން ހެލްތު މިނިސްޓްރީ އަށް ދިނީމަ މައްސަލަ ނިިިމުނީ . އާއިލާއަށް އިބޫ އަރާދޭނެ ކެތްތެރިކަން . ޙުރިހައިކަމެއް ހަމަވީ ދެދުވަސް ތެރޭގައި ދިވެހިންގެ ހިތުން ތިޔަމަރު ވެސް ހަނދާނެތިގެންދާނެ. މިރާއްޖޭގެ ކަންތަށްވާގޮތް މިނުންދުވަހެއްނެތް ކިތަންމެ ކޮމިޝަނަކާއި ކޮމެޓީތަކެއްް ހެދިޔަސް.\nމެއި 24, 2020 03:59\nސީރި އަސް ވާން އިނގެނީ ސަލާމެ އް ނުވާވަރުވީމަތަ.\nމެއި 24, 2020 06:33\nބިލިޔަން ރުފިޔާ އިން ޖޫރިމަނާ ކޮށް އެކުއްޖާގެ މައިންބަފައިން ނަށް ލޭގެ އަގު ނަގައި ދޭންޖެހޭ! އޭޑީކޭ މުއްސަނދި މަހުޖަނަކަށްވިއަސް މަޖްލިސް މެންބަރަކަށްވިއަސް މިކަން އޮންނަންޖެހޭނީ މިގޮތަށް!!\nމެއި 24, 2020 09:09\nއޭޑީކޭ ން މިހާރު ބަސް މަގު ބަދަލުކޮށް އެމީހުން ކޮޅަށް އަނބުރާލައިފި. މިހާރު ބުނަނީ އިހުމާލެއް ނެތޯ. ކުއްޖާ ސަލާމަތްކުރުމަށް 20އަކަށް ޑޮކްޓަރުންނާ އެތަށް ނަރުހުންނެއް މަސައްކަތްކުރިކަމަށް.!! ސްކޭންކޮށް އެކްސްރޭ ނަގާ ވެސް ހެދިކަމަށް. އަދި އައިސީޔޫ އަށް ވެސް ގެންދިޔަ ކަމަށް.\nމީހުން ފެލާ ހޮސްޕިޓަލް\nމެއި 24, 2020 12:20\nއޭޑީކޭ އަކީ ނިކަމެތިންނައް ނިކަމެތި ގޮތްހަދާ ތަނެއް. މިއީ ނަސީދުވެސް ބޭނުންވާ ގޮތަކީ.


China Gai Konme Dhemafiriyakah3Dharin Hoadhumuge Huhdha Dheefi - Vaguthu\nޗައިނާގައި ކޮންމެ ދެމަފިރިއަކަށް3ދަރިން ހޯދަން ހުއްދަ ދީފި\nޗައިނާގައި ކުދިން އުފަންވާ މިންވަރު ދަށްވުމާއި ގުޅިގެން އެގައުމުގައި ކޮންމެ ދެމަފިރިއަކަށް ތިން ދަރިން ހޯދުން ހުއްދަކުރަން ނިންމައިފިއެވެ.\nއަހަރުތަކެއް ވަންދެން ދެމަހެއްޓި ކޮންމެ ދެމަފިރިއަކަށް އެންމެ ދަރިއަކަށް ވުރެ އިތުރަށް ކުދިން ހޯދުން މަނާކުރާ ގާނޫނަށް 2016 ވަނަ އަހަރު ބަދަލު ގެނެވުނެެވެ. އެގައުމުގައި ކުދިން އުފަންވާ ވަރު މަދުވެ، ދުވަސްވީ މީހުން ގިނަވުމުން ގާނޫނަށް ގެނައި މި އިސްލާހުގައި ބުނެފައިވަނީ ކޮންމެ ދެމަފިރިއަކަށް ދެ ކުދިން ހޯދުން ހުއްދަ ކަމަށެވެ. އެ ބަދަލުން ވެސް ކުދިން އުފަންވާ މިންވަަރަށް ބޭނުންވާ ބަދަލެއް ނުގެނެވުނެވެ.\nމި ފަހުން ނިންމާފައިވާ ނިންމުމަކީ ޗައިނާގެ ރައީސް ޒީ ޖިންޕިންގް ހުއްދަ ދީގެން ފާސްކޮށްފައިވާ ނިންމުމެކެެވެ.\nދުނިޔޭގެ އެންމެ ބޮޑު އާބާދީއެއް އޮންނަ ޗައިނާގައި ދަރިން ހޯދާ މިންވަރު ކޮންޓްރޯލް ކޮށްފައިވަނީ އެގައުމުގެ އާބާދީ ހަލުވިކަމާއި އެކު އިތުރުވަމުން އަންނާތީއެވެ.\nނަމަވެސް، އާބާދީ ކޮންޓްރޯލް ކުރުމުން ވަކި ހިސާބަކުން އެގައުމުގައި މަސައްކަތް ކުރާ އުމުރުގެ މީހުން މަދުވެ، އުމުރުން ދުވަސްވީ މީހުން ގިނަވާން ފެށިއެވެ. އެހެން ކަމުން، އެގައުމުގެ ސަރުކާރުން ނިންމަނީ ކޮންމެ ދެމަފިރިއަކަށް ތިން ދަރިން ހޯދުމުގެ ހުއްދަކުރުމަށެެވެ.\nމިދިޔަ އަހަރު އެގައުމުގައި އުފަންވެފައިވަނީ 12 މިލިއަން ކުދިންނެވެ. އެއީ 1961 ވަނަ އަހަރުން ފެށިގެން އެންމެ މަދުން ކުދިން އުފަންވި އަހަރެެވެ. ޗައިނާގެ އާބާދީ އަކީ 1.4 ބިލިއަން މީހުންނެވެ.\nމިދިޔަ އަހަރު ހާމަކޮށްފައިވާ އެގައުމުގެ އާބާދީގެ ތަފާސް ހިސާބުތަކަށް ބަލާއިރު، 15-0 އަހަރުގެ ކުދިންނަކީ އެގައުމުގެ އާބާދީގެ 17.95 އިންސައްތައެވެ. އަދި އާބާދީގެ 63.35 އިންސައްތަ މީހުންނަކީ 59-16 އަހަރުގެ މީހުންނެވެ. އެގައުމުގެ މުސްކުޅިންގެ އާބާދީ އަށް ބަލާއިރު، 32.2 އިންސައްތަ މީހުންނަކީ 60 އަހަރުން މަތީގެ މީހުންނެވެ.


Bappa Ge Credit Card In Dharifulhu 1.6 Million Rufiya Juvaa Kulhen Haradhu Kohfi - Vaguthu\nބައްޕަގެ ކްރެޑިޓް ކާޑުން ދަރިފުޅު 1.6 މިލިއަން ރުފިޔާ ޖުވާ ކުޅެން ޚަރަދުކޮށްފި\nއިންޓަނެޓާއި އެކު އެތައް ކަމެއް އަހަރެމެންނަށް ފަސޭހަވެގެން އައި އިރު އެތައް އުނދަގުލަކާއި އެތައް ގެއްލުމަކާއި ވެސް މިވަނީ ކުރިމަތިލާން ޖެހިފައެވެ. މިފަދަ ގެއްލުންތަކުގެ ވާހަކަތައް އަބަދުވެސް އަޑުއިވެއެވެ. އެގޮތުން މިއަދު ވެސް މިވަނީ މިފަދަ ބޮޑު ގެއްލުމެއް ލިބުނު މީހެއްގެ ވާހަކަ މީޑިއާ އަށް ތިލަވެފައެވެ.\nއިނގިރޭސިލާތުގެ އުމުރުން އެންމެ 13 އަހަރުގެ ފިރިހެން ކުއްޖަކު މިވަނީ އޭނާގެ ބައްޕަގެ ކްރެޑިޓް ކާޑު ބޭނުން ކޮށްގެން ޖުވާ ކުޅެ 80000 ޕައުންޑް (1.6 މިލިއަން ދިވެހި ރުފިޔާ) އިން ބައްޕަ ދަރަނިވެރި ކޮށްލާފައެވެ.\nރިޕޯޓްތައް ބުނާ ގޮތުގައި ފިރިހެން ކުއްޖާ އަށް މައިންބަފައިން ދީފައި އޮތް ފޯނަކުން ބައްޕަގެ ކްރެޑިޓް ކާޑާއި ބައްޕަގެ އެހެނިހެން މައުލޫމާތުތަކުގެ ފޮޓޯއެއް ނަގާ އެފޮޓޯތައް ބޭނުންކޮށްގެން އޭނާ ވަނީ އައިޑެންޑިޓީ ވެރިފައި ކޮށްފައެވެ.\nއޭނާ ވަނީ ކޮންމެ ފަހަރަކު 3000 ޕައުންޑްގެ ބެޓެއް ކޮށްފައެވެ. ނަމަވެސް ކާމިޔާބެއް ނުލިބި ދަރަނިވެރިވަމުން ވަމުން ގޮސް ބޮޑު އަދަދެއްގެ އެރީއެވެ. އެންމެ ފަހުން ބައްޕަ ބޮޑު އަދަދަކުން ޖޫރިމަނާވިއިރު އޭނާ ހުރީ ޖުވާ ކުޅުމަށް އެޑިކްޓް ވެފައެވެ.\nއޭނާ ބުނާ ގޮތުން ޖުވާ ކުޅުމަށް ޝައުގުވެރިވީ ވެމްބްލީގައި އޮތް މެޗެއް ބަލަން ގޮސް އިންދާ ފެނުނު އިސްތިހާރެއްގެ ސަބަބުންނެވެ. އެއިސްތިހާރު ފެނިގެން ގެއަށް އައިސް ރަޖިސްޓްރީ ވާން މަސައްކަތް ކުރުމުން 18 އަހަރު ނުވަނީސް ރަޖިސްޓްރީ ނުވެވޭނެ ކަމުގެ މެސެޖެއް އޭނާ އަށް ލިބުނެވެ. އެހެންކަމުން އޭނާ ދެން ރަޖިސްޓްރީވީ ބައްޕަގެ ނަމުގައެވެ.\nމިހާރު މިކުއްޖާ ދަނީ ޖުވާ ކުޅުމަށް ދެވިހިފާފައި ވާތީ ސައިކޮލޮޖިސްޓެއްގެ އެހީތެރިކަން ހޯދަމުންނެވެ.\nޖޫން 4, 2018 00:34\nއިސްލާމްދީނުގައި، ކުރުންމަނާކުރައްވާފައިވާ އެއްވެސް ކަމެއް ބަޔަކުކޮށްގެން ލިބޭނެ އެއްވެސް ފައިދާއެއް ނޯންނާނެ.


Post Aai Courier Service Medhuverikoh Anna Thakethi Faaskoh Customs in Sticker Jahanee - Vaguthu\nކޮވިޑް-19: އަނެއްކާވެސް ދިއްދު އާއި ކުޅުދުއްފުށި ބިރުވެރިކަމަކަށް -3ގަޑިއިރު ކުރިން\nޕޯސްޓާއި ކޫރިއަރ ސަރވިސް އިން އަންނަ ތަކެތި ފާސްކޮށް ކަސްޓަމުން ސްޓިކާ ޖަހަނީ\nޕޯސްޓް އަދި ކޫރިއާ ސާވިސް މެދުވެރިކޮށް ގެންނަ ތަކެތީގެ ތެރެއިން ލޯކަލް ކޫރިއާ އެޖެންޓުގެ ޙާޒިރުގައި ޕާރުސަލް ނުވަތަ ޕެކޭޖް ހުޅުވައިގެން ބަލައި ފާސްކުރާ ހާލަތުގައި ކަސްޓަމްސްއިން ޗެކްކޮށް ނިމުމުން އެތަކެތީގައި ކަސްޓަމްސްގެ ޚާއްސަ ޓެމްޕާ އެވިޑެންޓް ސްޓިކާ އެއް ޖަހާގޮތަށް ހަމަޖައްސައިފިއެވެ.\nކަސްޓަމްސް އިން ބުނި ގޮތުގައި އެކަން ކުރަން ފަށާނީ މާދަމައިން ފެށިގެންނެވެ. އެގޮތުން އެ ސްޓިކާ ޖަހަން ހަމަޖެހިފައިވަނީ އެ ޕާރުސަލެއް ނުވަތަ އައިޓަމެއް ޗެކްކޮށް ނިމި ލޯކަލް ކޫރިއާ އެޖެންޓު އެ ޕެކޭޖް ބަންދު ކުރުމުން، އެ ޕެކޭޖް ބަންދުކުރި ޓޭޕް މަތީގައި ހުރަސްވާ ގޮތަށެވެ. އަދި ސްޓިކާގައި، ޕެކޭޖް ހުޅުވި ތާރީހާއި، ގަޑި ނޯޓުކޮށް ކަސްޓަމްސްގެ އިޖުރާއަތްތައް ފުރިހަމަ ކުރިކަން އެނގޭނެ ގޮތަށް ކަސްޓަމުން ސޮއި ކުރާނެ އެވެ.\nމީގެ އިތުރުން ކަސްޓަމްސްއިން ބުނީ ބަލާ ފާސް ކުރިކަން ދޭހަވާ ގޮތަށް، އެއްވެސް އެހެން ފަރާތަކުން ކަސްޓަމްސްގެ ނަން ބޭނުން ކޮށްގެން، މުދަލުގެ ބޭރުގައި ޓޭޕް އަޅާ، އިސްޓިކާފަދަ ތަކެތި ހަރުކޮށް ހެދުމަކީ މަނާ ކަމެއް ކަމަށެވެ.\nއޮކްޓޯބަރ 31, 2019 21:37\nދީނަށް ވެސް ފުރައްސާރަ ކުރަނީ ނުވިތާކަށް އަަރެމެންގެ ޕޯސްޓްތައްވެސް ހާވަނީ...


India sifain Raajjeyn baalan govaalai hingaalumeh | Mihaaru\nއިންޑިއާގެ ސިފައިން ރާއްޖޭން ބާލަން ގޮވާލައި ހިނގައިލުމެއް\nއިންޑިއާ ސިފައިން ރާއްޖޭން ބޭލުމަށް ގޮވާލައި މާލޭގައި މިއަދު ހިނގައިލުމެއް ބާއްވަނީ. ފޮޓޯ: ނިޝާން އަލީ/މިހާރު\n22 އޮކްޓޯބަރ 2021 - 19:59\nދިފާއީ އެކިއެކި އެއްބަސްވުންތަކުގެ ދަށުން ރާއްޖޭގެ އެކި ތަންތަނުގައި ހަރަކާތްތެރިވަމުން އަންނަ އިންޑިއާ ސިފައިން ރާއްޖޭން ފޭބުމަށް ގޮވާލައި މާލޭގައި މިއަދު ހިނގައިލުމެއް ބާއްވައިފި އެވެ.\nއިދިކޮޅު ޕީޕީއެމް/ޕީއެންސީން އިންތިޒާމްކޮށްގެން "މިނިވަންކަމުގެ ހިނގައިލުން" ނަމުގައި މިއަދު ހަވީރު ބޭއްވި ހިނގައިލުން ކުރިއަށް ގެންދިޔައީ ބޮޑުތަކުރުފާނު މަގުން ޕީޕީއެމްގެ އޮފީސް ކުރިމަތިން ފަށައިގެން އަމީނީ މަގާއި ބޮޑުތަކުރުފާނު މަގުގަ އެވެ. ގިނަ އަދަދެއްގެ މީހުން ބައިވެރިވި އެ ހިނގައިލުން ކުރިއަށް ދިޔައީ ފުލުހުންގެ އިރުޝާދާ އެއްގޮތަށް ސުލްހަވެރިކަމާ އެކުގަ އެވެ. ހަވީރު 4:00 ގައި ފެށި އެ ހިނގައިލުން 6:00 އެހާކަށް ހާއިރު ނިންމައިލީ ވެސް ޕީޕީއެމްގެ އޮފީސް ކުރިމަތިން އާޓިފިޝަލް ބީޗް ސަރަހައްދަށެވެ.\nޕީޕީއެމް/ޕީއެންސީގެ ލީޑަޝިޕްގެ ގިނަ ބޭފުޅުން އިސްކޮށް ތިއްބެވި އެ ހަރަކާތުގައި ޕީއެންސީގެ ރައީސްް އަބްދުއްރަހީމް އަބްދުﷲ ވިދާޅުވީ އެ ހަރަކާތަކީ "އެއްވެސް ހާލެއްގައި ސިޔާސީ ހަރަކާތެއް ނޫން" ކަމަށެވެ. އެހެން ނަމަވެސް އެއީ ރައްޔިތުން ނުކުތް ނުކުތުމެއް ކަމަށާއި ރައްޔިތުންގެ އަޑު އުފުލުމެއް ކަމަށް ވެސް އޭނާ ވިދާޅުވި އެވެ.\n"މިއީ ރައްޔިތުންގެ ޝުއޫރު ފާޅުކުުރުމެއް. އަޅުގަނޑުމެން މި ބުނަނީ އަޅުގަނޑުމެންގެ ގައުމުގެ ފަސްގަނޑުގައި ބޭރުގެ ސިފައިން ތިބޭކަށެއް އަޅުގަނޑުމެން ދިވެހި ރައްޔިތުން ބޭނުމެއް ނޫނޭ،" އަބްދުއްރަހީމް ވިދާޅުވި އެވެ.\nރާއްްޖޭގެ މިނިވަންކަން ދަމަހައްޓާނީ ދިވެހި ރައްޔިތުން ކަމަށާއި ރާއްޖޭގެ ސަލާމަތާއި ރައްކާތެރިކަން ދަމަހައްޓާނ ދިވެހި ސިފައިންނާއި ފުލުހުން ކަމަށް ވެސް އޭނާ ވިދާޅުވި އެވެ.\nފޮޓޯ ގެލަރީ / އިންޑިއާ ސިފައިން ބޭލުމަށް ގޮވާލައި ބޭއްވި ހިނގާލުން\nހދ. ހަނިމާދު އާއި އުތުރު ތިލަފަޅާއި އެނޫން ވެސް ތަނެއްގައި އިންޑިއާ ސިފައިން ތިބި ނަމަ އެ މީހުން ފޮނުވައިލުމަށް އޭނާ ސަރުކާރަށް ގޮވައިލެއްވި އެވެ. އެކަމަށް ގޮވައިލަނީ މަދު ބައެއް ނޫންކަން މިއަދުގެ ހިނގައިލުމުން އެނގިގެން ހިނގައްޖެ ކަމަށް ވެސް އޭނާ ވިދާޅުވި އެވެ. ކޮވިޑްގެ ބަލިމަޑުކަމާ ހެދި ރަށްރަށް ބަންދުކޮށްފައި ހުރުމުން ހިނގައިލުމަށް ނާދެވި އެތައް ބަޔަކު އެބަ ތިބި ކަމަށް ވެސް އޭނާ ވިދާޅުވި އެވެ.\nމިއަދުގެ ހިނގައިލުމުގައި މާލޭގެ މޭޔަރު ޑރ. މުހައްމަދު މުއިއްޒާއި ރައްޔިތުންގެ މަޖިލީހުގެ މަޑުއްވަރީ ދާއިރާގެ މެމްބަރު އަދި ކުރީގެ ޑިފެންސް މިނިސްޓަރު އާދަމް ޝަރީފާއި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލި ސައީދު ވެސް ބައިވެރިވެވަޑައިގެންނެވި އެވެ.\nއިންޑިއާ ޕީޕީއެމް ރާއްޖެ-އިންޑިއާ ޕީޕަލްސް ނެޝަނަލް ކޮންގްރެސް ޕީޕީއެމް/ޕީއެންސީ އިއްތިހާދު މިލިޓަރީ އިންޑިއާގެ އަސްކަރިއްޔާ އިދިކޮޅު ފަރާތްތައް\n88 ކޮމެންޓް, 76 ރިއެކްޝަންސް\nކުރީގަ ވިއްކަން އުޅުނު ދީނީ ކާޑު ނުވިކުނީމަ މިހާރު މާ ވަތަނީ ވެގެން މިއުޅެނީ. ވެރިކަމުގަ ތިބިއިރު އިންޑިއާއާ ސިޔާސީ ގުޅުން ކަނޑާލިނަމަ އެމީހުން ޖެހޭނީ ހައިކޮމިޝަންވެސް ހުސްކުރަން. ކީއްވެބާ ސައުދީން ބުނެގެން ގަތަރާ ގުޅުން ކަނޑާލިގޮތަށް ކަނޑާނުލީ؟ އެއްވެސް އިހުލާސްތެރިކަމެއް ނެތް ބައެއް ތިތާނގަތިބީ. ބޭނުމަކީ ކުރިންކުރި ވައްކަން އެއަށްވުރެ ބޮޑަށް ކުރެވޭނެ ގޮތް ހޯދުން.\nބޭރުގައުމެއްގެ ބަޔަކު މިރާއްޖޭގައި އުޅޭނަމަ ރާއްޖޭގެ އެކިކަންކޮޅުތަކުގައި ދިރިއުޅޭ ފަސްލައްކަ ދިވެހިންނަށް ނުފެނި ނޫޅެވޭނެ. އަދި ކޮންމެ ދިވެއްސެއްގެ އަތުގައި ސްމާޓްފޯނެއް އޮންނައިރު ފޮޓޯ ނުވަތަ ވީޑިއޯކުރިޔަސް އެހެން ބަޔަކަށް ރޭކާވެސް ނުލާނެ. މިއަދާއި ހަމައަށް އެފަދަ ފޮޓޯއެއް ނުވަތަ ވީޑިއޯއެއް ނަމަވެސް ސޯޝަލް މީޑިއާއިން ފެންނަން ނެތުމަކީ މިދެކެވޭ ވާހަކަ ގަބޫލުކުރަން ވަރަށް ދަތިކަމެއް. އަދި ވާހަކަ މިދައްކަނީ މިފަދަ ތަކެއްޗާއި ވަރަށް ގާތް ބަޔެއް\nއަޅުގަނޑު މޯދީ ސަރުކާރައް ތާއީދު ނުކުރަން! އެކަމަކު އިންޑިއާސިފައިން މިގައުމުގަ ތިބެގެން މުޒާހިރާ ކުރަންޖޭހޭ ސަބަބެއް އޮތްކަމުގަ ނުދެކެން! ޕޮލެންޑު؛ ޖަރުމަން ފަދަގައުތަކުގަ ފިނިހަނގުރާމާގެ ދުވަސްވަރުން ފެށިގެން އެމެރިކާ ސިފައިންތިބޭ އެކަމަކު އެގައުމުތަކީ މިނިވަން ގައުތައް!\nފިނި ހަނުރާމައިގެ އަހަރުތަކުގަ (1945-1990) އެމެރިކާ ސިފައިން ޕޯލަންޑަކު ނުތިބޭ. އެމެރިކާ ސިފައިން އެދުވަސްވަރު ތިބީ ހުޅަނގު ޖަރުމަނުގައްޔާއި ހުޅަނގު ބާލިންގަ. ހުޅަނގު ބާލިންގަ އިގިރޭސޅންނާއި ފަރަންސޭސިންވެސް ތިބި. ޕޯލަންޑުގައްޔާއި އިރުމަތީ ޖަރުމަނުގަ ތިބީ ސޯވިއެޓް ސިފައިން. މިއީ 1945 ވަނަ އަހަރު ޖަރުމަނު ގެ ހައި ކޮމާންޑުން ހުޅަނގުގެ ގުޅިފައިވާ އެންމެ މަތީ ކޮމާންޑާއި ސޯވިއެޓް ހައި ކޮމާންޑު ގެ ކުރިމަތީ ހަތިޔާރު ބެހެއްޓުމާއި ގުޅިގެން ތިބިތިބުން.\nއިންޑިޔާ ސިފައިން ރަށަށް ގޮސް، އިންޑިޔާ މީހުންނަށް ނިވަލުގަ ތިބެ ގަލޯހާޖާ ކޮށް، ކުޑަހަދަސު އެރިގަނެވޭނެ ފަދައެއް ހޯދައިދިނުން މޮޅުއިތުރު. އަމިއްލަ ރައްޔިތުންގެ އަސާސީ ބޭނުންތައް ފުދުނީމަ، އެހެން މީހުންގެ ރަށާ ބެހޭނީ.\nއިންޑިއާ ސިފައިން އެއްގޮތަކަށް ވެސް މިގައުމުގައި ތިބެގެން ނުވާނެ.\nކަލޭމެން ތިހެން ކިޔާތީ އަހަރުމެންނަށް މި އެނގެނީ އެމީހުންމިތާ ތިބިކަންވެސް ދެން އެމީހުންގެ ސަބަބުން ކޯންޗެއް ގެއްލުނީ މިތާ މިއުޅޭ ބާންގާޅީންގެ ބިރުވެެިކަން އަހަރެންނަށް މާބޮޑު ކަލޭމެން ނުކުންނަންވީނު އެމީހުން ބޭރުކުރަން\nއިންޑިޔާ ސިފައިން ތިބީމަ އެކަމުން ރާއްޖެޔަށް އޮތީ ކޮން ގެއްލުމެއްތޯ. ތިބުނާ ބަޔަކު ވެރިކަމަށް އަޔަސް ރާއްޖޭގަ އިންޑިޔާ ސިފައިން ތިބޭނެ. ރުހުމުގަ އެފުރުސަތު ނުދީއްޔާ ގަދަކަމުންވެސް އެކަންކުރާނެ. އޭރުން މާ ފިއްތުންވެސް ބޮޑުކުރާނެ. ތިބުނާ އިސްތިހުލާލް އޮންނާނީ އޮތްތާކު. އިންޑިޔާ ކަނޑުގެ ހިމާތަތް ދޫކޮއްލައިގެން އިންޑިޔާ ބަލަޖައްޓައިގެން ނޯންނާނެ. އިންޑިޔާ ކަނޑުގަ ޗައިނާގެ ބާރުތައް ގަދަކުރިޔަކަނުދޭނެ. ވަރަށް ސަލާމް\nއިންޑިއާއިންތޯ ޗައިނާއިންތޯ ބޮޑަށް ނުރައްކާ އޮތީ ކަނޑައަޅާނެހާ ފެންވަރު ހުރި މީހަކުތަ ތި ވާހަކަ ތިޔަ ދައްކަނީ. ޗައިނާވަނީ އިންޑިއާއަށްވުރެ ހުރިހާ ގޮތަކުންވެސް މާ ބޮޑަށް ކުރި ހޯދާފަ. ރައްކާތެރިކަން ހޯދަން ބޮޑު ގަހެއްގެ ހިޔާ ނުހޯދާ ކުޑަ ގަހެއްގެ ދަށަށް ވަންނާނީ މޮޔައިން ކަމަށް ބެލެވެނީ. އެމެރިކާ ފަހަތަށް ޖައްސާލާނެ ކަމަށް ދުނިޔޭގަ މިހާރު ކިޔާ ބަޔަކާ އިދިކޮޅަށް މި ކުޑަ ގައުމު ދާން އުޅުމަކީ ހަމަ މޮޔަކަމެއް.\nއިންޑިޔާ ކަނޑޭ ކިޔަސް އިންޑިޔާގެ މިލްކެއްނޫން އިނގޭތޯ\nރައްޖެ ފުނޑާލަން އެމްޑީޕީ އަޑިނުބައި ރޭވުންތަކެއް. އިންޑިޔާއާ ގުޅިގެން ހިންގާތީ ކަންބޮޑުވޭ.\nހަމަ އަސްލައްތަ މިރުސް ފުނޑާގޮތަށް ފުނޑާލަންތަ އުޅެނީ ނިކަން ހަމަޖެހޭ ވާހަކައެއް ދައްކަބަލަ\nމުނާފިގުންކުރާ ކޮންމެކަމެއްގައި އޮޅުވާލުމާއި މަކަރާއި ހީލަތް ހިމެނޭނެ. މިމާލޭގައި2ލައްކައެއްހާ މީހުން ދިރިއުޅޭއިރު ތިބުނާ ސަކަރާތެއްޖަހަން ނިކުތްމީހުން ހާހަކަށްވެސް ނާރާނެ. އެއީ އާބާދީ 1% އަށް ވެސް ނާރާ މީހުން. ދެން ސުކޫލު ޗުއްޓީއާއި ދިމާކޮށް މާލެ ކާރި ރަށްރަށުގެ ކައުންސިލަރުންނާއި މުވައްޒަފުންނާއި އާއިލާ މާލެ ގެނެސް، މިއިން ދުވަހަކުވެސް ސޯޝަލް ޑިސްޓެންސް ނުބަހައްޓާބަޔަކު 10 ފޫޓު ދުރުގަ ތިބެގެން ހިނގާލީމަ މީހުން ގިނަކަމަށް ދައްކާނެ.\nޢިންޑިޔާ އައުޓް ހީވަނީ މީ ކިރިކެޓް މެޗެއްހެން.\nމި މީހުން އުޅޭނީ އަބަދު ކޮންމެ ވެސް އެއްޗެެއް ނުބޭލިގެން#\nމާދަން ވިސާ ނުލިބެޔޭ ކިޔާފަ ނިކުމޭ. ހީވާކަހަލަ މުޅިދުނިޔެވެސް މިދިވެހިންނަށް ބަލަދު އަރާހެން.


ދިވެހިރާއްޖޭގެ އުއްތަމަ ފަނޑިޔާރު އޮނަރަބަލް އަލްއުސްތާޛު ޢަބްދުﷲ ސަޢީދު ދުނިޔޭގެ އަލިކަން ދެކެވަޑައިގެންފައިވަނީ ސ. މީދޫގައި، 1964 ސެޕްޓެމްބަރ 25 ވަނަ ދުވަހުއެވެ.\nއަލްއުސްތާޛު ޢަބްދުﷲ ސަޢީދު 1994 ވަނައަހަރު މިޞުރުގެ އަލްއަޒްހަރު ޔުނިވަރސިޓީ އިން ޤާނޫނުގެ ރޮނގުންނާއި ޝަރީޢާގެ ރޮގުން އެލްއެލްބީ (ކޮމްބައިންޑް އޮނަރސް) ޑިގްރީ ޙާޞިލްކުރައްވާފައިވެއެވެ. އަދި 1999 އަހަރު އިންޓަރނޭޝަނަލް މެރިޓައިމް ލޯ އިންސްޓިޓިއުޓު/ މޯލްޓާގައި ޤާނޫނުގެ ރޮނގުން މާސްޓަރސް (އެލް އެލް އެމް) ޑިގްރީ ޙާޞިލްކުރައްވާފައިވެއެވެ.5ޑިސެމްބަރ 1997- 1މާރޗް 1998 އިންޑިޔާގެ ޕާރލަމެންޓުގައި ޕާރލަމެންޓަރީ ދިރާސާތަކާއި ޤާނޫނު ޑްރާފްޓް ކުރުމުގެ ރޮނގުން ތަމްރީން ކޯހެއް ފުރިހަމަކުރައްވާފައިވެއެވެ. އަދި ގިނަ ޢަދަދެއްގެ ސެމިނަރ އާއި މަސައްކަތު ބައްދަލުވުންތަކުގައި ބައިވެރިވެ ޤާނޫނުގެ ރޮނގުން ގިނަ ތަމްރީނުތަކާއި ތަޖްރިބާތައް ހޯއްދަވާފައިވެއެވެ. އޭގެ ތެރޭގައި ކޯސް އޮން އިފެކްޓިވް ޑިސްޕިޔުޓް މެނޭޖްމެންޓް އިން އަ ޗޭންޖިންގ ވަރލްޑް26-30 ނޮވެމްބަރ 2001، ސިންގަޕޯރ؛ ސެމިނާރ އޮން ކަސްޓަމަރ އޮރިއެންޓެޑް ސަރވިސް، (ސިވިލް ސަރވިސް ކޮލެޖް، ސިންގަޕޯރ އިން މާލޭގައި ބޭއްވި)؛ ޖުޑިޝަލް ސްޓަޑީސް އެންޑް ޓްރޭނިން ޕްރޮގްރާމް 2001، (ސިންގަޕޯރ، މެލޭޝިއާ، އަދި އޮސްޓްރޭލިއާގެ ޖުޑިޝަރީތަކުގައި)؛ ކޯސް އޮން އޭވިއޭޝަން އެކްސިޑެންޓް އިންވެސްޓިގޭޝަން، ސިންގަޕޯރ އޭވިއޭޝަން އެކަޑެމީ، 16- 22 ފެބްރުއަރީ 2000؛ ޑަބްލިޔުއައިޕީއޯ ނޭޝަނަލް ވަރކް ޝޮޕް އޮން އިންޓެލެކްޗުއަލް ޕްރޮޕަރޓީ އެންޑް ދި އެގްރީމެންޓް އޮން ޓްރޭޑް ރިލޭޓޭޑް އެސް ޕެކްޓްސް އޮފް އިންޓެލެކްޗުއަލް ޕޮރޮޕަރޓީ ރައިޓްސް 24-25 ނޮވެމްބަރ 1999، (މާލޭގައި ވަރލްޑް އިންޓެލެކްޗުއަލް ޕްރޮޕަރޓީ އޮގަނައިޒޭޝަނުން ބޭއްވި)؛ ކޯސް އޮން އިންޓަރނޭޝަނަލް މެރިޓައިމް ލޭބަރ ލޯ 15-19 ފެބްރުއަރީ 1999؛ ސެމިނާރ އޮން ފިޑިކް އޮފް (މޭސަންސް) މާލެ، 15-16 މޭ 1996؛ (ވަރކްޝޮޕް އޮން އީއީޒެޑް މެނެޖްމެންޓް އެންޑް މެރިޓައިމް ލެޖިސްލޭޝަން އިކޮނޮމިކް އެންޑް ލީގަލް އެޑްވައިޒަރީ ސަރވިސް ޑިވިޜަނުން މާލޭގައި ބޭއްވި) ހިމެނެއެވެ.\nއަލްއުސްތާޛު ޢަބްދުﷲ ސަޢީދު ސަރުކާރުގެ ޚިދުމަތާ ގުޅިވަޑައިގަތީ 1995 ޖޫން 27 ގައެވެ. ސަރުކާރުން ދެއްވި ވަޒީފާއަކީ އެޓަރނީ ޖެނެރަލް އޮފީހުގެ ސްޓޭޓް އެޓަރނީކަމެވެ. މިވަޒީފާގައި ދަށުކޯޓްތަކާއި ހައިކޯޓްގައި ދައުލަތުގެ ފަރާތުން ވަކާލާތުކުރެއްވުމުގެ އިތުރަށް އެޓަރނީ ޖެނެރަލްގެ އޮފީހުން ސަރުކާރުގެ މުއައްސަސާތަކާއި އިދާރާތަކަށް ޤާނޫނީލަފާދިނުމުގައި މަސައްކަތްކުރައްވާފައިވެއެވެ.\nޢަލްއުސްތާޛު ޢަބްދުﷲ ސަޢީދު ވަނީ މޯލްޑިވްސް ކޮލެޖް އޮފް އެޑިޔުކޭޝަންގެ ފެކަލްޓި އޮފް ޝަރީޢާ އެންޑް ލޯގެ ފުރަތަމަ ޑީންކަމަށް ސަރުކާރުން ޢައްޔަންކުރައްވާފައެވެ. މިމުހިއްމު މަޤާމުގެ މަސްއޫލިއްޔަތު އަދާކުރެއްވުމުގެ ތެރެއިން ޒަމާނާއެއްގޮތަށް ރާއްޖޭގެ ޤާނޫނީ ތަޢުލީމުގެ ބިންގާ އަޅައި ދިނުމުގެ މަސްއޫލިއްޔަތު އަދާކޮށްފައިވެއެވެ.\nއަލްއުސްތާޛު ޢަބްދުﷲ ސަޢީދުގެ ގިނަގުނަ ޚިދުމަތްތައް ސަރުކާރަށް ދެއްވުމުގައި ގިނަ އަހަރުތަކެއް ހޭދަކުރެއްވުމަށްފަހު ޕީއެޗްޑީ އަށް ކިޔަވައިވިދާޅުވުމުގެ މަސައްކަތް ވަނީ ފަށްޓަވާފައެވެ. އޭރު ހުންނެވީ، އެޓަރނީ ޖެނެރަލް އޮފީހުގެ އެސިސްޓެންޓް ޑިރެކްޓަރ ޖެނެރަލް، ޕަބްލިކް ޕްރޮސެކިއުޝަންގެ މަޤާމުގައެވެ. އަދި އޭގެ ފަހުގައި އެމަނިކުފާނު އދ. ގެ ފުޑް އެންޑް އެގްރިކަލްޗަރަލް އޮރގަނައިޒޭޝަނުގެ ލީގަލް އޮފީހުގައި މަސައްކަތް ކުރައްވައި ތަޖްރިބާ ހޯއަދަވާފައިވެއެވެ. އެހެންމެ، ސަރުކާރުގެ ކިތަންމެ ކޮމިޓީއެއްގައި ބައިވެރވިވެވަޑައިގަންނަވަމުން ގެންދަވާފައިވެއެވެ. އޭގެ ތެރޭގައި ދިވެހި ރާއްޖޭގެ ލޯ ކޮމިޝަންގެ މެމްބަރުކަން، ކުޑަކުދިންގެ ޙައްޤުތައް ރައްކާތެރި ކުރުމާ ބެހޭ ޔުނިޓުގެ ލީގަލް އޮފިސަރުކަން، ކުޑަކުދިންގެ ޙައްޤުތައް ރައްކާތެރި ކުރުމާބެހޭ މަޖްލިހުގެ މެމްބަރުކަން، މޯލްޑިވްސް ކޮލެޖް އޮފް ހަޔަރ އެޑިޔުކޭޝަނުގެ ކޮލެޖް ކައުންސިލުގެ މެމްބަރުކަން، މެރިޓައިމް ޓްރެއިނިންގ އެޑްވައިޒަރީ ބޯރޑުގެ މެމްބަރުކަން، ޓެންޑަރ އިވެލުއޭޝަން ބޯރޑުގެ މެމްބަރުކަން، ނާރކޮޓިކްސް ކޮންޓްރޯލް ބޯރޑުގެ އެޑްވައިޒަރީ ކައުންސިލުގެ މެމްބަރުކަން، ހިމެނެއެވެ.\nދިވެހިރާއްޖޭގެ އުއްތަމަ ފަނޑިޔާރު 14 ޑިސެމްބަރ 2014 އިން\nދިވެހިރާއްޖޭގެ ސުޕްރީމް ކޯޓުގެ ފަނޑިޔާރު 10 އޮގަސްޓު 2010އިން 14 ޑިސެމްބަރ 2014 އަށް\nދިވެހިރާއްޖޭގެ އުއްތަމަ ފަނޑިޔާރު، ސްޕްރީމް ކޯޓް 18 ސެޕްޓެމްބަރ 2008 އިން- 10 އޮގަސްޓް 2010އަށް\nއެޓަރނީ ޖެނެރަލްގެ ނާއިބް، އެޓަރނީ ޖެނެރަލްގެ އޮފީސް 10 ސެޕްޓް 2008 އިން 18 ސެޕްޓް 2008 ށް\nއެސިސްޓެންޓް ޑިރެކްޓަރ ޖެނެރަލް ޕަބްލިކް ޕްރޮސެކިޔުޝަންސް، ޢެޓަރނީ ޖެނެރަލްގެ އޮފީސް 16 ޖޫން 2005 އިން 11 ސެޕްޓެމްބަރ 2005 އަށް\nޑިރެކްޓަރ ޢެޓަރނީ ޖެނެރަލްގެ އޮފީސް 25 އޭޕްރީލް 2001 އިން 16 ޖޫން 2005 އަށް\nޑީން ފެކަލްޓީ އޮފް ޝަރީޢާ އެންޑް ލޯ 01 ފެބްރުއަރީ 2001 އިން 25 އޭޕްރީލް 2001 އަށް\nޑިރެކްޓަރ އިންސްޓިޓިއުޓް އޮފް ޝަރީޢާ އެންޑް ލޯ 02 އޯގަސްޓް 2000 އިން 01 ފެބްރުއަރީ 2001 އަށް\nސްޓޭޓް އެޓަރނީ ޢެޓަރނީ ޖެނެރަލްގެ އޮފީސް 08 ޖޫން 1999 އިން 02 އޯގަސްޓް 2000 އަށް\nސްޓަޑީ ލީވް މާސްޓަރސް ކޯހުގައި 12 ސެޕްޓެމްބަރ 1998 އިން 08 ޖޫން 1999 އަށް\nސްޓޭޓް އެޓަރނީ ޢެޓަރނީ ޖެނެރަލްގެ އޮފީސް 27 ޖޫން 1995 އިން 12 ސެޕްޓެމްބަރ 1998 އަށް\nއޮނަރަބަލް އަލްއުސްތާޛް ޢަބްދުﷲ ސަޢީދު ދިވެހިރާއްޖޭގެ ސްޕްރީމް ކޯޓްގެ ފަނޑިޔާރަކަށް ރައީސުލްޖުމްހޫރިއްޔާ އިސްކުރެއްވީ 2008 ސެޕްޓެމްބަރ 18 ގައެވެ. ހަމައެތާރީޚުގައި ޤާނޫނު އަސާސީގެ 282ވަނަމާއްދާގެ (ށ) ގައިވާ ގޮތުގެ މަތިން އުއްތަމަ ފަނޑިޔާރުގެ މަސްއޫލިއްޔަތު މަތިކުރެވުނެވެ. 2008 ސެޕްޓެމްބަރ 18 އިން 2010 އޯގަސްޓް 10އަށް ދިވެހިރާއްޖޭގެ ޢަދުލު އިންޞާފުގެ ދާއިރާގެ އެންމެ އިސް އުއްތަމަ ފަނޑިޔާރުގެ ގޮތުން އަދި 2010 އޯގަސްޓް 10 އިން 2014 ޑިސެމްބަރ 14އަށް ދިވެހިރާއްޖޭގެ ސުޕްރީމްކޯޓުގެ ފަނޑިޔާރެއްގެ ގޮތުން އަދި 2014 ޑިސެމްބަރ 14 އިން ދިވެހިރާއްޖޭގެ އުއްތަމަފަނޑިޔާރުގެ ޙައިޘިއްޔަތުން މިއަދާހަމައަށްވެސް ދިވެހިރާއްޖޭގެ ސުޕްރީމްކޯޓު ބިނާކޮށް ވަރުގަދަކުރުމަށާއި ދިވެހިރާއްޖޭގެ ޢަދްލު އިންޞާފުގެ ބާރުގެ ތަރައްޤީއާއި ކުރިއެރުމަށް ގިނަގުނަ މަސައްކަތްތަކެއް ކުރައްވަމުން އައިސްފައިވެއެވެ.\nއޮނަރަބްލް އަލްއުސްތާޛު ޢަބްދުﷲ ސަޢީދު 1995 އިން ފެށިގެން ރާއްޖޭގައި ޤާނޫނާއި ޝަރީޢަތް ކިޔަވައިދެވޭ އެކިއެކި ކޯސްތަކާއި އެލްއެލްބީ ޕްރޮގްރާމްތަކުގައި ކިޔަވައި ދެއްވަމުން އައިސްފައިވެއެވެ.\nއެމަނިކުފާނު ރަނގަޅަށް ދެނެވަޑައިގަންނަވާ ބަސްބަހުގެ ތެރޭގައި ޢަރަބިބަހާއި ފާރިސީބަހާއި އުރުދޫ ބަހާއި އިނގިރޭސިބަސް ހިމެނެއެވެ. އެމަނިކުފާނު ތަޢުލީމާއި ތަޖުރިބާތައް ހޯއްދެވުމަށް ދަތުރުކުރެއްވި ޤައުމުތަކުގެ ތެރޭގައި އިންޑިއާ، މިސުރު، އިނގިރޭސި ވިލާތް، އިޓަލީވިލާތް، މޯލްޓާ، އޮސްޓްރޭލިއާ، މެލޭޝިއާ، ސިންގަޕޫރު ފަދަ ޤައުމުތައް ހިމެނެއެވެ.


vnews - Furathama molhu Valencia in hoadhaifi\nސީޒަނުގެ ފުރަތަމަ މޮޅު ވެލެންސިއާއިން ހޯދައިފި\nވެލެންސިއާ އާއި ގްރީން ބައްދަލުކުރި މެޗުގެ ތެރެއިން -- ފޮޓޯ: އެފްއޭއެމް\nމިސީޒަނުގެ ފުރަތަމަ މޮޅު ކްލަބު ވެލެންސިއާއިން ހޯދައިފިއެވެ.\nމި ސީޒަނުގެ އެސްޓީއޯ މާލޭ ލީގުގައި މިހާތަނަށް ވެލެންސިއާއިން 13 މެޗު ކުޅުނުއިރު، އެޓީމަށް ލިބުނު ހަމައެކަނި މޮޅަކީ މިރޭ ކްލަބު ގްރީން ސްޓްރީޓްސް އަތުން މޮޅުވުމެވެ. މިރޭ ގްރީން އަތުން ވެލެންސިއާ މޮޅުވީ 2-1 އިންނެވެ.\nފުރަތަމަ ޑިވިޝަނުގެ ރެލިގޭޝަނަށް ގޮސްފައިވާ ވެލެންސިއާއިން ވަނީ މިރޭގެ މެޗުގެ ކުރީކޮޅު މޮޅު ކުޅުމެއް ދައްކާފައެވެ.\nއެގޮތުން މެޗުގެ 14 ވަނަ މިނެޓުގައި އެޓީމުން ވަނީ ލީޑު ނަގާފައެވެ. ގްރީންގެ ޑިފެންޑަރެއް ހެދި ގޯހެއްގެ ފައިދާ ނަގާ މިގޯލް މެޗުގެ 14 ވަނަ މިނެޓުގައި ވެލެންސިއާއަށް ކާމިޔާބު ކޮށްދިނީ ބިދޭސީ ފޯވާޑް ސާޖީއެވެ.\nފުރަތަމަ ހާފުގައި ލީޑު ފުޅާކުރުމަށް ވެލެންސިއާއަށް އިތުރު ފުރުސަތުތަކެއް ލިބި ވަނީ ބޭކާރުވެފައެވެ. މެޗުގައި ވެލެންސިއާއިން ލީޑު ފުޅާކުރީ 62 ވަނަ މިނެޓުގައެވެ. ސާޖީ ދިން ޕާހަކުން މިގޯލް އެޓީމަށް ކާމިޔާބު ކޮށްދިނީ އަންޞާރު އިބްރާހީމެވެ.\nމެޗުގައި ގްރީންއިން ޖެހި ހަމައެކަނި ގޯލް މެޗު ނިމެން މިނެޓަކަށް ވެފައިވަނިކޮށް އެޓީމަށް ކާމިޔާބުކޮށްދިނީ ބަދަލު ކުޅުންތެރިއެއްގެ ގޮތުގައި ކުޅެންއެރި ރޮލަންޑް ރަސެލްއެވެ.\nމެޗަށްފަހު ވެލެންސިއާގެ ކޯޗު ސޮބާހު މުހައްމަދު ބުނީ ރެލިގޭޝަން ޕްލޭއޮފާ ކުރިމަތިލާއިރު، މޮޅެއް ލިބުމުން ހިތްހަމަޖެހޭ ކަމަށެވެ. އަދި ލީގުގެ ފުރަތަމަ މެޗުން މޮޅުވިއިރު، މިއަދު ކުޅުންތެރިން ވަރަށް ބޮޑުތަން ކުޅުން ރަނގަޅުކުރި ކަމަށްވެސް އޭނާ ބުންޏެވެ.\nގްރީންގެ ކޯޗު އަލީ ސުޒޭން ބުނީ މެޗަން ބަލިވި ނަމަވެސް ހިތްހަމަނުޖެހުމެއް ނެތް ކަމަށާއި، މިމެޗަކީ އެޓީމަށް އެއްވެސް އެޗެއް ގެއްލޭނެ މެޗެެއް ނޫން ކަމަށެވެ.\nސުޒޭން ވަނީ އެފްއޭއެމުން ކުރިންރޭ ކުޅެން ހަމަޖެހިފައި އޮތް މިމެޗު ފަހުވަގުތު މިރެއަށް ފަސްކުރުމުން އެކަމަށް ވަރަށް ބޮޑަށް ފާޑުކިޔާފައެވެ. އޭނާ ބުނީ މެޗު ފަސްކުރިކަން އެފްއޭއެމުން އަންގަންވާނީ ފަހުވަގުތު ނޫން ކަމަށާއި، ލީގުގެ ޝެޑިއުލް ހަދާއިރު، މިއަށްވުރެ ޒިންމާދާރުވާން ޖެހޭނެ ކަމަށެވެ.\nލީގުގައި ވެލެންސިއާއިން އަލަށް ތިން ޕޮއިންޓު ހޯދިއިރު، އެޓީމު އޮތީ ތާވަލުގެ ފުލުގައިހަތަރު ޕޮއިންޓާއެކުއެވެ. މެޗުން ބަލިވި ގްރީން އޮތީ ތާވަލުގެ ހަވަނައިގައި 14 ޕޮއިންޓާއެކުއެވެ.


ޝިފްޒާން އަހްމަދު4ޖެނުއަރީ 2020 09:04\nއީރާނުގެ ޢަސްކަރީ ކޮމާންޑަރު ޤާސިމް ސުލައިމާނީ ޤަތުލުކުރުމަށް އަމުރުކުރެއްވީ ހަނގުރާމައެއް ފެށިޔަނުދެއްވުމަށް ކަމުގައި އެމެރިކާގެ ރައީސް ޑޮނާލްޑް ޓްރަމްޕު ވިދާޅުވެއްޖެއެވެ. ޓްރަމްޕު އިޝާރާތްކުރެއްވި ގޮތުގައި މެދުއިރުމަތީގައި އެމެރިކާ މީހުންނަށް އަމާޒުކޮށް ނުރައްކާތެރި ހަމަލާތަކެއް ސުލައިމާނީ ރޭއްވެވިއެވެ.\nފްލޮރިޑާގައި ހުންނަ ޓްރަމްޕުގެ އަމިއްލަ ރިސޯރޓެއް ކަމުގައިވާ މާރްއަލާގޯގައި ނޫސްވެރިންނާ ބައްދަލުކުރައްވައި ވާހަކަދައްކަވަމުން ޓްރަމްޕު ވިދާޅުވީ، އެމެރިކާގެ ނޫސްވެރިންނާއި ޑިޕްލޮމެޓުންނާއި ސިފައިންނާ ދެކޮޅަށް ވަރުގަދަ ހަމަލާތަކެއް ސުލައިމާނީ ރާއްވަމުން ގެންދެވި ކަމުގައެވެ. އެހެންކަމުން އެމެރިކާއިން އޭނާ ހުއްޓުވީ ކަމުގައިވެސް ޓުރަމްޕު ވިދާޅުވިއެވެ.\nއަދި ޢިރާޤުގައި ހުންނަ އެމެރިކާގެ މުހިއްމު ބައެއް އަމާޒުތަކަށް ފަހަކަށް އައިސް ދީފައިވާ ހަމަލާތަކާއި އެމެރިކާގެ ސަފާރާއަށް އަރައިގަތް ގަތުމުގެ ފަހަތުގައި ހުރި ފަރާތަކީ ސުލައިމާނީ ކަމުގައިވެސް އެމެރިކާ ރައީސް ތުހުމަތުކުރެއްވިއެވެ. އަދި އޭގެ އިތުރުން ޓްރަމްޕު ވިދާޅުވީ އަވައްޓެރި ޤައުމުތަކުގެ ހަމަޖެހުން ނަގައިލުމަށް އެޤައުމުތަކުގެ ތެރޭގައި ހަތިޔާރުއެޅި ހަނގުރާމަވެރި ޖަމާޢަތްތައް އުފައްދައި ބޭނުންކުރުން މިހާރު އީރާނުން ހުއްޓާލަން ޖެހޭ ކަމުގައެވެ.\nޓްރަމްޕު ޔަޤީންކޮށްދެއްވި ގޮތުގައި އީރާނުގައި އޮތް ވެރިކަމުގެ ނިޒާމު ބަދަލުކޮށްލުމުގެ ވިސްނުމެއް އަދި ނިޔަތެއްވެސް އެމެރިކާ ކިބައިގައި ނެތެވެ. އަދި އީރާނު ރައްޔިތުންނަށް ވަރަށް ބޮޑަށް އިޙުތިރާމުކުރައްވާ ކަމުގައިވެސް ޓްރަމް ވިދާޅުވިއެވެ.\nއީރާނުގެ އިންޤިލާބީ ލަޝްކަރުގެ ޤުދުސް ފޯރސްގެ ކޮމާންޑަރު ޤާސިމް ސުލައިމާނީ މަރާލާފައިވަނީ ހުކުރު ދުވަހުގެ ފަތިސް ވަގުތުގައި ރޮކެޓު ހަމަލާއެއް އަމާޒުކޮށްގެން އެމެރިކާއިންނެވެ. މިހަމަލާ ދީފައިވަނީ ޢިރާޤު އެއާޕޯޓު ކައިރިން ސުލައިމާނީއާއި ޢިރާޤު ހަނގުރާމަވެރި ޖަމާޢަތެއްގެ އިސްވެރިޔާ އަބޫ މަހްދިލް މުހަންދިސް ދަތުރުކުރެއްވި ކާރަށް އަމާޒުކޮށެވެ.\nޓްރަމްޕް އީރާން އެމެރިކާ އެމެރިކާ ރައީސް ސުލައިމާނީ ހަމަލާދިނުން\nJanuary 04, 2020 09:19:15\nސުލައިމާނީގެ މަރާ ގުޅިގެން އެމެރިކާގެ އިތުރު ތިން ހާސް ސިފައިން މެދުއިރުމައްޗަށް\nJune 29, 2020 22:39:02\nއީރާނުން ޓްރަމްޕް ހައްޔަރު ކުރުމަށް އިންޓަރޕޯލްގައި އެދިއްޖެ\nJanuary 08, 2020 17:23:52\nއީރާނުން އެމެރިކާއަށް ދޭ ރައްދު ފުރިހަމަވެއްޖެ: އީރާން


އޮފީސް މަރާމާތު ކުރުމުގެ ގޮތުން ހަދަންޖެހޭ އެގްރިމެންޓްތަށް ހެދުމުގެ މަސައްކަތްތައް ބެލެހެއްޓުން.\nއޮފީސްމެނޭޖްމެންޓް ޔުނިޓާއި، ޑޭޓަރމެނޭޖްމެންޓް ޔުނިޓްގެ އެންމެހައިމަސައްކަތްތައް ރާވައި ހިންގައި ބެލެހެއްޓުން.\nސެކްޝަންގެ މަސައްކަތް އެކަށީގެންވާ ރަނގަޅުފެންވަރެއްގައި ހިންގުމަށް ހަމަޖައްސަންޖެހޭ އިންތިޒާމްތައް ރާވައި ހަމަޖެއްސުން.\nލިބިފައިވާ މަސައްކަތުގެ ހުނަރު (އިންޓަވިއު)\nވަޒީފާ އަށް އެދޭފޯމް އެންވަޔަރަންމަންޓަލް ޕްރޮޓެކްޝަން އެޖެންސީގެ ކައުންޓަރުން ލިބެން ހުންނާނެ އެވެ. އަދި މި އޭޖެންސީގެ www.epa.gov.mv ގެ ވެބްސައިޓުން މި ފޯމު ޑައުންލޯޑްވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2018 މެއި 09 ވާ ބުދަ ދުވަހުގެ 12.00ގެ ކުރިން، އެންވަޔަރަންމަންޓަލް ޕްރޮޓެކްޝަން އެޖެންސީ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް އަދި ފެކްސް މެދުވެރިކޮށްވެސް ބަލައި ގަނެވޭއެވެ. އީ-މެއިލް އެޑްރެހަކީ[email protected] އެވެ. ފެކްސް ނަންބަރަކީ، 3335953 އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަރވިއު އިޢުލާނުގެ މުއްދަތު ހަމަވާތާ އެއް މަސްދުވަހުގެ ތެރޭގައި އެންގޭނެއެވެ. އިންޓަވިއު އޮންނާނީ، އެންވަޔަރަންމަންޓަލް ޕްރޮޓެކްޝަން އޭޖެންސީގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޙުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n14 ޝައުބާން 1439\n30 އޭޕްރިލް 2018\nޕަބްލިޝްކުރި ތާރީޚު: 30 އޭޕްރިލް 2018\nސުންގަޑި: 09 މޭ 2018 0012


Congress ge kurin Nasheed aa eku Ibu ge badhaluvumeh | Mihaaru\nއެމްޑީޕީގެ އިސް ބޭފުޅުންތަކަކާ އެކު އިބޫ: ނަޝީދާ ބައްދަލު ކުރައްވަން އިބޫ ވަޑައިގެންނެވިއިރު، އަންނަ ހޮނިހިރު ދުވަހު އޮންނަ ކޮންގްރެސްގައި އެމްޑީޕީން މުހިއްމު ނިންމުންތަކެއް ނިންމާނެ.\nކޮންގްރެސްގެ ކުރިން ނަޝީދާ އެކު އިބޫގެ ބައްދަލުވުމެއް\n26 ޖޫން 2018 - 10:38 16 comments\nސެޕްޓެމްބަރު މަހު އޮންނަ މި އަހަރުގެ ރިޔާސީ އިންތިޚާބަށް އިދިކޮޅު އެމްޑީޕީން މުހިންމު ނިންމުންތަކެއް ނިންމަން ތައްޔާރު ވެފައި ވަނިކޮށް، ކުރީގެ ރައީސް މުހައްމަދު ނަޝީދާ ބައްދަލު ކުރެއްވުމަށް، އެ ޕާޓީގެ ޕާލަމެންޓްރީ ގްރޫޕްގެ ލީޑަރު އިބްރާހިމް މުހައްމަދު ސޯލިހް (އިބޫ) ރޭ ސްރީ ލަންކާ އަށް ވަޑައިގެންފި އެވެ.\nއެމްޑީޕީގެ ސިޔާސީ ނިންމުންތަކުގައި އިސް ދައުރެއް އަދާކުރައްވާ އިބޫ ލަންކާ އަށް ވަޑައިގަތީ ނަޝީދާ އެކު މުހިއްމު މަޝްވަރާތަކަކަށް ކަމަށް ވެ އެވެ. އެކަމަކު އެމްޑީޕީން އަދި ތަފްސީލެއް ހާމައެއް ނުކުރެ އެވެ.\nނަޝީދާ ބައްދަލު ކުރައްވަން އިބޫ ވަޑައިގެންނެވިއިރު، އެމްޑީޕީގެ ކޮންގްރެސް އަންނަ ހޮނިހިރު ދުވަހު އއ. އުކުޅަހުގައި ބާއްވަން އޮތީ ނިންމައިފަ އެވެ. ރިޔާސީ އިންތިޚާބުގައި ނަޝީދަށް ވާދަ ނުކުރެވިއްޖެ ނަމަ، އެމްޑީޕީން ދެން އަމަލު ކުރާނެ ގޮތަކާ މެދު ކޮންގްރެސްގައި ގޮތެއް ނިންމާނެ ކަމަށް ވެ އެވެ.\nއެންމެ ބޮޑު އިދިކޮޅު ޕާޓީ، އެމްޑީޕީގެ ރިޔާސީ ކެންޑިޑޭޓަކީ ނަޝީދު ކަމަށް އެ ޕާޓީގެ ޕްރައިމަރީން ކަނޑައަޅާފައި ވީ ނަމަވެސް އިލެކްޝަންސް ކޮމިޝަނުން ބުނެފައި ވަނީ 13 އަހަރުގެ ޖަލު ހުކުމާ ހެދި، ރައީސް ކަމަށް ނަޝީދު ވާދަކުރެއްވުމުގެ ޝަރުތު އުނިވެފައިވާ ކަމަށެވެ.\nއެހެން ކަމުން، އެމްޑީޕީގެ ކޮންގްރެސްގައި މިކަމާ ގުޅޭ ގޮތުންނާއި އިދިކޮޅު ޕާޓީތަކުން އެއް ކެންޑިޑޭޓަކު ކަނޑައެޅުމުގައި ދިމާވެފައިވާ ޚިޔާލު ތަފާތުވުންތަކަށް ހައްލު ހޯދަން މަޝްވަރާކޮށް، ގޮތްތަކެއް ނިންމާނެ ބެލެވެ އެވެ.\nނަޝީދާއި އިބޫ ކްރިކެޓް ކުޅުއްވުމުގައި: ނަޝީދަށް ވާދަ ނުކުރެވިއްޖެ ނަމަ އެމްޑީޕީގެ ކެންޑިޑޭޓަކަށް ނެރޭނީ އިބޫ ކަމަށް ވެސް ވަނީ އަޑު ފެތުރިފައި.\nއެމްޑީޕީން ރިޔާސީ އިންތިޚާބަށް ކެންޑިޑޭޓަކު ނުނެރެ އިދިކޮޅު ޕާޓީތަކުން އެއްބަސްވާ އެއް ކެންޑިޑޭޓަށް ތާއީދު ކުރާނީތޯ ނުވަތަ ޕާޓީތަކާ ވަކިން އިންތިޚާބުގައި ވާދަކުރާނީތޯ ވެސް ކޮންގްރެސްގައި ނިންމުން އެކަށީގެން ވެ އެވެ.\nރިޔާސީ އިންތިޚާބަށް އިދިކޮޅުން ނެރޭނީ އެއް ކެންޑިޑޭޓަކު ކަމަށް ނަޝީދު ތަކުރާރުކޮށް ވިދާޅުވަމުން ގެންދަވާއިރު، އެމްޑީޕީގެ ބޭފުޅަކު ރިޔާސީ ކެންޑިޑޭޓެއްގެ ގޮތުގައި ކަނޑައެޅުމާ މެދު ޖުމްހޫރީ ޕާޓީގެ އިސް ބައެއް ބޭފުޅުންގެ ޚިޔާލު ތަފާތެވެ.\nއިދިކޮޅު ޕާޓީތަކުން އެއް ކެންޑިޑޭޓަކު ނެރުމަށް ލީޑަރުންގެ މަންދޫބުން ހިމެނޭ ކޮމެޓީއެއް އެކުލަވާލާފައިވާއިރު، އެ ކޮމެޓީގެ ރިޔާސަތުގައި އިންނަވަނީ އިބޫ އެވެ. ކެންޑިޑޭޓަކު ކަނޑައެޅުމުގެ މަޝްވަރާތަކުން މިހާތަނަށް ނަތީޖާއެއް ނުފެނެ އެވެ.\nއިތުރު ލިޔުންތައް އެމްޑީޕީ ސިޔާސީ ޕާޓީ އެމްޑީޕީ ކޮންގްރެސް ރައީސް އިބްރާހިމް މުހައްމަދު ސޯލިހް


Anna aharu sih'hee dhaairaa ah 4.6 Billion\nއަންނަ އަހަރު ސިއްހީ ދާއިރާއަށް 4.6 ބިލިއަން\nއައިޖީއެމްއެޗްގެ ނަރުހުންތަކެއް މަސައްކަތް ކުރަނީ: އަންނަ އަހަރު ސިއްހީ ދާއިރާއަށް 4.6 ބިލިއަން ރުފިޔާގެ ބަޖެޓެއް ކަނޑައަޅައިފި --- ފޮޓޯ: އަވަސް\nދައުލަތުގެ އަންނަ އަހަރުގެ ބަޖެޓުގައި ސިއްހީ ދާއިރާއަށް 4.6 ބިލިއަން ރުފިޔާ ކަނޑައަޅައިފި އެވެ.\nފިނޭންސް މިނިސްޓަރު މިއަދު މަޖިލީހަށް ހުށަހެޅުއްވި ދައުލަތުގެ ބަޖެޓުގައި ސިއްހީ ދާއިރާއަށް ކަނޑައަޅާފައިވާ 4.6 ބިލިއަން ރުފިޔާގެ ތެރެއިން 3.97 ބިލިއަން ރުފިޔާ އަކީ ރިކަރެންޓް ހަރަދެވެ. އޭގެތެރޭގައި ސިއްހީ ދާއިރާގެ މުވައްޒަފުންގެ ހަރަދަށް 2.3 ބިލިއަން ރުފިޔާ ހަރަދުވާނެ ކަމަށް ލަފާކޮށްފައިވެ އެވެ.\nރިކަރަންޓް ހަރަދުގެ ތެރެއިން ސިއްހީ ދާއިރާއަށް ބޭނުންވާ މެޑިކަލް ސަޕްލައިޒް އަދި ކޮންސިއުމަބަލްސް އަށް 1.2 ބިލިއަން ރުފިޔާ ބަޖެޓްގައި ކަނޑައަޅާފައިވެ އެވެ. ކޮވިޑާއި ގުޅިގެން ކުރާ އެކި އެކި ހަރަދުތަކަށް 323 މިލިއަން ރުފިޔާ އަދި ސިއްހީ ދާއިރާގެ ކެޕިޓަލް ހަރަދަށް 662 މިލިއަން ރުފިޔާ އަންނަ އަހަރުގެ ބަޖެޓުގައި ކަނޑައަޅާފައިވެ އެވެ.\nއަތޮޅުތެރޭގައި ހޮސްޕިޓަލްތައް އަދި ހެލްތް ސެންޓަރުތައް އެޅުމަށް 448 މިލިއަން ރުފިޔާ ވެސް ބަޖެޓުގައި ހިމަނާފައިވެ އެވެ. އެގޮތުން ލ. ގަމުގައި ކެންސަރު ހޮސްޕިޓަލް އަޅަން 53 މިލިއަން ރުފިޔާ އަދި ހަތަރު ރަށެއްގައި ޓާޝިއަރީ ހޮސްޕިޓަލް އަޅަން 60 މިލިއަން ރުފިޔާ ހާއްސަކޮށްފައިވެ އެވެ.\nއަންނަ އަހަރު ސިއްހީ ދާއިރާ ކަނޑައެޅިފައިވާ ބަޖެޓްގެ ތަފްސީލް---\nބަޖެޓު މަޖިލީހަށް މިއަދު ހުށަހަޅުއްވަމުން ފިނޭންސް މިނިސްޓަރު އިބްރާހީމް އަމީރު ވިދާޅުވީ ސިއްހީ ދާއިރާގައި ސަރުކާރުގެ އެންމެ މުހިންމު އަމާޒަކީ ރައްޔިތުންނާ ގާތުން ފެންވަރު ރަނގަޅު ސިއްހީ ހިދުމަތެއް ފޯރުކޮށްދިނުން ކަމަށާއި އެކަން ހާސިލުކުރުމަށް ކުރަމުންދާ އެންމެ މުހިންމު ކަމަކީ ރާއްޖޭގެ ފަސް ސަރަހައްދެއްގައި ޓާޝަރީ ފެންވަރަށް ހޮސްޕިޓަލުތައް ތަރައްގީކުރުން ކަމަށެވެ.\n"މި މަޝްރޫއުގެ ތެރެއިން ފަސް ހޮސްޕިޓަލުގެ ވަސީލަތްތަކާއި ހިދުމަތްތައް ވާނީ ފުޅާކޮށް ފެންވަރު ރަނގަޅުކޮށްފައި. އަދިވެސް އުމްރާނީ ގޮތުން މި ހޮސްޕިޓަލްތަކަށް އިންވެސްޓްކުރެވޭނެ. އަދި ފަސް ހޮސްޕިޓަލަކީވެސް އަމިއްލައަށް ހިންގާ ހޮސްޕިޓަލްތަކަކަށް ބަދަލުކުރުމުގެ މަސައްކަތް ވަނީ ފެށިފަ. މީގެ ސަބަބުން ސިއްހީ ހިދުމަތް ލާމަރުކަޒުވެ، ގިދުމަތްތައް އަވަސްވެ، ކުރިއަރާ ދިއުމަށް މަގުފަހިވާނެ." މިނިސްޓަރު ވިދާޅުވި އެވެ.\nއަމީރު ވިދާޅުވީ ރާއްޖޭގެ ސިއްހީ މަރުކަޒުތަކުގެ ފެންވަރު ރަނގަޅުކޮށް ހޮސްޕިޓަލުތަކަކަށް ބަދަލުކުރުމަށް ވެސް ބަޖެޓުގެ ތެރެއިން އަމާޒުތަކެއް ކަނޑައަޅާފައިވާ ކަމަށެވެ. ރައްޔިތުންނާ އެންމެ ގާތުން ސިއްހީ ހިދުމަތް ލިބޭކަން ކަށަވަރުކުރުމުގެ ގޮތުން 60 ރަށެއްގެ ހޮސްޕިޓަލް ނުވަތަ ސިއްހީ މަރުކަޒު އަޕްގްރޭޑް ކުރުމަށްވެސް ބަޖެޓުގައި ހިމަނާފައިވެ އެވެ.\nއެ ޕްރޮޖެކްޓުތަކުގެ ބޭނުމަކީ ސިއްހީ ދާއިރާއަށް ބޭނުންވާ އުމްރާނީ ތަރައްގީއާއި ވަސީލަތްތައް މުއްސަނދިކުރުމާއި ހިދުމަތް ފުޅާކޮށް ފެންވަރު ރަނގަޅުކުރުން ކަމަށް މިނިސްޓަރު ވިދާޅުވި އެވެ.\nސަރަހައްދީ ތަރައްގީ އާއި ސިއްހީ ފަރުވާ ގުޅޭ އެންމެ ބޮޑު މިސާލަކީ ކެންސަރުގެ ފަރުވާ އަށް ހާއްސަކޮށް ލ. ގަމުގައި ތަރައްގީ ކުރާ ހޮސްޕިޓަލް. މި ހޮސްޕިޓަލުގެ މަސައްކަތްވެސް ބަޖެޓުގައި ހިމެނިފައިވާނެ. މީގެ އިތުރުން، ޕްރައިމަރީ ހެލްތް ކެއާ ނިޒާމު ފުޅާކުރުމާއި، އަތޮޅު ތެރޭގައި ރީޖަނަލް މެންޓަލް ހެލްތް ޕްރޮގްރާމްތައް ފެށުމާއި، އެމަޖެންސީ މެޑިކަލް ސާވިސްގެ ހިދުމަތް ހަރުދަނާ ކުރުމަށްވެސް ރޭވިފައިވާނެ\nފިނޭންސް މިނިސްޓަރު އަމީރު\nއަމީރު ވިދާޅުވީ ރާއްޖޭގެ ކަންކޮޅުތަކުގައި ސިއްހީ ހިދުމަތްތެރިން މަދުވުމުގެ ސަބަބުން އެންމެ އެކަށީގެންވާ ފަރުވާ ދިނުމަށް އެޅޭ ހުރަސްތަކަށް ހައްލު ހޯދުމުގެ ގޮތުން، އަންނަ އަހަރު ސިއްހީ ދާއިރާގެ އާ ގިނަ މުވައްޒަފުންތަކަކަށް ޖާގަ ދީފައިވާނެ ކަމަށެވެ. އޭގެ ތެރޭގައި 160 ޑޮކްޓަރުންނާއި 200 އަށް ވުރެ ގިނަ ނަރުހުން ހިމެނޭ ކަމަށެވެ.\nއަންނަ އަހަރުގެ ބަޖެޓުން ފެށިގެން ކޮވިޑަށް ކުރާ ހަރަދުތައް ކުޑަކޮށް ސިއްހީ ދާއިރާގެ ހަރަދުތައް ދެމެހެއްޓެނިވި ގޮތަކަށް ކުރުމަށް އެކި ލެވަލްގައި މަސައްކަތްތަކެއް ކުރުމަށް ސަރުކާރުން ނިންމާފައިވެ އެވެ.\nއައިޖީއެމްއެޗް ދައުލަތުގެ ބަޖެޓް ފިނޭންސް މިނިސްޓްރީ + އެޗްޕީއޭ މިނިސްޓްރީ އޮފް ހެލްތު އިބްރާހިމް އަމީރު ކޮވިޑް-19 އެޗްއީއޯސީ\nއަތޮޅުތެރޭގައި ޕޮޒިޓިވް މީހުން އެންމެ ގިނައީ އައްޑޫގައި\nއެޗްއީއޯސީއަށް މުވައްޒަފުން ނަގަނީ


SunOnline: Jihaadh furun manaakuri massalaige isthiunaafu adu ehun thah fashanee\nޖިހާދު ފުރުން މަނާކުރި މައްސަލައިގެ އިސްތިއުނާފު އަޑުއެހުންތައް ފަށަނީ\nޝަފްނާ ހުސައިން 06 Jan 2021, 17:03\nކުރީގެ ނައިބު ރައީސް އަބްދުﷲ ޖިހާދު --- ސަން ފޮޓޯ/ މުހައްމަދު އަފްރާހް\nބޭސްފަރުވާއަށް ދުބާއީއަށް ފުރުމުގެ ހުއްދަ ކުރީގެ ނައިބު ރައީސް އަބްދުﷲ ޖިހާދަށް ނުދޭން ކްރިމިނަލް ކޯޓުން ކުރި އަމުރު ހައިކޯޓުގައި އިސްތިއުނާފު ކޮށްފި އެވެ.\nހައިކޯޓުގައި މައްސަލަ އިސްތިއުނާފު ކޮށްފައި ވާއިރު، އެ މައްސަލައިގެ އަޑުއެހުމެއް މާދަމާ ހަވީރު 3:30 ގައި ވަނީ ތާވަލުކޮށްފަ އެވެ.\nޖިހާދު ރާއްޖެއިން ބޭރަށް ފުރަން ކޯޓުގެ ހުއްދައަށް އެދިފައި ވުމުން އެކަމާ މެދު ގޮތެއް ނިންމަން ޑިސެމްބަރު މަހުގެ 24 ވަނަ ދުވަހު ވަނީ އަޑުއެހުމެއް ބާއްވައިފަ އެވެ.\nދިމާވެފައިވާ ގިނަ ސިއްހީ ހާލަތްތަކެއް ބަޔާންކޮށް، އެކަންކަމަށް ފަރުވާ ހޯދަން ދުބާއީއަށް ވަޑައިގަންނަވަން މިހާރު ޓިކެޓުވެސް ނަންގަވާފައިވާ ކަމަށް އެ އަޑުއެހުމުގައި ޖިހާދުގެ ފަރާތުން ވަކީލު ހަސަން ފަލާހު ވިދާޅުވި އެވެ. އެ މައްސަލަތަކަކީ ގަވައިދުން ބޭސް ކުރަން ޖެހޭ މައްސަލަތަކެއް ކަމަށާއި އަދި ދިމާވެފައިވާ ބަލި ހާލަތްތަކުގެ ތެރޭގައި އިންސޮމްނިއާ، ހަކުރު ބަލި ހިމެނޭ ކަމަށް ވިދާޅުވި އެވެ. އޭގެ އިތުރުން، އޭނާ އަކީ އަވަސްއަވަހަށް ކުޑަކަމުދެވޭ ބޭފުޅެއް ކަމަށް ވެސް ވިދާޅުވި އެވެ.\nނަމަވެސް ޖިހާދު ރާއްޖެއިން ބޭރަށް ފުރުމަށް ދައުލަތުން ވަނީ އިއުތިރާޒު ކޮށްފަ އެވެ.\nދައުލަތުގެ ވަކީލު ވިދާޅުވީ، ޖިހާދަށް ކޮށްފައިވާ ދައުވާ އަކީ ޖިނާއި ބޮޑު ދައުވާއަކަށް ވާއިރު، އަދި އޭނާއަށް ފަސް އަހަރުގެ ހުކުމެއް އައުމުގެ ފުރުސަތު އޮތް އިރު އޭނާ ފުރައިފި ނަމަ އޭނާ ފިލާފާނެ ކަމަށް ބެލެވޭ ކަމަށެވެ. އަދި ދުބާއީއާއި ރާއްޖެއާ ދެމެދު އެކްސްޓްރަޑިޝަން އެއްބަސްވުމެއް ނެތުމުން އޭނާ ފިލައިފި ނަމަ ހައްޔަރުކޮށްގެން ރާއްޖެއަށް ގެނެވޭނެ ގޮތެއްވެސް ނޯންނާނެ ކަަމަށް ވިދާޅުވި އެވެ.\nދެފަރާތުން ދެއްކި ވާހަކަތަކަށް ބަލައި، ގާޒީ މުހައްމަދު ސަމީރު ނިންމެވީ ޖިހާދު ފިލައިގެންގޮސް، ކޯޓަށް ހާޒިރު ނުވާނެ ކަމުގެ އިހުތިމާލު އޮތުމުން އޭނާއަށް ރާއްޖެއިން ބޭރަށް ފުރައިގެން ދިޔުމުގެ ހުއްދަ ނުދޭށެވެ. އޭނާގެ ޕާސްޕޯޓު ހިފެހެއްޓީ ޖެނުއަރީ 20އާ ހަމައަށެވެ.\nފުށިދިއްގަރުފަޅު ސްޕެޝަލް ޓޫރިސްޓް ޒޯނެއްގެ ގޮތުގައި ތަރައްގީ ކުރުމަށް ސަރުކާރުގެ 50 ޕަސެންޓް ހިއްސާވާގޮތަށް ޖޮއިންޓް ވެންޗަ އެގްރިމެންޓެއް ހެދުމަށް 2011 ވަނަ އަހަރު ނޮވެމްބަރު 29 ވަނަ ދުވަހު ވަޒީރުންގެ މަޖިލީހުން ނިންމި އެވެ. އެ ނިންމުމުގައި ވާގޮތުން އެ މަޝްރޫއަށް ސަރުކާރުން އެއްވެސް ފައިސާއެއް ހަރަދު ކުރާކަށް ނުޖެހެ އެވެ.\nހަނގުރާމައިގެ ދައުވާއެއް ބޭރުކޮށްލީ ރަނގަޅަށް: ހައިކޯޓު\nބޮޑު ޖޫރިމަނާއަކުން އެމްޕީއެލް ސަލާމަތްވެއްޖެ\nއަނަސްގެ މަރުގެ މައްސަލައިގެ ހުކުމެއް އިސްތިއުނާފު ކުރަނީ


އިންޑިއާގެ ރެއިލްވޭ ސްޓޭޝަނެއްގައި ކުރިން ސަލާންޖަހަން އުޅުނު ރާނޫ މޮންޑާލްގެ ވާހަކައަކީ ބޮލީވުޑްގައި މިއަހަރު އެންމެ ގަދަޔަށް ދެކެވުނު އެއް ވާހަކައަށް ވެގެންދާނެއެވެ.\nރަނާގަތު ރެއިލްވޭ ސްޓޭޝަންގައި، ލަތާ މަންގޭންޝްްކަރްގެ ލަވައެއް ކަމަށްވާ "އެކް ޕިޔާރްކަ ނަގްމާ ހޭ" ލަވަ ކިޔައިގެން، މައްޝޫރު ލަވަ ކިޔުންތެރިޔާ އަދި މިޔުޒިކް ޑިރެކްޓާ ހިމޭޝް ރޭޝަމިޔާ ގެ ކަންފަތާއި ހަމައަށް ރާނޫގެ އަޑު އިއްވީ ސޯޝަލް މީޑިއާއިންނެވެ. ރާނޫ އެލަވަ ކިޔަނިކޮށް ވީޑިއޯކޮށް އަތިންދްރާ ޗަކްރަބޯތީ ކިޔާ މީހަކު ވަނީ އެވީޑިއޯ ފޭސްބުކްގައި އަޕްލޯޑް ކޮށްފައެވެ.\nއެލަވަ އިވުމަށްފަހު ރާނޫގެ އަޑު ހިމޭޝް އަށް ކަމުގޮސް، އޭނާގެ ފިލްމެއްގެ ތިން ލަވައެއް ރާނޫ ލައްވާ ކިޔުއްވުމުން، އެންމެ ދެމަސް ތެރޭގައި ރާނޫއަށް ވަނީ އޭނާ ހީވެސް ނުކުރާފަދަ ކާމިޔާބީއަކާއި މައްޝޫރުކަމެއް ލިބިފައެވެ.\nނަމަވެސް ކޮންމެ ކޮންމެ މީހަކީ މައްޝޫރުކަން ލިބުމުން، އޭގެ ބޭނުން ހެޔޮގޮތުގައި ކުރަން ނޭނގޭނެ މީހެއްކަން ވަރަށް ފަހުން ރާނޫ މިވަނީ ހާމަ ކޮށްދީފައެވެ. އޭނާއަށް ހެދުނު ގޯހެއްގެ ނަތީޖާއެއްގެ ގޮތުން، ރާނޫގެ ކާމިޔާބީގެ އަސްލަކަށްވީ ސޯޝަލް މީޑިއާއިން މިހާރުވަނީ އޭނާއަށް މަލާމާތްކޮށް، މައްޝޫރު މީހުންގެ ލިސްޓުގައި ރާނޫ ބަލައިގަތުމަށް ދެކޮޅު ހަދާފައެވެ.\nމިދުވަސްކޮޅު ސޯޝަލް މީޑިއާގައި ހަލުވިކަމާއެކު ފެތުރެމުން އަންނަ ވީޑިއޯއަކުން ފެންނަނީ، ފިހާރައެއްގެ ތެރޭގައި އެއްޗެއް ގަންނަން ރާނޫ ގޮސް ހުއްޓާ، އޭނާއަށް ސަޕޯޓު ކުރާ އަންހެނަކު އޭނާ ގައިގާ ކޮށްޓާލާ މަންޒަރެވެ. ރާނޫގެ ސަމާލުކަން ހޯދުމަށް އޭނާ ގައިގާ ކޮށްޓާލާފައި އަންހެން މީހާ އެދެނީ އޭނާއާއެކު ސެލްފީއެއް ނެގުމަށެވެ.\nނަމަވެސް ރާނޫ ގައިގާ އަތްލުން ވެގެން ދިޔައީ އެއަންހެން މީހާއަށް ކުރެވުނު ބޮޑު ކުށަކަށެވެ. ކުރިން ރެއިލްވޭ ސްޓޭޝަނެއްގައި ސަލާންޖަހަން މީހުންނަށް އަތް ދިއްކުރި ރާނޫ، އޭނާގެ ގައިގާ މިފަހަރު މީހަކު އަތްލުމުން ބުނީ، "ގައިގާ އަތް ނުލުމަށާއި" އޭނާއަކީ މިހާރު "ސެލެބްރިޓީ" އެއް ކަމަށެވެ.\nރާނޫގެ ގައިގާ އަތްލި އަންހެން މީހާއާއި ދިމާލަށް ވަރަށް ނޭދެވޭ ގޮތަށް ބަސްތައް ބުނަމުން، އޭނާއަކީ މިހާރު ސެލެބްރިޓީއެއް ކަމަށާއި އެހެންކަމުން "އާދައިގެ" މީހުން މިހާރު އޭނާއަށް ގޮވާ ގުޅެން އުޅެގެން ވެސް ނުވާނެ ކަމަށް އޭނާ ބުނެފައިވެއެވެ.\nއިންޑިއާގެ ރިޕޯޓުތަކުން ބުނެފައިވާ ގޮތުގައި ރާނޫ ވަނީ އޭނާގެ ސެކިއުރިޓީ މީހުންލައްވާ އެއަންހެން މީހާ އެތަނުން ދުރަށް ވެސް ޖައްސާފައެވެ.\nރާނޫ މޮންޑާލްގެ މިޢަމަލުތަކުގެ ސަބަބުން އިންޑިއާއާއި ދުނިޔޭގެ އެކިކަންކޮޅުތަކުގެ މީހުންގެ ނުރުހުން އޭނާއަށް މިހާރުވަނީ ލިބިފައެވެ. އަދި އޭނާއަށް ޖޯކު ޖަހާފައި އެކިއެކި ޕޯސްޓުތައް ވެސް މީހުން ހަދަމުން އެބަ ގެންދެއެވެ.


ލަންދޫ އެމްޑީޕީ ގޮފިން އެއްބަސް ނުވެގެން މިސްކިތަށް ދޭންބުނި ޓައިލް ނުދޭގޮތަށް ނިންމައިފި. | Landhooinfo\nލަންދޫ އެމްޑީޕީ ގޮފިން އެއްބަސް ނުވެގެން މިސްކިތަށް ދޭންބުނި ޓައިލް ނުދޭގޮތަށް ނިންމައިފި.\nލަންދޫ ހުކުރު މިސްކިތުގައި އަނެއްކާވެސް އިތުރުފެންޑާއެއް އިތުރުކުރަނީ\nލަންދޫ ހުކުރު މިސްކތަށް އިތުރުކުރާ ފެންޑާގެ މަސައްކަތުގެ ތެރެއިން / ފައިލްފޮޓޯ: ލަންދޫއިންފޯ\nނ.ލަންދޫ ހުކުރުމިސްކިތް ( މަސްޖިދުއްލުބާބު ) ގައި އިތުރުކުރާ ފެންޑާއަށް ޓައިލް ދެއްވާނެކަމަށް ، ކެނދިކުޅުދޫ ދާއިރާގެ މަޖްލިސްމެމްބަރ އަލްފާޟިލް އަޙްމަދު ޢީސާ ކުރިން ވިދާޅުވުމަށްފަހު ، ލަންދޫގައި ތިބި އެމްޑީޕީ މެމްބަރުންގެ ތެރެއިން އިސްބަޔަކު އެކަަމާ އެއްބަސް ނުވާތީ ޓައިލްސް ދެވެން ނެތްކަމަށް ވިދާޅުވެއްޖެކަމަށް ލަންދޫކައުންސިލުގެ މެމްބަރަކު މިއަދު ލަންދޫ އިންފޯއަށް މައުލޫމާތު ދެއްވައިފިއެވެ.\nލަންދޫ ކައުންސިލްގައި ހުރި އަދާލަތު ޕާޓިއަށް ނިސްބަތްވާ ހަމައެކަނި މެމްބަރު އަލްފާޟިލް އިބްރާހިމް ލަތީފް މިއަދު ވިދާޅުވީ އޭނާ ސީދާ އަހްމަދު ޢިސާއާއި، ފޯނުން ވާހަކަދެއްކިކަމަށެވެ. އަދި ކުރިން ޓައިލްސް ދޭނެކަމަށް ބުނެފައިވިޔަސް މިހާރު އެކަން ނުކުރާގޮތަށް ނިންމާފައިވާކަަމަށް އަޙްމަދު ޢީސާ ވިދާޅުވިކަމަށެވެ. އަދި އެގޮތަށް ނިންމީ ލަންދޫގައި ތިބި އެމްޑީޕީ ގެ ބައެއް މީހުން އެކަމާ ހިތްހަމަ ނުޖެހޭތީ ކަމަށް އަހްމަދު ޢީސާ ވިދާޅުވިކަމަށްވެސް އިބްރާހީމް ލަތީފް ވިދާޅުވިއެވެ.\nމިކަމާ ގުޅޭގޮތުން ބަހެއްހޯދާލުމަށް ލަންދޫގައި މިވަގުތުހުރި އެމްޑީޕީގެ މިދާއިރާގެ ނައިބްރައީސް އަލްފާޟިލް މަޖުދުﷲ ޢަބުދުއްރައްޒާޤު އާއި ފޯނުން ގުޅާލުމުން ވިދާޅުވީ ތިކަހަލަ ކަމެއް ހިނގާކަމެއް އެނގިފައިނުވާކަމަށެވެ. އަދި އަހްމަދު ޢީސާ މިސްކިތަށް އެހީއެއް ވުމަކީ ކޮންމެހެން އެމްޑީޕީގެ އެހެން މެމްބަރުންނާ ބެހޭ ކަމެއްނޫންކަމަށެވެ. އަދި މަޖޫވިދާޅުވީ އަހްމަދު ޢީސާ ލަންދުއަށް ވެދޭ އެހީ ލަންދޫ ކައުންސިލުން ބަލައިނުގަންނާތީ ފަހަރެއްގައި އެކަން ހުއްޓާލީ ކަމަށް ވެދާނެކަމަށެވެ.\nމިސްކިތުގައި އަލަށް އިތުރުކުރެވޭ ފެންޑާގެ މަސައްކަތް ލަންދޫގައި ތިބި އެމްޑީޕީމީހުން ބޮއިކޮޓް ކޮށްފާ ވާކަމަށް ލަންދޫކައުންސިލާއި ހަވާލާދީ އެކައުންސިލްގެ މެމްބަރު އިބްރާހީމް ލަތީފް ވިދާޅުވެއެވެ.\nލަންދޫ ހުކުރު މިސްކިތަށް އަލަށް އިތުރުކުރެވޭ ފެންޑާ ހިޔާކޮށްފި.\nނ.ލަންދޫ ކައުންސިލުން އިސްނަގައިގެން ކުރިއަށް ގެންދާ މަސައްކަތެއްކަމުގައިވާ ، ލަންދޫ މަސްޖިދުއްލުބާބުގައި އިތުރުކުރާ ފެންޑާގެ މަސައްކަތުގެ ތެރެއިން ވަރަށް ބޮޑުބައި މިހާރު ނިމިފައިވާކަމަށް ކައުންސިލުން މަޢުލޫމާތު ދެއްވައިފިއެވެ.\nއާނ ދެން އެމީހުން ބޭނުމެއް ނުވާނެއެއްނު މި ދަޢުރުގައި ކަމެއްވާކަށް ، ތިމާގެ ދަޢުރުގައި ފީ އިލޮށްޓެއްވެސް މި ފަސްގަޑަށް ޖެހިފައި ނެތީމަ މިހާރު ބަޔަކު ކަންތައްތަކެއް ކުރާތީ އެކަމާ ޖޭ ކިޔާއެއްޗެއް ވަނީ ތޯއްޗެ. އަދި ހަމަ ކަމެއް ކުރާއިރަށް އާނ ތީ އަހަރެމެންގެ މަސައްކަތުން ލިބުނު އެއްޗެއް، މިހެން ބުނާއިރު މި ބުރާންތިންނަށް ނޭންގޭ ކަމެއް ވާކަންވިސް.\nއެހެން މީހުންނާއި ދިމާޔަށް ބާޢީ އެކޭ ގޮވާއިރު ލަންދޫގައި ހުރި އެންމެ ބޮޑު ބާޢީއަކީ ******* ދެން ތިމާގެ ދައުރުގައި ކަމެއް ނުވެ އޮތީމަ މިހާރުވެސް ކަމެއް ކުރިޔަ ނުދޭން މަސައްކަތ ކުރަނީ ، މުޅި ރަށް ފިތުނަ ކޮށްފިި\nކައުންސިލް މެމްބަރ އިބްރާހިމަކީ އެމަގާމައް ކުފޫ ހަމަ ނުވާ މީހެއް! މިލިޔުން ކިޔާލުމުން އެކަން އެތައްގުނަ އަކަށް ސާބިތުވެއްޖެ. ސުކުރިއްޔާ އައްމަޑޭ!\nމި ލިޔުންތައް ކަޖާ މީހުންނަކީ މިަރަށުގައި މޮޅަށް ކިޔަވައިގެން އަދި މާ އިސްލާހުވެގެން އުޅޭ މީހުން. އެކަމަކު އަބަދުވެސް ވާހަކަ ދައްކާނީ މީހުން ފިތުނަވާ ގޮތަށް . މާ ރަގަޅުކަމަށް ހެދިގެން އުޅޭނެ އެއީ މީހުންނަށް ދައްކާލާ ގޮތް\nދެން އަދާލަތު ޕާޓީން ޓައިލްސް ގެންނަން ވީނު . އަމިއްލައށް މީހަކު ދޭންބުނާ އެއްޗަކާ މެންބަރުންނާ ކޮންބެހޭކަމެއް..އަބަދުވެސް މީހުން ފިތުނަވާކަހަލަ އެއްޗެއް ޖަހާލެވޭތޯ ބަލާތި.. ކައުންސިލަރުން އަމިއްލަ ބޮނޑި ބަންނަވާހަކަ ޖެހިއްޔާ މާ ތާހިރުވާނެ.\n****** އަށް ހާދަ އެއްޗިހި އިނގެޔޭ ދޯ ، އަދި ބޮޑު ތުނބުޅި ގަޑެއްލައިގެން ހުރެ ރަގަނގަޅޭ ދައްކާލާ ވާހަކަ . އަދި ބުނޭ ތުނބުޅި ކަކުލާ ހަމައަށް ދިގުކުރާށޭ\nޖަހާނެ އެއްޗެއް ނޭންގެންޔާ ކޮންމެހެން ދޮގު ވާހަކަ ލިޔާނެކަމެއް ނެތް :ރަގަޅަށް އެކަންތައް އެވީ. އެމީހުން ނުދިނަސް ތިއޮތީ ނޫން ލައިފް ޖަމުއިއްޔާ އެމީހުން ދީ ދާނެތް ނޫންދޯ\nއަސްލު ކައުންސިލް ޢިދާރާއިން އަބަދުވެސް މަސައްކަތް ކުރަމުންދަނީ އެހެންމީހުންގެ ބޮޑުއެހީތެރިކަމާއި އެކު ރަށަށްލިބޭ ތަރައްޤީގެ މަސައްކަތްތަކުގެ މެޑެލް އެމީހުން އަމިއްލައަށް ޖަހާލުމަށް މިގޮތުން ތިޔަބުނާ މިސްކިތު ފެންޑާގެ މަސައްކަތައް ބޭނުންވާ ފަންޑު ހޯދުމުގެ އެންމެބޮޑު މަސައްކަތް ކޮށްދެއްވާފައިވަނީ މެމްބަރ އަޙްމަދު ޢީސާ ހަމަ އެހެންމެ ފުޓްބޯޅަ ދަނޑު ހެދުމުގެ ކަންތަކުގައި އެންމެބޮޑު މަސައްކަތެއް ކޮށްފައިވަނީ ޕީޕީއެމް ލަންދޫ ގޮފީގެ ރައީސް ހަސަން ސައިފް ( ސައިއްޕޭ ) ލަންދޫ ކައުންސިލްގެ ފަރާތުން މިކަންތައްތައްވަނީ ލަންދޫ ރައްޔިތުންނަށް ސިއްރުކޮށްފަ ކައުންސިލް ޢިދާރާގެ އިސްނެގުމަށްފެށި ކަންތައްތައް މިއަދުވެސް އެވަނީ ފެށިގޮތައް ތާށިވެފައި މިސާލަކަށް މަސްދަޅުތަކާއި އުވަމަތި ގަނޑު ބައްލަވާ !!!\nބަލައިގަންނާކަށް ނުޖެހޭ… ދެން އެޓައިލްސްތައް އެމްޑީޕީގެ މީހުންގެ ގޭގައި ޖަހަން ދޭންވީނު….. ކަމެއްކޮއްނުދެންޔާ ކަމެއްކޮއްދިންކަމަކަށް ނުވާނެ.


TFG in mifaharu Addu gai baahvaa dhuvumugai beyruge aadhayaa khilaafu dhuvuntheriyeh baiverivany\n15 ޖުލައި 20194months ago\nޓީއެފްޖީން މިފަހަރު އައްޑޫގައި ބާއްވާ ކޮކާކޯލާ ރަން އިން އައްޑޫ 2019 ގައި ބޭރުގެ އާދަޔާ ޚިލާފު ދުވުންތެރިއެއް ބައިވެރިވާނެ ކަމަށް ޓީއެފްޖީން ބުނެފިއެވެ.\nކައުންސިލާއެކު މިއަދު ބޭއްވި ބައްދަލުވުމުގައި ޓީއެފްޖީން މައުލޫމާތު ދެއްވި ގޮތުގައި ކެނެޑާގެ ދުވުންތެރިއެއް ކަމަށްވާ މިކަލް ކެޕްރަލް މިފަހަރު ޓީއެފްޖީގެ ދުވުމުގައި ބައިވެރިވާނެ ކަމަށާއި އޭނާއަކީ ދުވާއިރު ބޯޅަތަކެއް އަތުން ޖަގަލް ކުރަމުން ދުވާ މީހެއް ކަމަށެވެ.\nޓީއެފްޖީން ބުނިގޮތުގައި މިއަހަރުގެ އޮކްޓޫބަރު މަހު އައްޑޫގައި ބާއްވާ ދުވުމުގައި5ބޯޅަ އަތުން ޖަގަލް ކުރަމުން 10 ކިލޯ މީޓަރު އެންމެ އަވަހަށް ދުވި މީހާގެ ރިކޯޑް ހޯދުމަށް މިކަލް މަސައްކަތް ކުރާނެ ކަމަށެވެ.\nހުއްޓި ހުރެގެންވެސް ޖަގަލް ކުރުމަކީ ގިނަ ބަޔަކަށް ފަސޭހަކަމެއް ނުވާއިރު ކެނެޑާގެ މިކަލް ކެޕްރަލް އަކީ ޖަގަލް ކުރަމުން ހާފް މެރެތަންއެއް 1 ގަޑި އިރާއި 20 މިނިޓް 40 ސިކުންތުން ނިންމައި ފުލް މެރަތަންއެއް2ގަޑި އިރާއި 50 މިނިޓް 12 ސިކުންތުން ނިންމައި ދުނިޔޭގެ ރިކޯޑް ފޮތުން ޖާގަ ހޯދާފައިވާ އަދަޔާ ޚިލާފު ދުވުންތެރިއެކެވެ. ޖަގަލްނުކޮށް ދުވާ މީހުންނަށްވެސް މިހާ އަވަހަށް ފުލް މެރަތަން އަދި ހާފް މެރަތަން ނިންމުމަކީ ފަސޭހަކަމަކަށް ނުވެއެވެ.\nޓީއެފްޖީން ބުނި ގޮތުގައި މިފަހަރުގެ ދުވުމުގައި މިކަލްގެ ބައިވެރިވުމާއެކު ޓީއެފްޖީ ކޮކާކޯލާ ރަން އިން އައްޑޫ ތަފާތު ވާނެ ކަމަށެވެ.\nކޮކާކޯލާ ރަން އިން އައްޑޫ އޮންނާނީ މިއަހަރުގެ އޮކްޓޫބަރު މަހުގެ4އަދި5ވަނަ ދުވަހުއެވެ. މިދުވުމުގައި ބައިވެރިވުމަށް ރަޖިސްޓްރޭޝަން މިހާރު ވަނީ ހުޅުވާލެވިފައެވެ.


ރިޔާސީ ކެންޑިޑޭޓުންގެ ތެރެއިން ގާސިމް އިބްރާޙިމް\nމި އަހަރުގެ ރިޔާސީ އިންތިހާބުގައި ވާދަކުރައްވާ ހަތަރު ކެންޑިޑޭޓުންގެ ތެރެއިން ޖުމްހޫރީ ޕާޓީގެ ޓިކެޓްގައި ވާދަކުރައްވާ ރާއްޖޭގެ މަޝްހޫރު ވިޔަފާރި ވެރިޔާ ގާސިމް އިބްރާހީމްއަކީ، ވިޔަފާރީގެ އިތުރުން ރާއްޖޭގެ ސިޔާސީ މަސްރަހުގައި ވެސް ފާހަގަކޮށްލެވޭ ބޭފުޅެކެވެ.\nއދ. ދިއްދު އަށް 1950 ވަނަ އަހަރު އުފަންވެވަޑައިގަތް ގާސިމްގެ ބައްޕައަކީ މާމިގިލީ މަޝްހޫރު “ބުރުމާ” އިބްރާހީމެވެ. މަންމައަކީ އެ އަތޮޅު ދިއްދޫ ހައްވާ އެވެ. ގާސިމްގެ އުމުރުފުޅުން އެއްމަހާއި ނުވަ ދުވަސް ވީތަނާ މަންމަ ނިޔާވެއްޖެ އެވެ.\nމަންމަ ނިޔާވުމުން ގާސިމް ބެލެހެއްޓެވީ، އޭނާގެ ބައްޕަ ފަރާތު މާމަ އެވެ. ދިހަވަރަކަށް އަހަރުގައި މާމަ ވަނީ ނިޔާވެފަ އެވެ. މާމަ ނިޔާވި ހިސާބުން ގާސިމް ވަނީ މަސައްކަތުގެ އަމަލީ މައިދާނަށް ނުކުންނަވާފަ އެވެ. އެގޮތުން އެމަނިކުފާނު ކުރެއްވި މައިގަނޑު މަސައްކަތްތަކުގެ ތެރޭގައި ރަށްރަށުން ކާށި ހޮވުމާއި އެފަދަ އެހެނިހެން މަސައްކަތްތައް ހިމެނެ އެވެ. އަދި އެ ދުވަސްވަރު އެރަށުން ލިބެން ހުރި ތައުލީމަކާއި ހުނަރެއް އުމުރާ ގުޅޭ ގޮތުން ހޯއްދަވާފައިވެ އެވެ. ބައްޕަ ގާތުގައި ދެތިން އަހަރެއް ވޭތުކުރެއްވުމަށް ފަހު ޅަފުރައިގެ އަހަރުތަކުގައި ތައްލީމު ހާސިލް ކުރެއްވުމަށް މާލެވަޑައިގެން މާލޭގައި ފުރަތަމަ އުޅުއްވީ، ނޫރާނީއާގޭގަ އެވެ. ދެން އޭގެ ފަހުން އެންދެރިމާގޭގަ އެވެ. މި ދެގޭގައި ވެސް ސައިކަލާއި، ބައިސްކަލު ފަދަ ތަކެތި ސާފުކުރުމުގެ މަސައްކަތާއި ގޭތެރެ ސާފުކުރުމުގެ މަސައްކަތްތައް ކުރައްވާފައިވެ އެވެ. އަދި ލިބޭ ހުސްވަގުތުކޮޅުގެ ތެރޭގައި ޓިއުޝަނަށް ވަޑައިގެންނެވި އެވެ. އެއަށް ފަހު 1972 ވަނަ އަހަރު ޕްރޮފެޝަނަލް ކޯސް އިން އެކައުންޓެންސީ ފުރިހަމަ ކުރެއްވި އެވެ.\nގާސިމް އިބްރާހީމް ގައުމީ ޚިދުމަތް ފެއްޓެވީ 1969 ވަނަ އަހަރު ގަވަމަންޓް ހޮސްޕިޓަލްގެ އެއްނަންބަރު ކާތިބެއްގެ ވަޒީފާއިންނެވެ. އޭގެ ފަހުން އެކައުންޓިން ކޯހެއް ހެއްދެވުމަށް ފަހު އެތަނުގެ އެކައުންޓެންޓަކަށް ޕްރޮމޯޓްވި އެވެ. އެއަށްފަހު 1973ގައި އެލިޔާ ފަރުނީޗަރު ފިހާރައިގެ މެނޭޖަރުކަން ކުރެއްވި އެވެ. އަދި އޭގެފަހުން އެ އަހަރު ކްރެސެންޓްގައި ވެސް މަސައްކަތް ކުރެއްވި އެވެ. ނަވާރަ ސަތޭކަ ހަތްދިހަ ހަތަރެއްގައި މޯލްޑިވްސް ގަވަމަންޓް ބޮޑު އިސްޓޯރު (އެމްޖީބީއެސް)ގެ މެނޭޖަރުކަން ކުރައްވާފައިވެ އެވެ.\nގާސިމް އިބްރާހީމް އެމަނިކުފާނުގެ އަމިއްލަ ވިޔަފާރީގެ ޢަމަލީ މަސައްކަތަށް ނުކުމެވަޑައިގަތީ، މީގެ 33 އަހަރު ކުރިން 1976ގައި ސްޓޭޓް ބޭންކް އޮފް އިންޑިއާ އިން ހޯއްދެވި 15،000 ރުފިޔާގެ ރައުސްމާލަކާ އެކުގަ އެވެ. ކުރެއްވި ވިޔަފާރީގެ ތެރޭގައި، ކާޑުގެ ބާވަތްތަކާއި، ތެލުގެ ވިޔަފާރި ހިމެނެ އެވެ. އޭގެ ތެރޭގައި ހަނޑުލާއި ކަރާސީނާއި، ޑީސަލުގެ ވިޔަފާރި ހިމެނެ އެވެ. ނަވާރަ ސަތޭކަށް އަށްޑިހައިގައި ބާ ބޯޓެއް ބައްލަވައިގަނެ، ކާގޯއާއި ތެޔޮ އުފުލޭގޮތަށް އެ ބޯޓް މަރާމާތު ކުރައްވައިގެން ތެޔޮ އިމްޕޯޓް ކުރުމުގެ މަސައްކަތް ފެއްޓެވި އެވެ.\nމިހާރު ދިވެހިރާއްޖޭގެ އެންމެ މަޝްހޫރު ކުންފުނި ކަމަށްވާ ވިލާ ޝިޕިން އެންޑް ޓްރޭޑިން ކޮމްޕެނީ ލިމިޓެޑް 14 އޭޕްރީލް 1986ގައި ގާސިމް އިބްރާހީމް އުފެއްދެވި އެވެ. އެ ކުންފުނީގައި އޭރު ވެސް އެތައް އާގުބޯޓެއް އޮތެވެ. ވިލާ ގްރޫޕްގެ ވިޔަފާރި އޮފީސްތައް ދުނިޔޭގެ ބައެއް ޤައުމުތަކުގައި ހިނގަމުންދެ އެވެ. އެގޮތުން އެންމެ ފުރަތަމަ އޮފީހެއް ހުޅުވުނީ، ސިންގަޕޫރުގައި 1991 ވަނަ އަހަރު އެވެ. އޭގެ ފަހުން، ޖަރުމަނުގައި 1996 ގައި ވިލާގެ އޮފީހެއް ހުޅުވުނެވެ. އަދި 2001 ވަނަ އަހަރު ޖަޕާނާއި، ހޮންކޮންގުގައި ވެސް ވިލާގެ އޮފީސް ހުޅުވިފައިވެ އެވެ.\nގާސިމް އިބްރާހީމް މީގެ 33 އަހަރު ކުރިން އަމިއްލަ ވިޔަފާރީގެ ތެރެއަށް ވެންނެވީއްސުރެ އެމަނިކުފާނު ގެންދަވަނީ އެ މަނިކުފާނަށް ލިބިވަޑައިގެންނެވި މިންވަރަކުން ނިކަމެތީންނަށާއި ބޭނުން ޖެހިފައިވާ މީހުންނަށް އެހީތެރިވެ ދެއްވަމުންނެވެ. ރާއްޖެއިން ލިބެންނެތް ސިއްޙީ ފަރުވާ ދިވެހީންނަށް ގާސިމް އިބްރާހީމް ނުވަތަ ވިލާ ފައުންޑޭޝަނުން މައިގަނޑު ގޮތެއްގައި ފޯރުކޮށްދެއްވަނީ އިންޑިޔާއިންނެވެ. އަދި ޝްރީލަންކާއާއި ތައިލެންޑުން ވެސް ވިލާ ފައުންޑޭޝަނުން ދިވެހީންނަށް ސިއްހީ ފަރުވާ ފޯރުކޮށްދެ އެވެ. ކެންސަރާއި ކިޑްނީގެ ބަލިތަކާއި މިނޫން ވެސް ނުރައްކާތެރި ބަލިބައްޔާއި އެހެނިހެން ބަލިބައްޔާއި އަދި މިނޫން ވެސް ބޭސްފަރުވާއަށް ބޭނުންވާ މީހުންނަށް ދަނީ އެހީދެއްވަމުންނެވެ.\nގާސިމް އިބްރާހީމްގެ އެހީތައް އެއް ފުރާޅެއްގެ ދަށަށް ގެންނަވައި މިކަމުގެ ނިޒާމު ފުރިހަމަ ކުރެއްވުމަށްޓަކައި ދުނިޔޭގައި މިބާވަތުގެ ކަންތައްތައް އޮންނަ ގޮތުގެމަތިން 19 މާޗް 2003 ގައި ވިލާ ފައުންޑޭޝަންގެ ނަމުގައި ފައުންޑޭޝަނެއް ގާއިމް ކުރެއްވި އެވެ.\nމެލޭޝިޔާ، އިންޑިޔާ، ސްރީލަންކާ، ސިންގަޕޫރު، އޮސްޓްރޭލިޔާ، ނިއުޒީލެންޑް، އިނގިރޭސިވިލާތާއި، ޔޫރަޕްގެ ގައުމުތަކާއި، މިނޫންވެސް ގައުމުތަކުން، ޕީއެޗްޑީ މާސްޓާސް، ބެޗްލާ ޑިގްރީ، އަދި މިނޫންވެސް މަތީ ތައުލީމުގެ ފަންނީ ކޯސް ގާސިމް އިބްރާހީމްގެ އެހީގައި ދިވެހި ރައްޔިތުންގެ އެތައް ސަތޭކަ ޒުވާނުން ވަނީ ޙާޞިލްކޮށްފަ އެވެ. މިހާރު ވެސް އެތައް ސަތޭކަ ޒުވާނުންނާއި ދަރިވަރުންނެއް ގެންދަނީ، މަތީ ތަޢުލީމުގެ ސްކޮލާޝިޕް، ފެލޯޝިޕްތައް ފުރިހަމަ ކުރަމުންނެވެ. ރާއްޖެއިން ބޭރުން ޕީއެޗްޑީ، މާސްޓާސް ޑިގްރީ، އަދި ފަސްޓް ޑިގްރީއާއި ފަންނީ ކޯސްތައް ހެދުމުގެ ފުރުސަތު އެތައްހާސް ދިވެހީންނަށް ހޯއްދަވައި ދެއްވުމުގެ އިތުރުން، ރާއްޖޭގައި ތިބެގެން ދިވެހީންނަށް މަތީ ތަޢްލީމު ހާސިލްކުރުމުގެ ފުރުޞަތު ހޯއްދަވައި ދެއްވުމަށް އެންމެ ފުރަތަމަ ކޮލެޖެއް ގާއިމް ކުރެއްވީވެސް ގާސިމް އިބްރާހީމެވެ. ސަތާރަ އޮކްޓޯބަރު 2007ގައި އުފެއްދި ވިލާ ކޮލެޖްގައި ތިން ފެކަލްޓީއެއް މިހާރު ވެސް ހިމެނެ އެވެ. އެއީ، ފެކަލްޓީ އޮފް ކޮމްޕިއުޓިންގް އެންޑް އިންފޮމޭޝަން ޓެކްނޯލޮޖީ، ފެކަލްޓީ އޮފް މެރިން ސައިންސަސް އެންޑް ވޯޓާ ސްޕޯޓްސް، ފެކަލްޓީ އޮފް ޓޫރިޒަމް އެންޑް ހޮޓެލް މެނޭޖްމަންޓެވެ. އަދި ކުރިއަށް އޮތް ދެ އަހަރުގެ ތެރޭގައި އިތުރު ތިން ފެކަލްޓީއެއް ޤާއިމް ކުރުމަށް ވަނީ ހަމަޖެހިފަ އެވެ. އެއީ، ފެކަލްޓީ އޮފް ބިޒްނަސް މެނޭޖްމަންޓް، ފެކަލްޓީ އޮފް ހެލްތް ސައިންސަސް، ފެކަލްޓީ އޮފް އެޑިޔުކޭޝަނެވެ.\nގާސިމް އިބްރާހީމް ދިވެހިގައުމާއި މުޖުތަމަޢަށް ކުރައްވާފައިވާ ޚިދުމަތްތަކުގެ ސަބަބުން އާންމު ޚިދުމަތުގެ ހިތްވަރުދިނުމުގެ އިނާމުތަކާއި ޝަރަފްވެރި ކަމުގެ އިނާމު ތައް ވަނީ ލިބިވަޑައިގެންފަ އެވެ.\nމިއަދު ވިލާ ގްރޫޕަކީ، އެތައް ކުންފުންޏެއް އޭގައި ހިމެނިފައިވާ ދިވެހިރާއްޖޭގެ އެންމެބޮޑު ވިޔަފާރީގެ ގްރޫޕް ކަމުގައި ބެލެވެ އެވެ. ޚާއްސަކޮށް 1988 އާ ހިސާބުން ފަތުރުވެރިކަމުގެ ސިނާއަތަށް ނިކުތް މިގްރޫޕް ހިމެނެނީ ފަތުރުވެރިކަމުގެ ސިނާއަތުގައި ވެސް އެންމެ ކުރީގައެވެ. އެތައް ރިސޯޓެއް ހިމެނެއެވެ. ވިލާ ހޮޓެލްސް، ވިލާ ޓްރެވަލް ފަދަ ކުންފުނިތަކަކީ ރާއްޖޭގެ ޓޫރިޒަމް ދާއިރާގައި ފާހަގަކޮށްލެވޭ ކުންފުނިތަކެކެވެ.\nވައިގެ ދަތުރުފަތުރުގެ ވިޔަފާރީގައި ވެސް ގާސިމް އިބްރާހީމް ވަނީ ވަރަށް މުހިންމު ހިއްސާއެއް އަދާކުރައްވާފަ އެވެ. އަމިއްލަ ފަރާތަކުން ރާއްޖޭގައި ހަދާފައިވާ ފުރަތަމަ އެއާޕޯޓަކީ، ގާސިމް އިބްރާހީމް އެމަނިކުފާނުގެ އަމިއްލަ ރަށް. އދ. މާމިގިލީގައި ހަދާފައިވާ އެއާޕޯޓެވެ. ގާސިމް އިބްރާހީމް ކުރިންވެސް ކުރެއްވި ޝިޕިންގެ ވިޔަފާރިއާއި ކަނޑުދަތުރުގެ ލޯންޗްތަކާއި، ދޯނިތަކާއި، ތެލާއި ގޭހުގެ ވިޔަފާރި ވެސް ވަނީ ވަރަށް ބޮޑަށް ފުޅާވެ ކުރިއަރާފަ އެވެ. އަދި މަސްވެރިކަމުގެ ސިނާއީ ބޮޑެތި ފެކްޓެރީތަކާއި، ބޯޓްތަކާއި، އެހެނިހެން ސިނާއީ ބޮޑެތި މަސައްކަތްތައް ކަމުގައިވާ، ސިމެންތި ފެކްޓްރީއާއި، ޓިނު ފެކްޓްރީ ވެސް މި ވިޔަފާރީގައި ހިމެނެ އެވެ. މިނޫން ވެސް އެތައް ވިޔަފާރިއެއް ކުރައްވައި ގައުމަށް އޭގެ ފައިދާ ގާސިމް އިބްރާހީމް ވަނީ ހޯއްދަވައި ދެއްވާފަ އެވެ. އަދި ރާއްޖެއަށް ފަތުރުވެރިކަމުގެ ސިނާއަތް ތައާރަފުވީ ހިސާބުން ފެށިގެން ގާސިމްގެ ހިއްސާވާ އެތަކެއް ރިޒޯޓެއް ގާއިމް ކޮށްފައިވެ އެވެ. ވިލާ ހޮޓެލްސް، ވިލާ ޓްރެވަލް ފަދަ ކުންފުނިތަކަކީ ރާއްޖޭގެ ފަތުރުވެރިކަމުގެ ދާއިރާގައި ފާހަގަކޮށްލެވޭ ކުންފުނިތަކެވެ.\nގާސިމް އިބްރާހީމް ސިޔާސީ ދާއިރާއަށް ޢަމަލީގޮތުން ވެދެވަޑައިގަތީ، 1990 ވަނަ އަހަރުއެވެ. އެއީ އޭރުއޮތް ރައްޔިތުންގެ މަޖިލީހުގެ އަރިއަތޮޅު މެންބަރެއްގެ ޙައިޞިއްޔަތުންނެވެ. މަޖިލީހުގައި އެއިރު ތިއްބެވީ ޤާސިމް އިބްރާހީމް، ހަސަން އަފީފު، މުހައްމަދު އިބްރާހީމް ދީދީ (މޮޑީ) ޑރ. މުހައްމަދު ވަހީދު ހަސަން މަނިކު، މުހަންމަދު ލަތީފް (ގޯގޯ ލަތީފު) ފަދަ ބޭފުޅުންނެވެ.\nގާނޫނު އަސާސީ އެކުލަވާ ލުމަށްޓަކައި 14 ޖުލައި 2004 ގައި އެއްކުރެވުނު ރައްޔިތުންގެ ޚާއްޞަ މަޖިލީސްގެރައީސްގެ ހައިސިއްޔަތުން އެ މަނިކުފާނު ވަނީ ވަރަށް ގިނަގުނަ ޚިދްމަތްތަކެއް ފޯރުކޮށް ދެއްވާފަ އެވެ.\nރައީސް މައުމޫންގެ ސަރުކާރުގައި، 18 އޮގަސްޓް 2005 ގައި ފިނޭންސް މިނިސްޓަރުކަން ގާސިމް އިބްރާހީމަށް ދެއްވި އެވެ. އެއާއެކު މޯލްޑިވްސް މަނިޓަރީ އޮތޯރިޓީގެ ގަވަރުނަރު ކަމާއި، ވޯލްޑް ބޭންކަށާއި އިންޓަރނޭޝަނަލް މަނިޓަރީ ފަންޑް (އައިއެމްއެފް) އަށް ރާއްޖެއިން ކަނޑައަޅާފައި ހުންނަވާ ގަވަރުނަރުކަން ލިބިވަޑައިގަތެވެ. ޖުލައި1، 2006ގައި މޯލްޑިވްސް މަނިޓަރީ އޮތޯރިޓީގެ ގަވަރުނަރުގެ ހައިސިއްޔަތުން 500 ރުފިޔާގެ ނޫޓުގައާއި އެހެނިހެން ބައެއް ނޫޓްތަކުގައި ސޮއިކުރައްވައި ތާރީޚުގެ ތެރެއަށް ވެދެވަޑައިގަތެވެ. އޭގެ ކުރިން ރާއްޖޭގެ ނޫޓްގައި މާލީ ވަޒީރުގެ ޙައިޞިއްޔަތުން ސޮއިކުރައްވާފައިވަނީ ގައުމުގެ ރައީސުން ކަމުގައިވާ މުހައްމަދު އަމީން، އިބްރާހީމް ނާސިރު، އަދި މައުމޫން އަބްދުލްގައްޔޫމެވެ.\nފިނޭންސް މިނިސްޓަރުކަން ކުރެއްވި ދުވަސްވަރު ގާސިމް އިބްރާހީމް ވަނީ، އޭރުގެ ރައީސް މައުމޫން އުފެއްދެވި ދެވަނަ ޖުމްހޫރިއްޔާގެ ތިންވަނަ ސިޔާސީ ޕާޓީ ކަމަށްވާ ދިވެހި ރައްޔިތުންގެ ޕާޓީ (ޑީއާރުޕީ)ގެ ނާއިބް ޒަޢީމް ކަމަށް އިންތިޚާބުވެވަޑައިގެންފަ އެވެ. އެއީ 20 އޭޕްރީލް 2006ގަ އެވެ.\nސިޔާސީގޮތުން އުފެދުނު ހިޔާލުތަފާތުވުންތަކުގެ ތެރޭގައި ގާސިމް އިބްރާހީމް ވަނީ ފިނޭންސް މިނިސްޓަރުގެ މަގާމުން އިސްތިއުފާ ދެއްވާފަ އެވެ. އަދި7އޮގަސްޓް 2008 ގައި ޑީއާރުޕީގެ ނާއިބު ޒައީމު ކަމުގެ މަގާމުން އިސްތިއުފާ ދެއްވައި، އެޕާޓީން ވެސް ވަކިވެ ވަޑައިގެންނެވި އެވެ. އަދި އެދުވަހަކީ، ރާއްޖޭގެ ގާނޫނު ހަދާ މަޖިލީހުގެ ރިޔާސަތުގައި ގާސިމް ހުންނަވައިގެން އިސްލާހު ކުރެވުނު ރާއްޖޭގެ ގާނޫނު އަސާސީ ރައީސުލްޖުމްހޫރިއްޔާ ތަސްދީގު ކުރައްވައި، ދިވެހިރާއްޖެއަށް ޒަމާނީ މިނިވަން ޑިމޮކްރަސީއެއް އަލިވިލުނު ދުވަހެވެ. އަދި އެ ދުވަހަކީ، ގާސިމް އިބްރާހީމް ޖުމްހޫރީ ޕާޓީއަށް ސޮއިކުރެއްވި ދުވަސް ވެސްމެ އެވެ.\nޖުމްހޫރީ ޕާޓީގެ ވަގުތީ ހިންގާ ކޮމެޓީން ގާސިމް އިބްރާހީމަކީ، އެޕާޓީގެ ލީޑަރު ކަމަށާއި އެޕާޓީގެ ރިޔާސީ ކެންޑިޑޭޓް ކަމަށް 15 އޮގަސްޓް 2008 ގައި ނިންމި އެވެ. އަދި އެމަހުގެ ތެރޭގައި ބޭއްވުނު ޖުމްހޫރީ ޕާޓީގެ ގައުމީ ކޮންގްރެސްގެ މެންބަރުން ވަނީ ވަރަށް މަތީ އަޣްލަބިއްޔަތަކުން އެކަން ގަބޫލުކުރައްވާފަ އެވެ.\nޒަމާނީ މިނިވަން ޑިމޮކްރަސީއެއް ދިވެހިރާއްޖެއަށް އަލިވިލިގެން އައި މިޤާނޫނު އަސާސީ ހެއްދެވި، މަޖިލީހުގެ ރައީސް ގާސިމް އިބްރާހީމް ވަނީ، މިގާނޫނު އަސާސީގެ ދަށުން ބޭއްވި އިންތިޚާބުގައި ޖުމްހޫރީ ޕާޓީން ވާދަކުރައްވާ 15 ޕަސެންޓް ވޯޓް ހޯއްދަވައިގެން އެ އިންތިޚާބުގެ ހަތަރު ވަނަ ހޯއްދެވާފަ އެވެ (މައުލޫމާތު ސައިން އޮންލައިން).


Philippines ge ahsseyrifashah Cocaine lahgganee - One Online\nފިލިޕީންސްގެ އައްސޭރިފަށަށް ލައްގަމުންދާ ކޮކޭން --\nފިލިޕީންސްގެ އައްސޭރިފަށަށް ކޮކޭން ލައްގަން ފަށައިފިއެވެ.\nފެން ނުވަންނަގޮތަށް ބަންދުކޮށް ބޭރުގައި އެނާޖީ ޑްރިންކެއްގެ ލޯގޯ ޖަހާފައިވާ ފޮށިތަކެއް އައްސޭރިފަށުން ފެނިފައިވަނީ އެސަރަހައްދުގައި މޫދަށް އެރިއުޅުނު ބަޔަކަށް ކަމަށް އެގައުމުގެ ނޫސްތަކުން ބުނެއެވެ. އަދި މިމީހުންނަށް ޝައްކު އުފެދުމުން ފުލުހުންނަށް އެކަން ރިޕޯޓުކުރިކަމަށް ވަނީ ބުނެފައެވެ.\nފިލިޕީންސްގެ ފުލުހުން ތަހުލީލުކު ރުމަށްފަހު ވަނީ އެއީ ކޮކޭންކަން ޔަގީން ވެފައެވެ. އަދި އެސަރަހައްދު ބަންދުކޮށް ފުލުހުން ވަނީ ބޮޑު އޮޕަރޭޝަނެއް ފަށާފައެވެ.\nފިލިޕީންސްގެ ނޫސްތަކަށް މައުލޫމާތު ދެއްވަމުން ފުލުހުން ވަނީ މިހާތަނަށް 39 ބްލޮކް ފެނިފައިވާކަމަށް ބުނެފައެވެ. އަދި މިހާތަނަށް ފެނުނު ކޮކޭންގެ އަގު4މިލިޔަން އެކެރިކާ ޑޮލަރަށް އަރާނެކަމަށް ފުލުހުން ވަނީ ބުނެފައެވެ.\nފިލިޕީންސްގެ ފުލުހުން ބޮޑަށް ލަފާކުރަނީ ކޮކޭން ބްލޮކްތައް އައިސްފައިވަނީ އޮސްޓްރޭލިއާއިން ކަމަށެވެ. މިއަހަރު ކުރީކޮޅުވެސް ވަނީ ފިލިޕީންސް އަށް ކޮކޭން ލައްގައިފައެވެ. އެފަހަރު 39 ބްލޮކް ފެނިފައިވާކަމަށް މައުލޫމާތުލިބެއެވެ.\nގުޅޭ ޓެގު ޕިލިޕީންސް މަސްތުވާތަކެތީގެ މައްސަލަތައް


Musaara Bodu Kamun Dybala Hoadhumuge Masakkaiyy United In Huttaalaifi - Vaguthu\nމުސާރަ ބޮޑު ކަމުން ޑީބާލާ ހޯދުމުގެ މަސައްކަތް ޔުނައިޓެޑުން ހުއްޓާލައިފި\nއާޖެންޓީނާގެ ޕައުލޯ ޑީބާލާ ކިޔާ މުސާރަ ބޮޑުކަމުން، މެންޗެސްޓާ ޔުނައިޓެޑުން އޭނާ ގެންދިޔުމަށް ކުރަމުން އައި މަސައްކަތް ހުއްޓާލައިފިއެވެ.\nމީގެ ކުރިން މީޑީއާތަކުން ރިޕޯޓް ކޮށްފައިވާ ގޮތުގައި ޔުނައިޓެޑުން ޑީބާލާ ބޭނުންވީ ޖުވެންޓަސްއަށް އެޓީމުގެ ފޯވަޑް ރޮމެލޫ ލުކާކޫ ދިނުމަށްފަހުގައެވެ. އެކަމަށް ޔުނައިޓެޑުން މަސައްކަތްކޮށް، ޔުވެންޓަސްއާއެކު ވާހަކަތައް ދެއްކި ނަމަވެސް، ޑީބާލާ ކިޔާ މުސާރަ މާ ބޮޑުވުމުން ޔުނައިޓެޑުން ޑީބާލާ ގެންދިޔުމުގެ މަސައްކަތް ހުއްޓާލާފައިވާ ކަމަށްވެސް ރިޕޯޓްތައް ބުނެފައިވެއެވެ.\nއުމުރުން 25 އަހަރުގެ ޑީބާލާ ޔުވެންޓަސްއާ ގުޅިފައި ވަނީ 2015 ވަނަ އަހަރުއެވެ. ޔުވެންޓަސްއާ ރޮނާލްޑޯ ގުޅުނު ހިސާބުން ޑީބާލާގެ އަސްލު ކުޅުން ނުފެންނަ ކަމަށް ގިނަ ބަޔަކު ވަނީ ބުނެފައެވެ. ބައެއް މެޗުތަކުގައި ޑީބާލާ ބެންޗުން ފަށާއިރު، އަނެއްކޮޅުން ލުކާކޫވެސް ޔުނައިޓެޑުގައި ހުރީ ހިތްހަމަ ޖެހިގެން ނޫނެވެ. މިދިޔަ ސީޒަންގައި 12 ގޯލް ޖެހި ލުކާކޫ މި ސީޒަންގައި ޔުނައިޓެޑު ދޫކޮށްލަން މަސައްކަތް ކުރާއިރު، ޔުވެންޓަސްއިން ބޭނުން ނޫން ނަމަ، އިންޓަ މިލާ އޮތީ ލުކާކޫ ގެންދައް ތައްޔާރަށެވެ.\nޔުނައިޓެޑުން އެޓީމުގެ ޑިފެންސް ރަނގަޅު ކުރުމަށް އިނގިރޭސި ގައުމީ ޓީމުގެ ޑިފެންޑަރު ހެރީ މެގުއާ ގެންގޮސްފައިވާއިރު، ޔުނައިޓެޑުން ދެން ގެންދައި އެރޮން ވެންބިސާކާއެވެ. ޕްރި ސީޒަންގެ މެޗުތަކަށް ބަލާއިރު، ޔުނައިޓެޑްގެ ފަހަތުން ވެންބިސާކާ ވަނީ މޮޅު ކުޅުމެއް ދައްކާފައެވެ.


އިންޑިއާގައި ތަމްރީނު ހެދުމަށްފަހު ތިމްޕޫ ރާއްޖެއަށް\nތިމްޕޫ ރާއްޖެ އައުން\nތިމްޕޫ ރާއްޖެ އައީ އިންޑިއާގެ ކަލްކަތާގައި ތަމްރީނުތައް ހެދުމަށްފަހު\nއީގަލްސް އާއި ތިމްޕޫ ބައްދަލުކުރާ މެޗު ކުޅޭނީ ބުދަ ދުވަހުގެ ހަވީރު\n5 އޭޕްރިލް 2021 | ހޯމަ 16:10\nއިންޑިއާގައި ތިމްޕޫ ސިޓީން ކުރިއަށްގެންދިޔަ ފަރިތަކުރުންތަކުގެ ތެރެއިން\nއޭއެފްސީ ކަޕުގެ ކޮލިފައިންގެ ޕްރިލިމިނަރީ ފުރަތަމަ ބުރުގައި ރާއްޖޭގެ ކުލަބު އީގަލްސްއާ ދެކޮޅަށް ކުޅުމަށް ބޫޓާނުގެ ޗެމްޕިއަން ތިމްޕޫ ސިޓީ އެފްސީ ރާއްޖެ އަތުވެއްޖެއެވެ.\nމި ފަހަރުގެ ކޮލިފައިންގެ ޖާގައެއް އީގަލްސްއަށް ލިބުނީ މިދިޔަ ސީޒަނުގެ ދިރާގު ދިވެހި ޕްރިމިއާ ލީގުގެ ދެވަނަ ހޯދައިގެންނެވެ. ދެން ކޮލިފައިންގައި ހިމެނޭ ޓީމުތަކަކީ އިންޑިއާގެ ބެންގަލޫރު އެފްސީ އާއި، ބަންގްލަދޭޝްގެ ޑާކާ އަބަހާނީ އާއި، ނޭޕާލުގެ އާމީ ކުލަބާއި، ސްރީ ލަންކާ ޕޮލިސް އަދި ބޫޓާނުގެ ތިމްޕޫއެވެ.\nއޭއެފްސީން ތާވަލުކޮށްފައިވާ ގޮތުން ކޮލިފައިންގެ ޕްރިލިމިނަރީ ފުރަތަމަ ބުރުގައި އީގަލްސް އާއި ތިމްޕޫ ބައްދަލުކުރާ މެޗު ކުޅޭނީ އަންނަ ބުދަ ދުވަހުގެ ހަވީރު މާލޭގައެވެ. އަދި ކޮވިޑް-19 އާ ގުޅިގެން އެހެން އަހަރުތަކާ ޚިލާފަށް މި އަހަރު ކޮލިފައިންގައި ކުޅޭނީ އެއް ލެގު ކަމަށް އޭއެފްސީން ވަނީ ނިންމާފައެވެ. އެހެންކަމުން މި މެޗުގައި ވާދަކުރުމަށް ހޯމަ ދުވަހުގެ މެންދުރުފަހުގެ ވަގުތެއްގައި ތިމްޕޫ ޓީމު ވަނީ ރާއްޖެ އައިސްފައެވެ. އަދި މާލޭގައި ހުންނަ އުނިމާ ގްރޭންޑް ހޮޓެލުގައި ތިމްޕޫ ޓީމު މަޑުކުރިއިރު، މި މެޗަށް ތައްޔާރުވުމުގެ ގޮތުން އީގަލްސް ޓީމު ވަނީ ހޮޓެލް ޖެންގައި ކަރަންޓީނުވެފައެވެ.\nއީގަލްސްއާ ދެކޮޅަށް ކުޅެން ތިމްޕޫ ރާއްޖެ އައިރު، މި މެޗަށް ތައްޔާރުވުމުގެ ގޮތުން އެ ޓީމުން ވަނީ އިންޑިއާގައި ތަމްރީނު ހަދާފައެވެ. އެގޮތުން މީގެ ދެ ދުވަސް ކުރިން އިންޑިއާގެ ކަލްކަތާއަށް ތިމްޕޫ ދިޔައީ އޯލް އިންޑިއާ ފުޓްބޯލް ފެޑެރޭޝަން (އޭއައިއެފްއެފް) އާ މަޝްވަރާކުރުމަށްފަހު، އީގަލްސް މެޗުގެ ކުރިން ރަނގަޅު ފެސިލިޓީއެއްގައި ތަމްރީނުތައް ފުރިހަމަކުރުމުގެ ގޮތުންނެވެ.\nމި ފަހަރު އީގަލްސްއާ ދެކޮޅަށް ނުކުންނަ ތިމްޕޫ ޓީމުގެ ކޯޗަކީ ބޫޓާނުގެ ޤައުމީ ފުޓްބޯޅަ ޓީމަށް މީގެ ކުރިން ކުޅެފައިވާ ތަޖުރިބާކާރު ކުޅުންތެރިޔާ ނަވަން ދެންޑަޕެވެ. އޭއެފްސީ ކަޕަށް ޓީމު ވަރުގަދަކުރުމުގެ ގޮތުން ބޫޓާނުގެ ޤައުމީ ޓީމުގެ ކުޅުންތެރިން އެ ޓީމަށް ގެނެސްފައިވާއިރު، އީގަލްސްއާ ދެކޮޅަށް ނުކުންނަ ތިމްޕޫ ޓީމުގައި އެއްވެސް ބިދޭސީ ކުޅުންތެރިއެއް ނުހިމެނެއެވެ.\nއޭއެފްސީ ކަޕް ތިމްޕޫ ސިޓީ އެފްސީ ކުލަބު އީގަލްސް


America ge Zulugai oi minikaa vageh Covid 19 ah positive vehjje - One Online\nބްރޮންކްސް ޒޫގައި އޮތް މަލަޔަން ޓައިގާއެއް ---\nއެމެރިކާގެ ޒުލެއްގައި އޮތް މިނިކާވަގެއް ކޮވިޑް 19އަށް ޕޮޒިޓިވް ވެއްޖެ\nއެމެރިކާގެ ނިއު ޔޯކް ސިޓީގައި އޮންނަ ބްރޮންކްސް ޒުލުގައި އޮތް މިނިކާވަގެއް ކޮވިޑް19 އަށް ޕޮޒިޓިވް ވެއްޖެއެވެ.\nއުމުރުން ހަތަރު އަހަރުގެ އެ މިނިކާވަގު ކޮވިޑަށް ޕޮޒިޓިވްވިކަން ކަށަވަރު ކޮށްދިނީ އެމެރިކާގެ ނެޝަނަލް ވެޓިނެރަރީ ސާވިސަސް ލެބޯރަޓަރީން ކަމަށް ޒުލުގެ ފަރާތުން މައުލޫމާތު ދެއެވެ.\nބްރޮންކްސް ޒޫގެ ފަރާތުން އިއްޔެ ނެރުނު ބަޔާނެއްގައި ބުނީ އެ މިނިކާވަގަކީ "ނާދިޔާ" ނަމަކަށް ކިޔާ އަންހެން މިނިކާވަގެއް ކަމަށެވެ. އެ މިނިކާވަގުގެ ދައްތަ އަޒުލް އާއި އެހެން ބައެއް މިނިކާވަގުގެ އިތުރުން، ސިންގާ ތަކެއްވެސް ވަނީ ހިކި ކެއްސުމެއް ކެއްސަން ފަށާފައި ކަމަށް ޒުލުގެ ފަރާތުން ބުނެއެވެ. އެ ހުރިހާ ޖަނަވާރަށްވެސް ގެންދަނީ ފަރުވާދެމުން ކަމަށާއި އުއްމީދު ކުރަނީ ރަނގަޅުވާނެ ކަމަށް ކަމުގައިވެސް ބަޔާނުގައި ބުނެފައި ވެއެވެ.\nބުޅަލުގެ އާއިލާގެ މި ޖަނަވާރުތަކަށް ކޮވިޑް19 ޖެހުނީ ޒޫ ބަލަހައްޓާ މީހެއްގެ ފަރާތުން ކަމަށްވެސް ބަޔާނުގައި ބުނެފައި ވެއެވެ.\nކޮވިޑް19އަކީ އަލަށް ފެނިގެން އުޅޭ ބައްޔެއްކަމުން އެބައްޔާ ގުޅޭ ކަންކަން ދަސްކުރަން މިކަހަލަ މައުލޫމާތުގެ މުހިންމުކަމަށް ވެސް ބަޔާނުގައި ފާހަގަކޮށްފައި ވެއެވެ. އަދި ނާދިޔާ ޓެސްޓު ކުރީ ބަލީގެ އަލާމާތްތައް ފެންނާތީ ޝައްކުވެގެން ކަމަށްވެސް ވަނީ ބުނެފައެވެ.\nކޮވިޑް19 ޖެހުމުން ޖަނަވާރުންގެ ފުށުން ފެންނާނީ ކޮން ކަހަލަ ކަންތައްތަކެއް ކަމެއް ނޭނގޭ ކަމަށާއި، އެހެންކަމުން މި ޖަނަވާރުތައް ވަރަށް ކައިރިން ބަލަހައްޓަމުން ގެންދާނެ ކަމަށްވެސް ބްރޮންކްސް ޒުލުގެ ބަޔާނުގައި ވެއެވެ.\n16 މާޗުން ފެށިގެން ނިއުޔޯކުގެ ހުރިހާ ސިޓީ ޒޫތަކެއް އާންމުންނަށް ބަންދުކޮށްފައިވާއިރު، މިގޮތަށް ދިމާވުމުން ޖަނަވާރުންނާއި އެ ބަލަހައްޓާ މީހުންގެ ރައްކާތެރިކަމަށް އިތުރު ފިޔަވަޅުތައް އަޅާނެކަމަށް ޒުލުގެ ފަރާތުން މައުލޫމާތުދެއެވެ.\nގުޅޭ ޓެގު ސިއްހަތު ސަލާމަތް ކުރުން ކޮވިޑް 19 އެމެރިކާ\nއަހަރެން އަދި އެނބުރި އަންނާނަން: ޓްރަމްޕް\nއެމެރިކާގެ ފުރަތަމަ ނައިބު ރައީސާ އަކަށް ކަމަލާ ހެރިސް\nބައިޑެން ހުވާކުރުމުގެ ރަސްމިއްޔާތުގައި އާންމުންގެ ބަދަލުގައި ދެލައްކަ އެއްހާ ދިދަ\nއުންމީދަކީ ބައިޑެންއާއެކު ރާއްޖެ އާއި އެމެރިކާގެ ގުޅުން ވަރުގަދަވުން: ރައީސް\nފޮޓޯ: ޖޯ ބައިޑެން އެމެރިކާގެ ރައީސްކަމުގެ ހުވާ ކުރެއްވުން


އިސްލާމް ޓީޗަރ (ވޭޖް އެމްޕްލޯއިމަންޓް)\nކ.ގާފަރު، ދިވެހިރާއްޖެ ނަމްބަރު: GS147-C/2020/05\nގާފަރު ސްކޫލް، ކ. ގާފަރު\n4500.00 އާއި 9910.00 އާއި ދެމެދު (ވަޒީފާގައި ހޭދަކުރާ ވަގުތަށް ބަލައިގެން)\n1 ގަޑި އިރަށް ދެވޭނެ އުޖޫރައިގެ މިންވަރު\nވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށުގެ ލިޔުންތައް ފެންނަ، ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް ނުވަތަ އައިޑީ ކާޑު ގެއްލިފައިވާ ނަމަ، އެފަރާތެއްގެ އުފަންދުވަހުގެ ސެޓްފިކެޓް، ފާސްޕޯޓް ނުވަތަ ޑްރައިވިންގ ލައިސެންސް.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 15 ޖުލައި 2020 ވާ ބުދަ ދުވަހުގެ 13:30 ގެ ކުރިން، ގާފަރު ސްކޫލަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށް ވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 16 ޖުލައި 2020 އާއި 20 ޖުލައި 2020 އާ ދެމެދު ގާފަރު ސްކޫލްގައެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6640577 އަށެވެ. އީ-މެއިލް ކުރާނީ [email protected] އަށެވެ.\n15 ޛުލްޤަޢީދާ 1441\nޕަބްލިޝްކުރި ތާރީޚު: 06 ޖުލައި 2020


ސާފް ޗެމްޕިއަންޝިޕްގެ ފުރަތަމަ މެޗު ބަންގްލްދޭޝް ކާމިޔާބުކޮށްފި\n"އުރީދޫ ސާފް ޗެމްޕިއަންޝިޕް 2021" ގެ ފުރަތަމަ މެޗު ބަންގްލަދޭޝް ކާމިޔާބު ކޮށްފިއެވެ.\nމިއަދު ހަވީރު ދިވެހިރާއްޖޭގެ ޤައުމީ ފުޓްބޯޅަ ދަނޑުގައި ކުޅުނު މި މެޗު ލަންކާއާއި ވާދަކޮށް ބަންގްލަދޭޝް މެޗު ކާމިޔާބު ކޮށްފައި ވަނީ 1-0 ގެ ނަތީޖާއިންނެވެ.\nމި މެޗުގެ ފުރަތަމަ ހާފުގައި ލަނޑެއް ފެނިފައި ނުވިނަމަވެސް ލަނޑުޖަހާނެ ރަނގަޅު ދެ ފުރުޞަތެއް ބަންގްލަދޭޝްގެ ޓީމުން ވަނީ ތަނަވަސް ކޮށްފައެވެ. އެންމެ ފާހަގަކޮށްލެވޭ ހަމަލާއަކީ މެޗުގެ ފުރަތަމަ ހާފުގެ ފުރިހަމަ ވަގުތު ހަމަވެގެން ކުޅުނު އިތުރުވަގުތުގެ ފުރަތަމަ މިނެޓުގައި ބަންގްލަދޭޝް ޓީމްގެ ޔެސިން ނަގައިދިން ހުރަހަކުން ޕެނަލްޓީ އޭރިއާ ތެރޭ ހުރެ، އެ ޓީމްގެ ޓޯޕޫ ބޮލުން ފޮނުވާލި ހަމަލާއެވެ. އެ ހަމަލާ ލަންކާގެ ކެޕްޓަން އަދި ކީޕަރު ސުޖަން ޕެރޭރާ ވަނީ ދިފާއުކޮށްފައެވެ.\nމި މެޗުގައި ފެނިގެންދިޔަ ހަމައެކަނި ލަނޑު ބަންގްލަދޭޝްއިން ކާމިޔާބުކޮށްފައިވަނީ ދެވަނަ ހާފުގެ ކުރީކޮޅު ލިބުނު ޕެނަލްޓީއަކުންނެވެ. މި ލަނޑު އެ ޓީމަށް ކާމިޔާބުކޮށްދިނީ ޓޯޕޫއެވެ. މިއީ އޭރިއާ ތެރެއިން ލަންކާގެ ޑަކްސަން ޕުސްލަސްގެ އަތުގައި ބޯޅަ ޖެހުމުން ރެފްރީ ދިން ޕެނަލްޓީއެކެވެ. އަދި އޭގެ ފަހުން ރެފުރީއާއި ހަޑިހުތުރު ބަހުން މުޢާމަލާތު ކުރުމުން ޑަކްސަންއަށް ވަނީ ދެވަނަ ރީނދޫ ކާޑާއެކު ރަތް ކާޑު ދައްކައި ދަނޑުން ފޮނުވާލާފައެވެ.\nލީގު އުސޫލުން ކުރިޔަށްދާ މިފަހަރުގެ ސާފް ޗެމްޕިއަންޝިޕް ކުރިޔަށްދަނީ ޖުމްލަ ފަސް ގައުމާއިއެކުއެވެ. އެއީ ދިވެހިރާއްޖެއާއި އިންޑިއާގެ އިތުރުން ސްރީލަންކާ އާއި ބަންގްލަދޭޝްގެ އިތުރުން ނޭޕާލެވެ.\nމި މުބާރާތް މިއަދު ހަވީރު ފެށިނަމަވެސް މި މުބާރާތުގެ ހުޅުވުމުގެ ރަސްމިއްޔާތު ބޭއްވުމަށް ހަމަޖެހިފައިވަނީ މިރޭ ރާއްޖެއާއި ނޭޕާލް ބައްދަލުކުރާ މެޗު ފެށުމުގެ ކުރިންނެވެ. މި މެޗު ފެށުމަށް ހަމަޖެހިފައި ވަނީ މިރޭ 21:00 ގައެވެ.\nފާހަގަ: އެފްއޭއެމް, ސާފް ޗެމްޕިއަންޝިޕް\nލަންކާ ބަލިކޮށް ރާއްޖެ ފައިނަލުގެ އުންމީދު ބޮޑުކޮށްފި\nރާއްޖެ-ލަންކާ މެޗް ބައްލަވަން ނަމާލް ރާއްޖޭ ވަޑައިގެންފި


ބޮނޑޮ , ކިރިގެހެ - Fuvahmulah Times\nބޮނޑޮ , ކިރިގެހެ\n5 އަހަރު ކުރިން • ލިޔުނީ:\nފުވައްމުލަކަކީ ދިވެހިންގެ އެވޭލާ ތާރީޚު ފެންނަން ހުރި ގިނަ ގިނަ އާސާރީ ތަރިކަތަކެއް ހުރި ރަށެކެވެ. ދިވެހިންގެ ޤަދީމީ ދިރިއުޅުން ދައްކުވައިދޭ އެކި ބިނާތަކާ އާދަކާދަތަކާ ދިރުންތައް ފުވައްމުލަކުގެ ވެށީގައި އެބަހުއްޓެވެ.\nތަރިކައިގެ ޢިލްމުވެރިން މާއްދީ ތަރިކަ (ޓޭންޖިބަލް ހެރިޓޭޖް) ބައްސަވާފައިވާ ބައިތަކުގެ ތެރެއިން އެއްބަޔަކީ ޤުދުރަތީ ތަރިކައެވެ. އަޅުގަނޑު ކިޔުންތެރިންނާއެކު މިދަތުރުކޮށްލަނީ ފުވައްމުލަކުގެ ޤުދުރަތީ ތަރިކަތަކުގެ ތެރެއިން ވަރަށް ޚާއްސަ ތަރިކައެއްގެ މަޢުލޫމާތު ހިއްސާކޮށްލުމަށެވެ. މިދަތުރުގައި ފުރަތަމަ އަޅުގަނޑުމެން ނިކުމެލަން މިޖެހެނީ ފުވައްމުލަކުގެ ވަށައިގެން އޮންނަ މާ ކަނޑަށެވެ. ލޮލުކޮޅަށް ރަށް ފެންނަ ހިސާބަށެވެ. މާކަނޑެއްގެ ބިޔަ ރާޅުތަކުގެ ތެރޭގައި އެކަނިމާއެކަނި އޮންނަ ފުވައްމުލަކަށް ދަތުރުކޮށް ރަށާ ކައިރިވަމުން އަންނަ ވަރަކަށް ރަށުގެ މެދެއްހާ ހިސާބުން ނިކަން ބިޔަ ފެހިކަން ގަދަ ގަހެއް ފެންނާނެއެވެ. އިހުގެ އޮޑިވެރިން ބުނާގޮތުން އައްޑުއަތޮޅުން ފުރައިގެން ފުވައްމުލަކަށް އަންނަ އިރު ރަށްފެނުމުގެ ކުރިން މިގަސް ފެންނަން ފަށައެވެ. އަދި ގަސް ފެންނަތާ ގާތްގަނޑަކަށް ބައިގަޑި އިރުފަހުން “ރަށް ނަގައި އެކުލަވާލަންފަށައެވެ.” ރަށުގެ މަލަމަތިން ފެންނަ މި ޚާއްސަ ނިޝާނަކީ ފުވައްމުލަކު ފުނާޑު އަވަށުގައި ހުންނަ ދުވަސްވީ ނިކަ ގަހެއެވެ. ރަށުގެ މީހުންގެ ބަހުރުވައިން ދަންނަވާނަމަ ” ބޮނޑޮ ކިރިގެހެ”އެވެ. ފުވައްމުލަކު މީހުންގެ ތެރެއިން މިގަސް ނުހުންނަ ހަނދާން ހުރި މީހަކު ހުންނާނެހެން ހިއެއް ނުވެއެވެ.\nފުވައްމުލަކުގެ ތާރީޚު ދިރާސާކުރައްވާ ބޭފުޅެއްކަމަށްވާ، ޢަބްދުﷲ ޢަފީފް (ފުނާޑު/ލަގްޒަރީ) ދެއްވާފައިވާ ބަސްދީގަތުމެއްގައި ވިދާޅުވެފައިވާ ގޮތުން ފުވައްމުލަކުގައި ހުރި އެންމެ ދުވަސްވީ ގަހަކީ މި ނިކަގަހެވެ. ޢަލީ ސުލައިމާން (ޏ.ފުވައްމުލައް/ފަތަނގުމާގެ) އާ ހަވާލާ ދެއްވާ ޢަބްދުﷲ އަފީފް ވިދާޅުވިގޮތުން މިގަހަށް ތިން ސަތޭކަ އެތައް އަހަރެއް ވެދާނެއެވެ. ހަމަ އޭނައާ ހަވާލާދެއްވާ އަފީފް ވިދާޅުވިގޮތުން މި ނިކަގަސް އިންދާފައިވަނީ ފުނާޑު އަވަށުގެ “ކިރިގެހެކައި ކޮއްޔަގެ މުޙައްމަދު” އެވެ. އެޒަމާނުއްސުރެ މި ގަސް ބަންޑާރަ ގަހެއްގެ ގޮތުގައި ހަމަޖެހިފައިވާތީ ގަސްކެނޑުމުގެ ޚިޔާލު އެއްވެސް މީހަކު ނުގެންގުޅެއެވެ.\nޒަމާންތައް ވޭތުވެ ދިޔައިރު އަދިވެސް މި ނިކަގަސް ހިމެނިފައިވަނީ ފުވައްމުލަކުގައި ހުރި އެންމެ ބިޔަ ގަހުގެ ގޮތުގައެވެ. ގަހުގެ އޮފިތަކާ އަޅޯތައް ކަނޑާފައި ހުރި ނަމަވެސް މިއަދުވެސް ގަސް ފެންނަނީ ބިޔަކޮށެވެ. މީގެ ގާތްގަނޑަކަށް ތިރީހަކަށް އަހަރު ކުރިން މި ނިކަގަސް ހުރީ މީހުން ދިރިއުޅޭ ސަރަހައްދާ ދުރުގައި ވަލުތެރޭގައެވެ. ނަމަވެސް މިއަދު “ބޮނޑޮ ކިރިގެހެ” ހިމެނިފައިވަނީ ފުވައްމުލަކުގެ ފަޚުރުވެރި ޢިލްމީ ހިޔާވައްސެއްގެ ހިއްސާއެއްގެ ގޮތުގައެވެ. ފުވައްމުލަކު ހާފިޒު އަޙުމަދު ސްކޫލުގެ ގޯތިތެރޭގައި މި ނިކަގަސް ހުރުމަކީ ގަހުގެ މުހިއްމުކަން ހާމަވެގެންދިޔަ ކަމެކެވެ. ކޮންމެއަކަސް ހާފިޒު އަޙުމަދު ސްކޫލު އިމާރާތް ކުރަން މި ސަރަހައްދު ކަނޑައެޅުމަކީ ދިވެހި ތާރީޚަށް ކުރެވުނު ވަރަށް ރަނގަޅު ޚިދުމަތެކެވެ. ޚާއްސަކޮށް އަދުގެ ކިޔަވާ ކުދިން އަޅުގަނޑުމެންގެ ތަރިކަތަކަށް އިޙުތިރާމުކުރުވުމަށް އެޅުނު ވަރަށްވެސް ހެޔޮ ފާލެކެވެ.\nނަމަވެސް ނިކަގަހުގަ މޭވާ އަޅާފައި ހުންނަ ދުވަސް ވަރު އުނދަގޫ ތަކެއް ކުރިމަތި ވެއެވެ.\nކެޓެގަރީ: Uncategorized ޚަބަރު ތާރީޚް\nOne thought on “ބޮނޑޮ , ކިރިގެހެ”\nތިގެހެ އިތިރަހަސް އެބަޖެހޭ ހިމާޔަތް ކެރަންނަ


Raees , dhan jassan PPM council ge memberaku govaifi\nޕީޕީއެމްގެ ކައުންސިލަރު ޒާހިދު ރަމީޒު: އޭނާ ވަނީ ރައީސް ދަންޖައްސަން ގޮވައި ޓުވީޓްކޮށްފައި\nދެން އަންނަ ވެރިކަމެއްގައި ރައީސް އިބްރާހިމް މުހައްމަދު ސޯލިހު ދަންޖައްސަން އިދިކޮޅު ޕީޕީއެމްގެ ކައުންސިލްގެ މެންބަރެއް ކަމަށްވާ ޒާހިދު ރަމީޒް ޓްވިޓާގައި ގޮވައިފި އެވެ.\nމިހާރު ބަންދު ކޮށްފައިވާ ނިއުޕޯޓްގެ ވެރިޔާ، ޒާހިދު މިއަދު ކުރި ޓްވީޓެއްގައި އޭނާ ބުނެފައި ވަނީ ދުނިޔޭގެ ބޮޑެތި ގައުމުތަކުގައި ގައުމަށް ޣައްދާރުވުމުން އޮންނަ ހުކުމަކީ މަރުގެ ހުކުމް ކަމަށެވެ. އަދި އޭނާ އެންމެ ދެކެން ބޭނުންވަނީ ދެން އަންނަ ވެރިކަމެއްގައި އިސްލާމީ ޝަރީއަތާއި އެއްގޮތަށް ޝަރީއަތް ހިންގައި، ރާއްޖޭގެ ގާނޫނުތައް ބަދަލު ކޮށްގެން މަރުގެ ހުކުމް ތަންފީޒުކުރުން ކަމަށެވެ.\nއެގޮތުގެ މަތިން އޭނާ އެންމެ ބޭނުންވަނީ ރައީސް އިބްރާހިމް މުހައްމަދު ސޯލިހު ދަންޖައްސަން ކަމަށް އެ ޓްވީޓްގައި ބުނެފައި ވެއެވެ. އޭނާގެ އެ ޓްވީޓްގައި ރައީސްގެ ޓްވިޓާ އެކައުންޓް ވެސް ޓެގް ކޮށްފައިވެ އެވެ.\nމީގެ ކުރިން ވެސް ޒާހިދު ވަނީ އޭނާގެ ވެރިފައިޑް އެކައުންޓުން ރައީސް އާ ގުޅުވައިގެން މިފަދަ ޓްވީޓްތަކެއް ކޮށްފަ އެވެ. އެގޮތުން ރައީސް ނަރަކައަށް ދާނެ ކަމަށް "ގެރެންޓީ" ބުނެ ވެސް ވަނީ ޓްވީޓެއް ކުރި އެވެ. އެ ޓްވީޓްގައި ރައީސް ހުކުރު ނަމާދަށް ވަޑައިގެންނެވިތޯ ވެސް ސުވާލުކޮށްފައި ވެއެވެ. އެފަހަރު ގިނަ ބަޔެއްގެ އިތުރުން ދީނީ އިލްމުވެރިންގެ ފާޑުކިޔުންތައް އަމާޒުވުމުން އޭނާ ވަނީ އެކަމަށް މައާފަށް ވެސް އެދިފަ އެވެ.\nމި ސަރުކާރުން ޒާހިދުގެ ނިއުޕޯޓް ވިޔަފާރި ހުއްޓުވުމުން އޭނާ މިހާރު ދިރިއުޅެނީ ރާއްޖެއިން ބޭރުގަ އެވެ.\nޕީޕީއެމް ރައީސް އިބްރާހިމް މުހައްމަދު ސޯލިހު ޕީޕަލްސް ނޭޝަނަލް ކޮންގްރެސް - ޕީއެންސީ


2022 ގައި ވެއަރަބަލްސްއިން ފެންނަން ބޭނުންވާ ބަދަލުތައް - Tech News Maldives\n2022 ގައި ވެއަރަބަލްސްއިން ފެންނަން ބޭނުންވާ ބަދަލުތައް\nހިންދު ޢަލީ • 07 ޖެނުއަރީ 2022\n2021 ވަނަ އަހަރަކީ ވެއަރަބަލްސް މާކެޓުން ބޮޑު ކުރިއެރުންތަކެއް ފެނުނު އަހަރެކެވެ. މީގެތެރޭގައި ގޫގުލް އަދި ސެމްސަންގ އިން ގުޅިގެން 'ވެއަރ އޯއެސް 3" ޕްލެޓްފޯމް ތައާރަފްކުރުން، އެހެން ވެއަރަބަލްސްތަކުގައި ނުހިމެނޭފަދަ އިތުރު ފީޗަރސްތަކަކާއެކު ގަރމިންގެ އައު ވެއަރަބަލްސްތަކެއް ތައާރަފްކުރުން، ކޮރޯސްއިން ސޯލަރ ޗާޖިންގ ބޭނުންނުވާ، 60 ދުވަހުގެ ބެޓެރީ ލައިފް ހިމެނޭ ގަޑިއެއް ލޯންޗްކުރުން ހިމެނެއެވެ.\n2021 ގައި ވެއަރަބަލްސް މާރކެޓްގައި މިފަދަ އައު ކަންތައްތަކެއް ތައާރަފް ކުރެވުނު ނަމަވެސް، މިފަދަ ތަކެތި އިތުރަށް ރަނގަޅުކޮށް މިފެށުނު އައު އަހަރުގެ ތެރޭގައި މިފަދަ ތަކެތިން ފެނުމަށް އުންމީދު ކުރާ ބައެއް ކަންތައްތައް ފާހަގަކޮށްލާނަމެވެ.\n1. ބެޓެރީ ލައިފް ދިގުވުން\nމިއީ ކޮންމެހެންވެސް މިފަދަ ލިސްޓެއްގައި ހިމަނަންޖެހޭ ކަމެކެވެ. ފަހަކަށް އައިސް ފެންނަ ވެއަރަބަލްސް އިތުރަށް ފުރިހަމަ ކުރަން ކޮންމެހެން މުހިއްމު ފީޗަރއެކެވެ. 1 ވަނަގައި މިހިމެނީ އެންމެ މުހިއްމު ވާތީއެވެ.\nއެންމެ މަގުބޫލު ސްމާޓްގަޑިތަކުގެ ތެރޭގައި ހިމެނޭ އެޕަލް ވޮޗް، ސެމްސަންގް ގެލެކްސީ ވޮޗް 4، ނުވަތަ ވެއަރ އޯއެސް ހިމެނޭ ކޮންމެ ގަޑިއެއްގައި ނަމަވެސް، ބެޓެރީ ހިފަހައްޓަނީ އެންމެ ގިނަ ވެގެން 1 ދުވަހުއެވެ. އެއީ އަދި އާދައިގެ ވަރަކަށް ބޭނުންކުރާނަމައެވެ. މިފަދަ ޑިވައިސްތަކުގެ ބެޓެރީ ލައިފް މިހާރު މިއަށްވުރެ ދިގުވާންޖެހެއެވެ.\nމިމައްސަލައިގައި ކުރިއަށް ޖެހިލަން އެންމެ ބޮޑަށް ޖެހެނީ އެޕަލްއަށެވެ. އެންމެ ފުރަތަމަ ނެރުނު އެޕަލް ގަޑީގައި ހިމެނުނީ 18 ގަޑިއިރަށް ހިފަހައްޓާ ބެޓެރީއެކެވެ. އެޕަލްގެ އެންމެ ފުރަތަމަ ގަޑި ހެދިތާ7އަހަރު ފަހުން ނެރުނު އެޕަލް ވޮޗް ސީރީސް7ގައި ވެސް ހިމެނެނީ ހަމަ 18 ގަޑިއިރަށް ހިފަހައްޓާ ބެޓެރީއެކެވެ. ފަހުގެ ގަޑިތައް އަވަހަށް ޗާޖުވެއެވެ. އެހެން ނަމަވެސް ބެޓެރީ ލައިފް 18 ގަޑިއިއަށް ވުރެ ރަނގަޅު ކުރެވެންޖެހެއެވެ. 1 ދުވަހަށް ވުރެ ގިނަ އިރު ހިފަހައްޓަލެވޭ ބެޓެރީއެއް ހިމެނުމަކީ އެޕަލްއަށް ނުވާނެވަރުގެ ކަމެއް ނޫނެވެ. ސްމާޓް ގަޑީގެ ބެޓެރީ ހިފަހައްޓާ ވަގުތު އިތުރުވުމަކީ ކޮންމެހެން ހިމަނަންޖެހޭ، އެހެން ނަމަވެސް ބައެއް ކުންފުނިތަކުން ފަރުވާކުޑަކޮށްލާ ފީޗަރއެކެވެ.\nގާރމިން، ކޮރޯސް، ޝައުމީ، އަދި ފިޓްބިޓްގެ ޑިވައިސްތަކުގެ ބެޓެރީ ލައިފް އެޕަލްއަށް ވުރެ ރަނގަޅެވެ. ރިއަލްޓައިމް އޮޕަރޭޓިންގ ސިސްޓަމް ހިމެނޭ މިޑިވައިސްތައް ވޮޗްއޯއެސް އަދި ވެއަރއޯއެސް ހިމެނޭ ޑިވައިސްތަކަށް ވުރެ ރަނގަޅެވެ. އެހެން ނަމަވެސް މިދެންނެވުނު ޑިވައިސްތަކުގައި ބެޓެރީ ރަނގަޅުވިނަމަވެސް ފީޗަރސްތައް މަދެވެ. މިހާރު ވެއަރަބަލް ޑިވައިސްއެއް ގަންނަން ބޭނުންވާ ފަރާތްތަކަށް ޖެހެނީ ބެޓެރީ ލައިފް ނޫނީ ފީޗަރސްތައްކުން ކުރެ ކޮންމެވެސް އެއްކަމެއް ޚިޔާރުކުރާށެވެ.\n2022 ގައި މިކޮމްޕްރޮމައިޒްކުރަން ނުޖެހޭނޭ ކަމަށް އުންމީދުކުރަމެވެ. އެޕަލް އަދި ގޫގުލް އިން ބެޓެރީ ލައިފް ރަނގަޅު ކޮށްފިނަމަ، ޑިވައިސްގެ މާކެޓް ރަނގަޅުވާނެކަން ޔަގީނެވެ.\n2. ކޮމްޕޭނިއަން އެޕްތަކަށް ފޯކަސްކުރުން\nއަތުކުރީގައި އަޅާލެވޭ ގަޑިއަކަށްވުރެ ފިޓްނެސް ޓްރެކަރއެއްގެ ރޯލް ބޮޑެވެ. ޑިވައިސް އަޅައިގެން ހުންނަ މީހާގެ ހަށިގަނޑުން ޖަމާކުރެވޭ މުހިއްމު މަޢުލޫމާތު ދައްކާލުމަށް އެންމެ ރަނގަޅު ގޮތަކީ އެއާގުޅޭ ކޮމްޕޭނިއަން އެޕެއް ސްމާޓްފޯނު މެދުވެރިވެ ލިބުމެވެ. ނަމަވެސް ބައެއް ޑިވައިސްތަކުގައި މިބައި ފެންނަނީ ވަރަށް ދަށްކޮށެވެ.\nވެއަރަބަލްސް އުފައްދާ އެކި ކުންފުނިތަކުން ކޮމްޕޭނިއަން އެޕްތަކަށް ފޯކަސް ކުރަނީ އެކި މިންވަރަށެވެ. ބައެއް އެޕްތަކުގައި މީހާގެ ސިއްހީ ޑޭޓާތައް ތަފާތު އެކި ގްރާފްތަކުގައި ދައްކުވައިދެއެވެ. އަދި ގިނަ ފީޗަރތަކާއި އެކު ފައިދާ ކުރަނިވި ގިނަ މަޢުލޫމާތު ހިމެނެއެވެ. އެހެން ނަމަވެސް ބައެއް އެޕްތަކަކީ، ހަމަ އެންމެ ބޭސިކް މަޢުލޫމާތު ހިމަނާފައި ހުންނަ، އަދި އެމަޢުލޫމާތުވެސް ފުރިހަމައަށް ނުފެންނަ، ނުވަތަ އޭގެން އެއްވެސް ކަމެއް ދޭހަ ނުވާ ފަދަ ގޮތްތަކަށް ހުންނަ އެޕްތަކެވެ.\nމިފަދަ އެޕްތަކުގެ ދިރާސާކޮށްލުމުން ފާހަގަވީ ގިނަ ޑިވައިސްތަކުގައި އަސާސީ ފީޗަރސްތައްވެސް ނުހިމެނޭކަމެވެ. އެންމެ ދެރަ އެޕްތަކުގެ ގޮތުގައި ފާހަގަކުރެވުނީ، ވާވޭ ހެލްތު އަދި ޝައުމީ ވެއަރ އެޕެވެ. މިއެޕްތަކުގެ ބޭނުންތެރިކަން ކުޑަވަނީ، ގިނަ މީހުން އިޚްތިޔާރު ކުރާ ތަރޑްޕާޓީ އެޕްތައް، މިސާލަކަށް ސްޓްރާވާ ނުވަތަ މައިފިޓްނެސްޕޭލް ފަދަ އެޕްތަކާއި، ވެއަރަބަލް ޑިވައިސްއިން ނަގާ އެއްވެސް މަޢުލޫމާތެއް ހިއްސާނުކުރެވޭތީއެވެ. އަދި ބައެއް އެޕްތަކުގައި ލެންގުއޭޖް ބަދަލުކުރުމުގައި މައްސަލަވެސް ދިމާވެއެވެ.\nރަނގަޅު ކަމަށް ފެންނަ ބައެއް އެޕްތަކުގައިވެސް ބައެއް މައްސަލަތައް ހިމެނެއެވެ. މިސާލަކަށް ގާރމިން އަދި ކޮރޯސްގެ އެޕްގައި ގިނަ މަޢުލޫމާތާއި ބޭނުންތެރި ގްރާފް ހިމެނުނު ނަމަވެސް، އޭގެ ލޭއައުޓް ވަރަށް ސަކަރާތެވެ. އެޕް ބޭނުންކުރަން އުނދަގޫވުމުން އެއާމެދު ކުރެވުނު ތަޖުރިބާ އެހާ ރަނގަޅެއް ނޫނެވެ.\n3. ސިއްހީ ޑޭޓާ ނަގާ ފީޗަރތައް ރަނގަޅުކުރުން\nފިޓްނެސް ޓްރެކަރއެއްގެ ބޭނުމަކީ ހަމައެކަނި ހިނގާ ނުވަތަ ދުވާ ދިގުމިން ބަލާލެވުމެއް ނޫނެވެ. އޭގެން ހިތުގެ ވިންދުގެ ރޭޓުގެ އިތުރުން މީހާގެ ސިއްހަތާބެހޭ އެހެނިހެން ގިނަ ޑޭޓާތަކެއް އެއްކުރެވޭނެއެވެ. މީހާގެ ސިއްހަތާބެހޭ ގޮތުން ނެގޭ އެކި މަޢުލޫމާތު އެންމެ ފައިދާހުރިގޮތަށް ޑިވައިސްތަކުގައި ބޭނުން ނުކުރެވޭ ހާލަތު ފެނެއެވެ.\n2021 ވަނަ އަހަރުގެ ތެރޭގައި ވެއަރަބަލްސްތަކުން ސިއްހީ މަޢުލޫމާތު އެއްކުރާ ބައެއް ފީޗަރތަކުގެ ތެރޭގައި ޕަލްސް އޮކްސިމީޓަރ (ލޭގައި އޮކްސިޖަން ހިމެނޭ މިންވަރު ބަލުމަށް) އަދި އިލެކްޓްރޯކާޑިއޯގްރާމް (ހިތުގެ ވިންދު ބެލުމަށް) ފީޗަރ ހިމެނެއެވެ. އޮކްސިމީޓަރ މިއީ ވަރަށް މަގްބޫލް ފީޗަރއަކަށް ވަނީ ވެފައެވެ. މިހާރު މާކެޓްގައި ލިބެން ހުރި އެންމެ އަގުބޮޑު ޑިވައިސްތަކުން ފެށިގެން އެންމެ އަގުހެޔޮ ޓްރެކަރގައިވެސް މިފީޗަރ ހިމެނެއެވެ. ލޭގައި ހިމެނޭ އޮކްސިޖަންގެ މިންވަރު ދެނެގަތުމަކީ ބައެއް ފަރާތްތަކަށް މުހިއްމު ކަމަކަށް ވެދާނެއެވެ. އެހެންނަމަވެސް މިފަދަ ޑިވައިސް ބޭނުންކުރާ ގިނަ ފަރާތްތަކަށް މިފީޗަރ އެހާ ބޭނުންތެރި ނުވެދާނެއެވެ.\nމިފަދަ ފީޗަރސް ގިނަ މީހުންނަށް މުހިއްމު ވާނޭ ފަދަ ގޮތަކަށް ބަދަލުކޮށްލެވިއްޖެނަމަ އިތުރަށް ފުރިހަމަ ވާނެއެވެ. މިހާރު ހުންނަ އެޕްތަކުގައި ގިނައިން ބޭނުންކުރާ މީހާ އަމިއްލައަށް ބޭނުންވާ ވަގުތު އެޕް މެދުވެރިކޮށް އޮކްސިޖަން ލެވެލް ބަލާލެވެއެވެ. މީގެ އިތުރުން ނިދާފާ އޮންނަ ގަޑީގައި ނުވަތަ ވަކި ކަހަލަ ކަމެއް ކުރާ ވަގުތު އޮޓޯއިން ބަލާލެވޭނެ ފީޗަރ ހިމެނިއްޖެނަމަ ފުރިހަމަވެދާނެއެވެ. ނިދުމުގެ ތެރޭގައި ނޭވާލުމަށް އުނދަގޫވާ މީހުންގެ ސްލީޕް އެޕްނިއާ ކޮންޑިޝަންތަކުގައާއި، ކަސްރަތު ކުރާ ވަގުތު ތަކުގައި އޮކްސިޖަން ލެވެލް ބަދަލުވާ ގޮތާއި، ނުވަތަ ކޮވިޑް ހާލަތުގައި ނުވަތަ އެނޫންނަސް ރެސްޕިރޭޓަރީ މައްސަލަ ދިމާވާ މީހުންނަށް މިފީޗަރގައި އެހީތެރިވެދޭ ގޮތަކަށް އޮކްސިމީޓަރ އެޕްތައް ތަރައްގީ ކުރެވިދާނެއެވެ.\n4. ބްރޭންޑް އަދި އޯއެސް ލޮކްއިން ކުޑަކުރުން\nވެއަރަބަލް ބޭނުންކުރާ ބައެއް ފަރާތުގެ ޝަކުވާއަކީ، ޑިވައިސް އުފައްދާ ކޮމްޕެނީތަކުން ހަމައެކަނި އެކުންފުނިން އުފައްދާ އެޕްތަކާއި އެކްސެސަރީސް ފަދަ ތަކެއްޗާއި ބަނދެވުމެވެ. އެޕަލް ޑިވައިސްތަކަކީ މީގެ ހާއްސަ މިސާލެކެވެ. މިސާލަކަށް އެޕަލް ގަޑިއެއް އެންޑްރޮއިޑް ފޯނަކާއެކު ބޭނުމެއް ނުކުރެވޭނެއެވެ. މިކަހަލަ ލިމިޓޭޝަން ހިމެނޭ އެހެން ބްރޭންޑްތައްވެސް މިހާރު ދަނީ ގިނަވަމުންނެވެ.\nސެމްސަންގ ގެލެކްސީ ވޮޗް4އެއީ 2021 ގައި ރިލީޒް ކުރެވުނު އެންމެ ރަނގަޅު އެއް ވެއަރަބަލް ޑިވައިސްއެވެ. ގަބޫލުކުރެވޭ ގޮތުގައި ގިނަބަޔަކަށް މިޑިވައިސް ކަމުދަނީ ގޫގުލް އަދި ސެމްސަންގް ގުޅިގެން އުފެއްދި ވޮޗްއޯއެސް 3ގެ ސަބަބުންނެވެ. އެހެންނަމަވެސް މީގެވެސް މައްސަލައަކަށް ވަނީ ސެމްސަންގ ފޯނެއްގައި ނޫނީ އެޕްގެ ބައެއް ފީޗަރސްތައް ލިބެން ނެތުމެވެ. މިސާލަކަށް މިޑިވައިސްގެ އިސްތިހާރުތަކުގައި ވަރަށް ބޮޑަށް ފާހަގަކުރި ސެމްސަންގ ހެލްތު މޮނިޓަރިން އެޕްގައި ހިމެނޭ އީސީޖީ މޮނިޓަރ ފީޗަރ ސެމްސަންގ ފޯނުގައި މެނުވީ ލިބޭކަށް ނުހުރެއެވެ. ބްލަޑް ޕްރެޝަރ ބެލުމަށް ބޭނުންކުރާ އެޕްވެސް ހަމަ މިފަދައިން ސެމްސަންގ ޑިވައިސްތަކުގައި ނޫނީ މަސައްކަތެއް ނުކުރެއެވެ.\nއަދި ފާހަގަކޮށްލެވޭ އެއް ކަމަކީ ގެލެކްސީ ވޮޗް4ގައި ވޮޗްއޯއެސް3ހިމެނުނު ނަމަވެސް، ގޫގުލް އެސިސްޓަންޓް ނުހިމެނޭކަމެކެވެ. އޭގައި ހިމެނެނީ ސެމްސަންގގެ ވޮއިސް އެސިސްޓެންޓް ބިކްސްބީއެވެ. ލަފާކުރެވޭ ގޮތުގައި މީގެ ސަބަބަކީ 2022 ގެ މެދުތެރެއާއި ހަމައަށް ވެއަރއޯއެސްގެ އެކްސްކްލޫސިވް ރައިޓްސް ސެންމަންގަށް އޮތީމައެވެ. ވެއަރއޯއެސް3ހިމެނޭ އެއްވެސް ޑިވައިސްއެއް އެންޑްރޮއިޑްއާއި ނޫނީ ނުގުޅުވެއެވެ. އެހެން ނަމަވެސް އޭގެ ކުރީ ވަރޝަން ވެއަރއޯއެސް2ގައި މިލިމިޓޭޝަނެއް ނުހިމެނެއެވެ.\nވާވޭގެ އައު ގަޑި ޖީޓީ3 އަކީ ވެސް ސަޅި ޑިވައިސްއެކެވެ. ނަމަވެސް މިޑިވައިސްވެސް ޕެއަރކުރެވޭ ފޯނުގައި ބޭނުންކުރާ އޯއެސްގެ ސަބަބުން އެކި ލިމިޓޭޝަންތައް ހިމެނެއެވެ. އައިފޯނާއެކު ބޭނުންކުރާ ނަމަ، ފޯނުގެ މޫނުމަތީގެ ޑިޒައިން ގަންނާކަށް ނުލިބެއެވެ. ބޭނުންކުރެވެނީ ހަމައެކަނި ހިލޭ ލިބޭ ޑިޒައިންތައް އެކަންޏެވެ. ގަޑިއާއި ޕެއަރ ކުރާ ފޯނުގެ ސަބަބުން، ކޮންޓެކްޓެލެސް ޕޭމަންޓް، މީޓައިމް ކޯލިން ނުވަތަ ވާވޭގެ ވޮއިސް އެސިސްޓަންޓް ބޭނުން ނުކުރެވޭ ހާލަތު ދިމާވެއެވެ. ވާވޭ ގަޑީގެ ގިނަ ފީޗަރސް އެންމެ ރަނގަޅަށް ބޭނުންކުރެވެނީ ވާވޭގެ ސްމާޓްފޯނަކާއި އެކުގައެވެ. ވާވޭ ފޯނެއް ބޭނުންކުރި ނަމަވެސް އަދި ބޭނުންކުރާ ސަރަހައްދަކުން ބައެއް ފީޗަރ ނުލިބޭ ފަހަރު ދިމާވެއެވެ.\nމިފަދަ ލިމިޓޭޝަންތަކަކީ ފަހުގެ ވެއަރަބަލް ޑިވައިސްތަކުގައި ހިމެނިގެންނުވާނެ ކަންތައްތައްކަމަށް ގިނަ މީހުން ދެކެއެވެ. 2022 ގައި މިކަމަށް ހައްލެއް ލިބޭނެކަމަށް އުންމީދުކުރަމެވެ.\n5. ޗާޖިންގ ކޭބަލްތަކަށް ބަދަލެއް ބޭނުންވޭ\nފޯނުތަކާއި އެކު ޗާޖިންގ ކޭބަލް ހިމަނާނެތޯ ނޫންތޯ މިއީ 2021 ގައި ގިނަ ކުންފުނިތަކުން ކުރި ބަހުސެކެވެ. އެއީ މިހާރު ކޮންމެ މީހަކު އަތުގައި މަދުވެގެން 1 ޔޫއެސްބީ-ސީ ކޭބަލް އޮންނާނެކަމަށް ބެލެވޭތީ އަދި ދުނިޔޭއަށް ކުރިމަތިވަމުން އަންނަ އިލެކްޓްރޯނިކް ކުނި ގިނަވުމުގެ މައްސަލައަށް ހައްލެއް ހޯދުމަށް އެހީތެރިވުމުގެ ގޮތުންނެވެ.\nއެހެން ނަމަވެސް ވެއަރަބަލް ޑިވައިސްތަކުގެ ޗާޖިންގ ކޭބަލާއި މެދު ކުންފުނި ތަކުން ދެކުނީ އެހެން ގޮތަކަށެވެ. ބޮޑަށް ބުރަވީ ވެއަރަބަލް ޑިވައިސްއާއި އެކު ޗާޖިންގ ކޭބަލް ހިމެނުމަށެވެ. މީގެ އަދި ބޮޑު މައްސަލައަކީ ކޭބަލްތައް ސްޓޭންޑަޑައިޒް ނުވުމެވެ. އެކި ކުންފުނިތަކުގެ ކޭބަލްތައް ހުންނަނީ އެކި ގޮތަށެވެ. އަދި އެއްކުންފުނީގެ އެކި ޑިވައިސްތަކުގައި ވެސް ތަފާތެވެ.\nމިމައްސަލަ އެންމެ ބޮޑަށް ފެންނަނީ ފިޓްބިޓް ޑިވައިސްތަކުގައެވެ. އައު ފިޓްބިޓްއަކާއި އެކީގައި ލިބޭ ކޭބަލް ނޫން އެހެން ކޭބަލްއެއް އެޑިވައިސްއާއެކު ބޭނުމެއް ނުކުރެވެއެވެ. މިމައްސަލަ ފިޓްބިޓްގެ އެކި ވަރޝަންތަކުގައި ދިމާވެއެވެ. މިސާލަކަށް ފިޓްބިޓް އޮރިޖިނަލް ވަރސާ، ވަރސާ ލައިޓް އަދި ވަރސާ 2ގައި ބޭނުންކުރާ ކޭބަލް ވަރސާ3އަދި ފިޓްބިޓް ސެންސްގައި ބޭނުމެއް ނުކުރެވެއެވެ. ފިޓްބިޓް އިންސްޕަޔަރ އަދި ލަކްސް އަދި އެހެން ޑިވައިސްތަކުގައިވެސް މިމައްސަލަ ދިމާވެއެވެ. ފިޓްބިޓް ކުންފުނިން ފެންނަނީ ކޮންމެ އައު ވެއަރަބަލްއަކާއެކު އައު ޗާޖިންގ ކޭބަލެއްވެސް އުފައްދާތަނެވެ. މިއީ ތިމާވެއްޓަށް ކުރިމަތިވަމުންދާ ބޮޑު މައްސަލައެކެވެ. ޝައުމީ ޑިވައިސްތަކުގައި ވެސް މިމައްސަލަ ދިމާވެއެވެ. މިކުންފުނިންވެސް ކޮންމެ ޖެނެރޭޝަނަކާއެކު އައު ކޭބަލް އުފައްދައެވެ.\nއެހެން ނަމަވެސް ބައެއް ވެއަރަބަލް ޑިވައިސްތަކުގައި މިމައްސަލައެއް ނުހިމެނެއެވެ. މިސާލަކަށް އެޕަލްގެ ހުރިހާ ޑިވައިސްތަކާއެކު ހިމެނެނީ އެޕަލްގެ މެގްނެޓިކް ޗާޖިންގ އެއް ކޭބަލްއެވެ. އަދި ފޮސިލްއާއި ސްކާގެންގެ އެކި ގަޑިތަކުގައި އެއް ކޭބަލެއް ބޭނުންކުރެވެއެވެ. އަދި ގިނަ ގާރމިން އާއި ކޮރޯސް ބްރޭންޑްގެ ޑިވައިސްތައްވެސް ފެންނަނީ މިފަދައިންނެވެ.\nމިމައްސަލައަށް ލިބޭނެ އެންމެ ފުރިހަމަ ހައްލަކީ ކޮންމެ ކުންފުންޏެއްގެ ކޮންމެ ޑިވައިސްއެއްގައި ބޭނުންކުރެވޭ ޔުނިވަރސަލް ޗާޖިންގ ކޭބަލްއެއް އުފެއްދުމެވެ. މިއީ ފަހަރެއްގައި މާ ބޮޑު ކަމަކަށް ވެދާނެއެވެ. އެހެން ކަމަށް ވާނަމަ، ފިޓްބިޓް އަދި ޝައުމީ ފަދަ ކުންފުނިތަކުގެ ކޮންމެ ޑިވައިސްއަކާއެކު އައު ޗާޖިންގ ކޭބަލްއެއް އުފެއްދުމުގެ އާދަ 2022ގައި ބަދަލު ކޮށްލެވިއްޖެ ނަމަވެސް ވަރަށް ބޮޑުތަން ކުރިއަށް ޖެހިލެވުނީއެވެ.